
Tallerken-svindel holder 10 års jubilæum 


Den 7. juli 1969 var det ti år siden, to unge 
mennesker i B.T. på bedste vis beværtede hele 
landet med UFO-fotos og observationsberetnin¬ 
ger. 

Tidlig om morgenen var de to unge mennesker 
- den 21-årige stud. mag. Ole Strandgaard og 
den 23-årige stud. tech. Jørgen Ekvall - taget ud 
for at studere og fotografere fugle i nærheden 
af Ballonparken på Amager. Ved 4-tiden fik man 
så øje på en „tallerken" over Sojakagefabrikken 
på Islands Brygge. Genstanden, der var forsynet 
med „kuppel og landingskugler" fløj med en syn¬ 
gende, sitrende lyd bort mod øst med stor fart. 

De unge mennesker nåede at tage tre billeder 
af genstanden, inden den var forsvundet. 

Man henvendte sig derefter til dagbladet B.T., 
der lod observatørerne underskrive en tro-og-love 
erklæring om billedernes ægthed, hvorefter man 
bragte billederne og beretningen i stort opsatte 
artikler dels på forsiden og dels på to sider inde 
i bladet. 

Fotografierne og beretningen blev genstand for 
megen omtale overalt. Om aftenen var de unge 
mænd i Fjernsynets Aktuelt for at fortælle om 
oplevelsen, og de skulle ligeledes have været i 
svensk TV på et senere tidspunkt. 

Nu var øjeblikket imidlertid kommet, hvor de 
to „ornitologer" ikke kunne og ville lege med 
længere, men så sig nødsaget til at afsløre hi¬ 
storien som svindel fra ende til anden. 

Det havde længe irriteret Jørgen Ekvall og Ole 
Strandgaard, at det øjensynligt var så nemt at 
binde „borgerskabet" en historie på ærmet. Man 
havde derfor i forvejen fabrikeret en „tallerken" 
bestående af to dybe plastictallerkener limet sam¬ 
men, forneden forsynet med halve tennisbolde 
som „landingskugler" og foroven forsynet med 
en papkrave som „kuppel". Hele herligheden var 
malet matsort. Ophængt i nogle træer i en tynd 
tråd blev modellen tidligt om morgenen den 7. 
juli 1959 fotograferet og negativerne overgivet til 
B.T.’s redaktion. Nu rullede hele historien hur¬ 
tigt. Efter B.T.’s offentliggørelse blev billederne 
og historien bragt i næsten alle landets aviser, 
ligesom den også fik spalteplads i mange uden¬ 
landske blade og magaziner. 


Journalisterne indhentede udtalelser fra mange 
offentlige myndigheder og instanser så som Fly- 
vekontrolledelsen i Københavns Lufthavn, For¬ 
svarets Forskningsråd samt chefen for flyvevåb¬ 
net general Kurt Ramberg, der bl. a. udtalte, at 
der til dato ikke var forekommet ting i Dan¬ 
marks luftrum, der ikke kunne forklares. Da be¬ 
givenheden efterhånden havde taget et omfang, 
som de unge mænd ikke fra begyndelsen havde 
troet muligt, mente de selv, at tiden var inde til 
at gå til bekendelse, især da også Ole Strand- 
gaards fader, apoteker H. O. Strandgaard fra 
Nakskov kom til København for at hente søn¬ 
nen hjem. 

Overfor B.T. gik man til bekendelse, og bla- 

det bragte dagen efter sin egen og de to „taller¬ 
kenvaskeres" undskyldning til læserne for at have 
viderebragt en sensation, der beroede på et fal¬ 
sum. Luften var renset. Honoraret fra B.T. på 
500 kr. blev givet til indsamlingen til PUK's 
sommerlejre, og heller ikke fra TV fik man ho¬ 
norar for at have leveret billedstof til Aktuelt. 

MEN som det så ofte går: Næste dags historie 
hos telegrambureauerne om at det hele var et 
falskneri, havde ikke helt samme interesse, bl. a. 
ikke i udlandet. 

Derfor kan man stadig støde på historien i 
udenlandske tidsskrifter . . . For to år siden måtte 
vi til vor store fortrydelse se billedet offentlig¬ 
gjort i den specialudgave som LOOK Magazine 


udgav i 1967 i 20-året for UFO-forskningens 
„begyndelse". 

Den meget omtalte „tallerken"-model findes 
stadig på B.T.’s redaktion og vil senere ende sine 
dage på Pressemuseet. 

SUFOI har fået lov at låne modellen og foto¬ 
grafere den. På nærværende billede ses lederen 
af SUFOIs Rapportcentral Erling Jensen med 
modellen. Disse billeder har SUFOI nu offentlig¬ 
gjort i i SUFOI-Reporter - det engelsksprogede 
blad, som SUFOI 4 gange årligt udgiver med nyt 
fra det skandinaviske område - for een gang for 
alle at få stoppet den jubilerende svindelhistorie. 

Ole Henningsen 


- Og endnu et svindelnummer 


Som omtalt i UFO-NYT nr. 3, side 122-123 
påstod en mand fra Sydney, Australien, at han 
havde set (og fotograferet) et UFO med tilhø¬ 
rende Saturn-pilot. Dr. Lindtner, Dr. Herbison- 
Evans og hr. Neville Drury fra UFOIC tog med 
manden til Goulburn for at undersøge hans på¬ 
stand, der (naturligvis) var falsk. Efter om¬ 
hyggeligt at have finkæmmet området for at be¬ 
dømme vinklerne i de påståede UFO-fotos, for 
at bestemme rækkefølgen af fotos etc., blev det 
indlysende, at der var alvorlige fejl i mandens 
beretning. Dels var fotografierne i fejlagtig ræk¬ 
kefølge, dels var de taget på vidt forskellige tids¬ 


punkter og i vinkler, der lod dem formode, at 
den fotograferede genstand var meget nærmere 
end først hævdet - kun fire meter borte. Til slut 
bukkede manden under for trykket og indrøm¬ 
mede, at kontaktberetningen var humbug, og at 
de tilsyneladende overbevisende fotos var blevet 
taget ved hjælp af en lille træ-model, fastsurret 
mellem nogle grene med fin nylonsnor. UFOIC er 
glad for at kunne melde, at endnu en beretning, 
der kunne blive ødelæggende for sagen, er blevet 
afsløret. 

UFOIC Newsletter, febr. 69 /lOKj 


Stort offentligt møde 


afholdes fredag den 12. sept. 1969 
kl. 19,45 på Tårnby Gymnasium, Tejn 
Allé 5, Kastrup. (Lettest med bus nr. 
33 og 35). 

Major FRANK PEDERSEN holder fore¬ 
drag - der bliver vist lysbilleder - og 
der bliver lejlighed til at stille spørgs¬ 


mål. Tag venner og bekendte med! 
Det er tanken fremover at holde fore¬ 
drag hver måned , og oktober måneds 
arrangement er allerede fastlagt. Det 
finder sted den 10. oktober på Kongs - 
holmskolen i Albertslund. 

Condon-rapporten 

Lloyd Mallan 

Colorado universitetets undersøgelser af 
uidentificerede flyvende objekter, gennem¬ 
ført for U.S. Air Force kapital, er IKKE sidste 
ord om emnet, da det efterlader mange al¬ 
vorlige videnskabelige spørgsmål ubesvare¬ 
de. 

Den 9. januar d. å. blev et omhyggeligt be¬ 
vogtet dokument frigivet til den amerikanske 
presse af National Academy of Sciences. I måne¬ 
der før dets frigivelse havde det 1.485 sider store 
dokument vakt udfordrende spekulation blandt 
de ledende medlemmer af det videnskabelige sam¬ 
fund. Dokumentet repræsenterede to års inten¬ 
sive studier til en pris af en halv million dollars 
om emnet uidentificerede flyvende objekter (UFO- 
er). Undersøgelsernes formål var en gang for alle 
at bevise eller modbevise eksistensen af de fly¬ 
vende tallerkener. Resultatet var blevet hemme¬ 
ligholdt siden midten af november 68, da det 
blev overrakt til et særligt panel på 11 promi¬ 
nente videnskabsmænd, udpeget af National Aca¬ 
demy til at vurdere dets videnskabelige trovær¬ 
dighed. 

Den tilsyneladende grund til hemmeligholdel¬ 
sen var, at både Colorado universitetet, som fore¬ 
tog studierne under Dr. Edward U. Condons le¬ 
delse med kapital fra U. S. Air Force, og Natio¬ 
nal Academy ønskede akademiets særlige panel 
til objektivt at tage alle undersøgelsens aspekter 
i betragtning og give deres endelige bedømmelse 
af den før offentliggørelsen. Men den virkelige 
skjulte årsag kan meget vel være, at hverken uni¬ 
versitetet eller Dr. Condon ønskede at sætte deres 
gode navn og rygte på spil ved hver især at blive 
involveret i et „vrøvlet“ emne, som mange vi¬ 
denskabsmænd kalder de flyvende tallerkener. 
Faktisk er det blevet mig fortalt, at Dr. Condon 
oprindeligt nægtede at påtage sig UFO-under- 
søgelsen - medmindre National Academy gik ind 


- Fup eller fakta? 

på at bedømme det efter færdiggørelsen og stå 
inde for dets videnskabelige renhed. Med akade- 
demiets stempel på sig, ville kun få videnskabs¬ 
mænd vove åbent at kritisere dét, der nu er Con¬ 
dons berømte afvisning af UFO’erne som emne 
for alvorligt videnskabeligt studium. 

Men det er lykkedes mig at finde disse få vi¬ 
denskabsmænd, som er villige til åbent at kri¬ 
tisere Condon-rapporten. En af disse mænd, en 
fysiker ligesom Dr. Condon, ønsker ikke sit 
navn opgivet. Han fortalte mig: „Sagen er, at 
Condon efter at have blandet akademiet ind i 
det, nu gør det til en meget vanskelig og delikat 
sag at modbevise rapporten på nogen måde. Man 
kan ikke offentligt give pressen en tilbagevis¬ 
ning. Man er nu, hvis man er en kendt viden¬ 
skabsmand som jeg, tvunget til at give sin til¬ 
bagevisning i en „videnskabelig** sammenhæng. 
Og at gøre det, ville være næsten umuligt, da 
man ville kæmpe alene mod organisationen. 

For resten ønsker jeg især at fremhæve ét 
punkt. Jeg ser intet forsøg på sammensværgelse 
mellem Condon og akademiet for at retfærdig¬ 
gøre hans UFO-rapport. Faktisk måtte Air Force 
overtale ham til at tage undersøgelsen. Jeg ser 
blot lukkede sind operere på begge sider**. 

Imidlertid var to videnskabsmænd villige til 
at lægge navn til. En af dem havde været medlem 
af Dr. Condons UFO-hold fra begyndelsen - 
indtil for omkring et år siden. Det er Dr. David 
R. Saunders fra Colorado universitetets psykolo¬ 
giske afdeling. Her er hans stilling til Condon- 
rapporten og til akademiets særlige panel af vi¬ 
denskabsmænd, der bedømte den: „Det minder 
mig om Danny Kaye’s gamle historie om oboen. 
Det er en dårlig vind, som ingen kan blæse god. 
Jeg tror ikke at akademiet virkelig ønskede at be¬ 
dømme rapporten fra først af. Jeg tror kun de 
gik med til jobbet på grund af en slags pres, som 
Dr. Condon kunne lægge på Dr. Frederick Seitz, 

præsident for National Akademy og tidligere 
elev af Condon. 

Min opfattelse af akademiets særlige panel er, 
at dets medlemmer var påtvunget en umulig situ¬ 
ation. De havde kun selve rapporten at se på - 
og de havde kun begrænset tid til det. Selv om 
de også var elleve om det, repræsenterede de san¬ 
delig ikke alle de videnskabelige special-områder, 
som skulle have været repræsenteret til en ordent¬ 
lig bedømmelse af arbejdets gyldighed. Dette er 
ingen kritik af deres menneskelige eller faglige 
egenskaber, men jeg må her drage en sammenlig¬ 
ning mellem deres situation og en medicinsk situ¬ 
ation, hvor lægerne ville blive anklaget for ufor¬ 
svarlig behandling". 

„Ikke desto mindre", fortalte Dr. Saunders 
mig, „får man det indtryk, at akademiets panel 
endog er gået udover rapporten i nogle af deres 
erklæringer - hvilket virker lidt uhyggeligt. 

„Noget andet, som falder mig meget for bry¬ 
stet", fortsatte han, „er at pressen i høj grad har 
overspillet Condons henstillinger. I selve rap¬ 
porten er disse henstillinger faktisk mere om¬ 
hyggeligt pakket ind, end pressen har fået den 
amerikanske offentlighed til at forstå. Og hvad 
jeg er bange for er dette: at når folk begynder 
at læse rapporten efter dens offentliggørelse, vil 
de få den tanke, at den ikke er helt så yderlig¬ 
gående som det først lød til. Så vil den tage sig 
bedre ud end den skulle. Den vil synes mere tro¬ 
værdig. Og det vil ikke være godt for fremtidige, 
alvorlige videnskabelige undersøgelser af UFO- 
fænomenet - for rapporten har sandelig nogle 
ret så fundamentale mangler. Disse er undgået 
pressens opmærksomhed; og offentligheden vil 
også gå glip af dem - på grund af pressen". 

Og hvori hestår disse mangler? Dr. Saunders 
fremlægger det således: „Mit hovedindtryk er, at 
der er en ulighed mellem de dele af rapporten, 
som Dr. Condon selv har leveret og resten af 
den massive rapport. Oprigtigt talt, så har jeg 
det indtryk, at der er nogle meget væsentlige 
UFO-tilfælde behandlet i rapporten, som er ig¬ 
noreret i sammendraget. Og det var Condon, 
der skrev sammendraget og henstillingerne". 

Hvad var disse henstillinger? Beretninger om 
rapporten i aviserne og gennem andre nyheds¬ 
medier fik det til at se ud som om Dr. Condon 
anbefalede alle at glemme de flyvende tallerkener 
og finde andre mere nyttige videnskabelige mål 
at forfølge. En af de særlige henstillinger var, 
at man skulle søge at hindre skolebørns interesse 
for UFO’er, og hvis de stadig var interesserede, 
skulle deres lærere nægte at give deres klasse ros 
for noget arbejde, de måtte udføre med relation 


til UFOer. Dette er en temmelig streng hen¬ 
stilling. Men Dr. Condons resonnement er, at 
UFOerne er fantasi, ikke videnskab, og at be¬ 
handle dem som alvorligt klassearbejde ville øde¬ 
lægge en elevs intellektuelle udvikling. Et af de 
andre specielle forslag i rapporten er, at Air 
Force standser det berømte Project Blue Book, 
som er den eneste officielle regerings-organisation 
i verden, der undersøger rapporter om flyvende 
tallerkener. Den har bestået i mere end 20 år 
og har i sine arkiver godt og vel 11.000 tilfælde 
af UFO-observationer. Af disse tilhører kun om¬ 
kring 5 pct. den „uidentificerede" kategori. 

Men det er disse 5 pct., som nager Dr. James 
E. McDonald fra instituttet for atmosfærisk fy¬ 
sik ved universitetet i Arizona. Han hævder og¬ 
så, at mange gådefulde UFO-tilfælde fra hele 
verden aldrig er sendt til Project Blue Book. 

7 en halv times telefon-interview med Dr. Mc 
Donald bedømte han kort og præcist Dr. Condons 
samendrag og henstillinger i UFO-rapporten for 
mig, samt udtalte sin kritik af den: „Hvad jeg 
særligt vil fremhæve", begyndte han, „er at rap¬ 
portens egentlige indhold undlader at støtte de 
vigtigste af de konklusioner, som Dr. Condon 
når til. (På dette punkt har han samme mening 
som Saunders). Hovedkonklusionen drejer sig om 
den formodning, at der intet er af videnskabelig 
værdi, der retfærdiggør videre opmærksomhed i 
systematisk forstand fra forbundsregeringens side. 
Rapportens indhold omfatter et bemærkelsesvær¬ 
digt antal uforklarede UFO-tilfælde af så interes¬ 
sant natur, at det at argumentere imod yderligere 
opmærksomhed over for problemet virkelig er 
meget - meget overraskende". 

Jeg indskød: Men indrømmede Dr. Condon 
ikke selv dette og siger, at hvis de havde haft 
tid nok til at undersøge disse tilfælde mere 
grundigt, kunne de formentlig være blevet for¬ 
klaret på rimelig måde? 

„Jo", indrømmede Dr. McDonald, „det siger 
han. Men da han ikke har forklaret dem, og da 
han har haft en halv million dollars til sin dispo¬ 
sition, og da der yderligere er et stort antal af 
lignende uforklarede tilfælde, som han slet ikke 
har set på, da er denne gamle „udflugt" - vel¬ 
kendt af alle, der har fulgt Projekt Blue Books 
erklæringer om problemet - ganske utilfredsstil¬ 
lende". 

Dr. McDonald fortsætter: „Mit studium af 
rapporten indtil dato tyder på, at det egentlige 
indhold på ingen måde berettiger til de negative 
konklusioner, som Condon har fremhævet. Og nu 
har pressen trukket disse negative konklusioner 
frem". Her er Dr. McDonald igen på linie med 

Dr. Saunders. Men han er også mildt uenig med 
videnskabsmændene fra Colorado: „I virkelighe¬ 
den er det skuffende, hvis man skal være retfær¬ 
dig overfor Dr. Condon og overfor problemstil¬ 
lingen, at ikke en eneste journalist bemærkede 
det forbehold, som Dr. Condon har skrevet om i 
det sammenfattende kapitel af rapporten, nemlig 
det forbehold, at der stadig er visse uløste pro¬ 
blemer i atmosfærisk fysik og radar-udbredelse 
(-forplantning) gennem atmosfæren - og at disse 
virkelig retfærdiggør bistand af eksisterende vi¬ 
denskabelig mellemkomst, fordi de har relation 
til rapporter om uidentificerede flyvende fæno¬ 
mener. 

„Men ingen har i nogen leder i pressen - og 
jeg har læst omkring femten sådanne ledere ind¬ 
til nu - eller i nogen nyhedsartikel om rapporten 
- inclusive Walter Sullivans artikler i The New 
York Times - bemærket eller fremhævet dette 
vigtige forbehold overhovedet. Og jeg tror, det 
er en nødbremse, som Condon har anbragt i sin 
rapport, da han, som den videnskabsmand han 
er, er klar over, at der er nogle virkeligt gåde¬ 
fulde elementer ved UFO-problemet. Alle synes 
at glemme, at det var hans videnskabelige in¬ 
stinkt, der fik ham til at indlemme dette forbe¬ 
hold i rapporten. 

„Forbeholdet er i virkeligheden drøftet ret ind¬ 
gående, men vanskeligheden med dets positive 
standpunkt er, at det er kommet i klemme mel¬ 
lem så eftertrykkeligt negative punkter, resten af 
hele kapitlet er så negativt, at det synes som om 
de fleste reportere har overset det“. 

Enig med ham var Dr. J. Allen Hynek, som 
i over tyve år har været videnskabelig rådgiver 
for Project Blue Book. Dr. Hynek, som leder af¬ 
delingen for astronomi ved Northwestern univer¬ 
sitetet og som også er direktør for Dearborn ob¬ 
servatoriet, ønskede ikke at afgive forhastede 
kommentarer til Condon-rapporten. Men han fort¬ 
talte mig dog en ting: „Det forekommer mig, 
at hvis man virkelig læser Dr. Condons anbefa¬ 
linger omhyggeligt, vil man finde, at de ikke er 
så snævertsynede, som avisrapporterne får det til 
at se ud. Og det tror jeg er noget, der burde un¬ 
derstreges". 

Rapporten erklærede også, at UFO-tilhængere 
så vel som UFO-observations rapporter er af spe¬ 
ciel interesse for „samfundsforskere og kommu¬ 
nikations-specialisterne". Desuden indeholder rap¬ 
porten denne sætning: „Videnskabsmænd med 
tilstrækkelig træning og akkreditiver, som møder 
frem med et klart defineret, specifikt forslag (til 
studiet af UFO-fænomenet) bør have støtte". 
Med andre ord udelukker Dr. Condons under¬ 


søgelser ikke fremtidig videnskabelig udforskning 
af problemet - forudsat, at en anerkendt viden¬ 
skabsmand eller en gruppe af videnskabsmænd 
kan præsentere et effektivt, videnskabeligt til¬ 
fælde til deres undersøgelser. 

Dog anser Dr. Condon selv det åbenbart ikke 
for sandsynligt, at det vil være muligt. For i rap¬ 
porten skriver han: „Vor hovedkonklusion er, at 
intet i de sidste 21 års UFO-studier har føjet 
noget til vor videnskabelige viden. Yderligere 
omfattende UFO-undersøgelser kan ikke forsva¬ 
res med den forventning, at videnskaben skulle 
gøre fremskridt derved". 

Er det en sund videnskabelig holdning? Jeg 
spurgte Dr. McDonald om hans mening i dette 
spørgsmål. „Nej", sagde han. „Nej, det tror jeg 
ikke det er. Men her må de hellere anføre i 
Science & Mechanics, at jeg kun taler for mig 
selv. Stort set tror jeg ikke, rapporten er en for¬ 
domsfri analyse af sagen. Jeg tror ikke, den har 
gjort noget godt. Jeg mener, det er en blandet 
landhandel. Den har mange godt udførte afsnit, 
der på en måde er uden relation til de afgørende 
spørgsmål, som Condonkomiteen blev anmodet 
om at tage i betragtning. I et halvt dusin vel- 
skrevne kapitler er der overhovedet ingen om¬ 
tale af UFO’er. Disse kapitler gør rede for det 
videnskabelige formål med at opsende forskellige 
slags balloner i atmosfæren, luftspejlinger, ure¬ 
gelmæssigheder ved radar-udbredelse og så videre. 
Hvis man ville kritisere den småligt, kunne man 
sige, at disse kapitler er „fyldekalk", da de, skønt 
interessante og informative, ikke yder en smule 
til hovedemnet, UFO’erne. De medvirker til at 
gøre bogen salgbar, da de indeholder godt refe¬ 
rence-materiale - men det er alt. 

„Men hvad rapporten som helhed angår", sam¬ 
menfattede Dr. McDonald sin indstilling, „hvor 
den virkeligt skulle veje til, ville jeg ikke bruge 
ordene „sund" eller „usund". Jeg ville sige, at 
det er et meget tyndbenet og spredt udvalg af 
UFO-tilfælde - den indeholder ialt 59 tilfælde 
og mange af disse er temmelig dårligt valgte til¬ 
fælde. Jeg mener simpelt hen ikke, at rapporten 
er en omhyggelig undersøgelse af nogle af de 
bedste UFO-tilfælde, man har". 

Dr. McDonald nævnte nogle få tilfælde, som 
man ikke havde kunnet forklare i rapporten og 
som man, efter hans mening, skulle have ofret 
mere opmærksomhed. Et af disse drejer sig om 
de UFO’er, der blev observeret af mange menne¬ 
sker på Lakenheath luftbase i England en gang 
i 1956. Radar-operatører på jorden bemærkede 
flere blips, som synes at bevæge sig med hastig¬ 
heder mellem 2.000 og 4.000 miles (3.200 - 

6.400 km) i timen. De foretog retvinklede ven¬ 
dinger ved lavere hastighed på nogle få hun¬ 
drede miles i timen. Øjenvidner så runde, hvide 
objekter, der hurtigt skiftede retning. To Royal 
Air Force jagere blev hurtigt sendt op for at af¬ 
skære objekterne. En af piloterne rapporterede, at 
han havde låst sig fast på et UFO både med sit 
fly-radar og sit skudsigte-radar. Men straks der¬ 
efter synes UFO’et at suse hen bag hans hale. 
Det blev der, indtil han løb tør for brændstof og 
blev tvunget til at lande. Han havde prøvet alle 
slags undvigende manøvrer uden at være i stand 
til at ryste UFO’et af sig. 

Om dette tilfælde erklærede rapporten: „Skønt 
konventionelle eller naturlige forklaringer ikke 
kan udelukkes, synes sandsynligheden for sådanne 
at være lille i dette tilfælde”. 

En anden „god” uforklaret hændelse blev op¬ 
ført som tilfælde 46 i rapporten. Det indbefat¬ 
tede fotografier taget den 11. maj 1950 på en 
farm ved McMinnville, Oregon. Mens farmerens 
kone fodrede kaniner, kiggede hun op og så et 
diskosformet objekt, der „ligesom gled” over him¬ 
len. Hun tilkaldte sin mand, som medbragte et 
kamera og tog to billeder af objektet. De så ingen 
udblæsnings-ild komme fra objektet. Kaninerne 
gik roligt i gang med deres foder. De var ikke 
forstyrret af fænomenet. 

Farmeren og hans kone sagde, at UFO’et var 
„lyst metallisk, sølv- eller aluminiumsfarvet med 


et skær af bronze og syntes at have en slags 
overbygning”. De var hverken foruroligede eller 
ophidsede over hændelsen, men gik simpelthen 
tilbage til deres arbejde. Faktisk fik de ikke en¬ 
gang filmen fremkaldt, før de havde taget resten 
af billederne den efterfølgende Mors Dag. 

De prøvede ikke at offentliggøre det. I virke¬ 
ligheden fik en lokal journalist fat i historien 
gennem andre, som kendte farmeren. Da han kom 
ud for at interviewe dem, fandt han negativerne 
med UFO’et „på gulvet under en sofa, hvor vid¬ 
nernes børn havde leget med dem”. Farmeren 
var så ligegyldig overfor hele affæren, at han 
end ikke gik ned fra sin traktor, mens han blev 
interviewet af en forsker fra Condon-projektet. 

Om dette tilfælde siger Condon-rapporten: 
„Dette er en af de få UFO-rapporter, i hvilke 
alle de undersøgte faktorer - geometriske, psy¬ 
kologiske og fysiske - synes at være i overens- 


Th.: Landmanden Paul Trent 
fra McMinnville, der tog de 
to sensationelle billeder. 
Nedenfor: Det første af 
Trents billeder. Han bedømte 
selv genstandens størrelse til 
6-9 meter i diameter. 

På næste side: UFOet, da det 
lydløst fløj bort. 

stemmelse med den påstand, at et ekstraordinært 
flyvende objekt, sølvagtigt, metallisk, diskosfor- 
met, flere gange ti meter i diameter (?) og tydeligt 
kunstigt, kom indenfor synsvidde af to vidner. 
Det kan ikke siges, at bevismaterialet ganske 
udelukker et falskneri, skønt der er visse fysiske 
faktorer, således som nøjagtigheden af visse foto¬ 
metriske målinger af de originale negativer, der 
argumenterer imod falskneri. 

William K. Hartmann fra universitetet i Ari- 
zona gjorde det meste af detektivarbejdet ved 
fotografiske sager. Omkring 35 tilfælde med fo¬ 
tografier blev analyseret, og de fleste af dem var 
enten sandsynligvis eller muligvis svindel. Syv 
var naturlige fænomener, ukendte for den, der 
havde taget billedet. Et dusin var for utydelige 
til en præcis analyse. Faktisk kaldte Dr. Condon 
McMinnville fotografierne „for slørede** til effek¬ 
tiv analyse. Dog er det en tribut til hans viden¬ 
skabelige retskaffenhed, at han medtog Hart- 
manns analytiske resultater i rapporten. 

En UFO-observation, der fandt sted for ikke 
så lang tid siden og som også satte Colorado 
universitetets undersøgelseshold grå hår i hovedet, 
indblandede radar-kontrollen i Colorado Springs 
lufthavn - lige i Condons baggård, så at sige. 
Den 13. maj 1967 bemærkede radar-kontrollen 
et UFO i halen på en Braniff-maskine, der fløj 
mod landingsbanen. Da maskinen landede, svin¬ 


gede UFO-blippet til højre på radarskærmen og 
passerede hen over lufthavnen i ca. 200 fods høj¬ 
de. Ingen i kontroltårnet (som ikke har radar, 
men betjenes visuelt) kunne se noget usædvan¬ 
ligt. Heller ikke besætningen på en Continental 
Airlines maskine kun tre eller fire miles bag 
Braniff-maskinen kunne se noget, der fulgte den 
på himlen. Rapporten slutter af dette tilfælde: 
„Dette må stå som en af de mest forvirrende 
radar-sager, man kender, og ingen konklusion 
er mulig på dette tidspunkt**. 

Gordon D. Thayer, som udførte radar- såvel 
som optiske analyser for Condon-projektet, frem¬ 
kom med denne erklæring. Han analyserede også 
den tidligere beskrevne Lakenheath-sag. Denne 
regnede han for „det mest gådefulde og usæd¬ 
vanlige tilfælde af (samtidig) radar/visuel-ob- 
servation (i Condon-projektet). Den tilsyneladen¬ 
de rationelle, intelligente opførsel af (Lakenheath) 
UFO’et bringer tanken hen på en mekanisk ind¬ 
retning af ukendt oprindelse som den mest 
sandsynlige forklaring på denne observation**. 

Ikke desto mindre kom de 11 medlemmer i det 
særlige panel fra National Academy of Sciences 
efter at have studeret Condon-rapporten til den¬ 
ne konklusion: „Rapporten vedkender, at der 
forekommer UFO-observationer, som ikke er så 
lette at forklare. Men rapporten antyder dog, at 
der er så mange rimelige og mulige retninger i 


UFO-NYT 229 



hvilke man eventuelt kan finde frem til en for¬ 
klaring, at der ikke synes at være grund til at 
sætte dem i forbindelse med en ujordisk kilde 
uden at have bevismateriale, der er langt mere 
overbevisende". 

Den afsluttende sætning af akademiets panel¬ 
beretning om rapporten er betegnende: „På grund¬ 
lag af vor nuværende viden er den mindst sand¬ 
synlige forklaring på UFO’erne hypotesen om 
ujordiske besøg af intelligente væsener". 

Og til dette svarer Dr. Saunders: „Hvis vi 
overhovedet skal tale om ujordisk intelligens, må 
vi specificere nøjagtigt, hvad vi mener med det - 
i koncise vendinger. Jeg vil nu bruge samme 
slags resonnement som Condon: at man ikke kan 


forsvare den ujordiske hypotese efter en bestemt 
definition, siger sandelig ikke noget om, at man 
ikke kunne have forsvaret den efter en anden 
definition. Så hvis denne form for ræsonnement 
gælder, kan den bruges i begge retninger som be¬ 
visførelse". Han holdt en pause for at give sine 
ord eftertryk. „Men hvis det kan bruges i begge 
retninger med så stor lethed - er det sandsynlig¬ 
vis ikke nogen rigtig gyldig form for ræsonne¬ 
ment". 

Og hvad er så Deres indstilling til de flyvende 
tallerkener nu? „Ja, måske er de der?" - „Nej, 
de eksisterer ikke?" 

Science & Mechanics, maj 1969 /BK. 


Hallucinationer eller virkelighed? 


De af os som har været engageret længe nok 
i UFO-sagen, kan klart huske den almindelige 
indstilling som folk lagde for dagen over for de 
såkaldte tallerken-troende for blot 6-7 år siden. 
Det var en udtrykt skepsis, og man anså UFO- 
forskere for ikke at være rigtig kloge. Billedet 
har dog skiftet betydeligt i de sidste 4-5 år. Re¬ 
aktionen idag, hvis man giver udtryk for sit 
standpunkt, er enten et „ja hvem ved", eller 
en let og opgivende hovedrysten. 

Gallup-undersøgelsen, foretaget i USA i 1966, 
viser også klart tendensen i den brede befolk¬ 
ning. 96 pct. havde læst om UFO’er, men kun 
5 pct. havde set disse. I spørgsmålet om hvorvidt 
de flyvende tallerkener var virkelige, eller om man 
blot troede at det var folks indbildning, svarede 
46 pct. at de er virkelige, medens 29 pct. mente 
at det var fantasi. 25 pct. undlod at svare. 

Vi ved, at det amerikanske luftvåben, og for 
den sags skyld også det danske, siger at flyvende 
tallerkener ikke eksisterer. Man slår det hen under 
mærkelige bortforklaringer som ikke holder stik 
for en yderligere granskning, og man bruger end¬ 
og en bortforklaring som hallucinationer og masse¬ 
hysteri. 

Her må man gøre sig en ting klart. Så længe 
man blot benytter Venus, vejrballoner og mete¬ 
orer som „syndebukke" for observationer, så er 
man ikke på gale veje, men når man først drager 
folks sind i tvivl, så betræder man en yderst far- 
lig vej. 

5 millioner i USA har set UFO er, og det sam¬ 
me har millioner af mennesker af anden nationa¬ 


litet. Disse menneskers sind drages i tvivl, og det 
de vitterligt har set, eksisterer kort og godt ikke. 
Så står det også helt klart, at så burde man sørge 
for psykologer til disse stakkels mennesker, for 
hvis de har set en psykologisk projektion, da må 
der også være en psykisk årsag. 

Sagen er imidlertid ikke så ligetil, og der er 
da også psykologer, som forsker i UFO-sagen, 
men ud fra et rent psykologisk synspunkt. Co- 
lorado Universitetet brugte disse sindets forskere, 
og en af de store, Carl G. Jung, har skrevet en 
bog om emnet. 

Bogen blev udgivet første gang i 1958, det skete 
i Schweiz, under titlen: „Ein moderner Mythus 
von Dingen, die am Himmel gesehen werden". 
Den er nu, mere end ti år efter, atter udsendt og 
foreligger i lommebogsformat. Bogen er på 144 
sider, og indeholder 8 illustrationer. Titlen er 
på engelsk „Flying Saucers, a modern myth of 
things seen in the sky". 

Hvad var årsagen til, at Jung beskæftigede sig 
med flyvende tallerkener i de sidste år af sit liv 
(1875-1961) må man vel spørge? Hvorfor ana¬ 
lyserede han dette fænomens betydning i menne¬ 
skets ubevidste sind? 

I forordet til den foreliggende udgave af bo¬ 
gen, svarer Martin Ebon på spørgsmålet. Han 
skriver, at Jung gjorde det fordi emnet fascine¬ 
rede ham. Jung så selv mange af rapporterne 
om observationer af flyvende tallerkener, og han 
brød sin hjerne med de menneskers psyke, som 
havde set disse. Han forstod også den dybe fø¬ 
lelsesmæssige appel disse ujordiske maskiner og 

de formodede ufonauter, har - ikke blot for dem, 
som har set og rapporteret derom, men for mil¬ 
lioner af andre mennesker på kloden. 

Jung selv svarede også på spørgsmålet. Han 
anså disse rygter om tallerkenerne og muligheden 
af deres fysiske eksistens for så betydningsfuld, 
at han ville lade en advarende stemme lyde. Det 
var ikke forudsætningen, som drev ham, men 
hans samvittighed som psykiater. Hvad der må¬ 
ske også har været et stød til at han udgav den 
bog, er den mistolkning, der blev givet af et af 
hans interviews. 

I 1954 blev C. G. Jung interviewet af en schwei¬ 
zisk avis, „Die Weltwoche". Han blev her spurgt 
om UFO-fænomenet, og han udtrykte sig skep¬ 
tisk, men alligevel meget forsigtigt, da han vid¬ 
ste, at et ikke ringe antal seriøse mennesker, der¬ 
iblandt luftspecialister, troede på eksistensen af 
flyvende tallerkener. Dem ville han nødigt træde 
over tæerne. 

Interviewet vakte først røre 4 år efter, hvor 
hans udtalelser blev opdaget, og „nyheden“ 
spredte sig lynhurtigt ud over hele verden som 
en sensation. Jung var opmærksom på det, og 
han opdagede hurtigt, at hans udtalelser forekom 
i en fordrejet udgave, han fik lagt ord i munden, 
som han aldrig havde udtalt. Han havde åben¬ 
bart udtrykt sig så forsigtigt, at han blev drejet 
over til at være tallerken-troende, hvad han jo 
ikke var. 

Han kontaktede straks efter United Press for 
at få det ændret, men ingen ville imidlertid høre 
ham, bortset fra en enkelt tysk avis. Jung blev 
lidt bitter på pressen, og han sidestillede den 
med et gallupresultat, på den måde, at han mente, 
at pressen kun ville skrive, hvad flertallet syntes 
om. Jung konkluderede på det tidspunkt, at ny¬ 
heder som stadfæstede UFO’ernes eksistens blev 
anset for velkommen, medens den skeptiske hold¬ 
ning ikke blev anset for ønskværdig. På den an¬ 
den side påviste Jung, at pressen ubevidst hjalp 
med til at holde gang i en sag, som den faktisk 
ikke nærede det mindste sympati for, og alene 
dette punkt anså Jung for nok til at emnet i sig 
selv fortjente psykologiens interesse. 

Jeg nævnte tidligere i denne artikel, at Jung 
ville lade en advarende stemme lyde, en adva¬ 
rende stemme mod hvad? Jung peger bl.a. på de 
skiftende tidsaldre. Han henviser til den ægypti¬ 
ske historie, som viser, at der altid er symptomer 
på psykiske forandringer ved slutningen og be¬ 
gyndelsen af en ny tidsalder. Det ser ud som om 
der er forandringer i konstellationen af psykiske 
dominanser, af forbilleder eller „guder", som de 
plejede at blive kaldt, som omvæltes og ledsager 


lange transformationer af den kollektive psyke. 
Sidst man har set dette, var ved begyndelsen af 
vor tidsalder, som nu lakker mod enden, hvor 
kristendommen rejste sig og begyndte at dominere 
verdensbilledet. Jung er udmærket klar over, at 
han med disse tanker vover sig ud i noget viden¬ 
skabeligt upopulært, da han balancerer tæt ved 
de uklare fantasier, som overskygger sindene hos 
mange tolkere af „tegn og varsler", men han fø¬ 
ler alligevel, at det skal frem. 

I bogen udforsker og forklarer Jung om de fly¬ 
vende tallerkener og deres symbolik i drømme hos 
mennesker, som aldrig i virkeligheden har set 
UFO’er. Ialt syv drømme bliver taget frem, cite¬ 
ret og kommenteret. Jung behandler også den 
gren af den moderne kunst, som beskæftiger sig 
med visionære motiver. 

Umiddelbart får man det indtryk, at Jung an¬ 
ser UFO-sagen for at være en ny mytologi, og 
de flyvende tallerkener guderne i en ny viden¬ 
skabens tidsalder. Paradoksalt nok føler man og¬ 
så, at han går ind for den fysiske eksistens af 
UFO’erne, men der er jo heller intet til hinder 
for, at begge standpunkter kan leve side om side. 

Imidlertid gør man vel bedst i selv at under¬ 
søge, hvad Jung mente. En stigning i psykiske 
forandringer af kollektiv karakter ser vi jo i dag. 
Vi ser ungdommens søgen ind i sig selv, og man¬ 
ge tror at kunne skyde genvej via hallucinogener 
og narkotiske midler. Vi ser trangen til at danne 
kollektiver, trangen til primitivitet, og ikke mindst 
trangen til voldelig optræden. Meget vel, vil man 
måske sige, der har altid eksisteret et ungdoms¬ 
oprør. Ja det har der ganske vist, men aldrig har 
udslaget været så stort som nu. løvrigt er det 
ikke kun de unge det drejer sig om, det gælder 
sandelig også de ældre og gamle. De besidder 
trangen til at isolere sig, køre i små cirkler og 
vrisse af ungdommen. De stagnerer frivilligt og 
bevidst. Men var det dét, Jung havde i tankerne? 

Naturligvis er dette kun én tolkning af Jungs 
bog, der findes mange andre, og jeg kan bl.a. 
nævne John Michell’s bog „The flying saucer 
vision", som kommer ind på problemet set ude¬ 
lukkende fra et ufologisk synspunkt, men sagen 
har jo trods alt også et omfattende samfunds¬ 
mæssigt aspekt. 

Til slut har jeg kun én ting at sige, læs Jungs 
bog, det er også sundt at se UFO-sagen fra et 
andet synspunkt. WMy Wggner 

PS. Oplysninger angående hjemskaffelse af 
udenlandsk litteratur, kan altid fås gennem brev¬ 
kassen eller ved at skrive til mig privat. I sidste 
fald, husk svarporto. 

Karl L. Veit: 

Alligevel liv i verdensrummet? 

Som følge en AP-meddelelse fra Washington 
fra 3. april 1969 bragte såvel „Wiesbadener Ku¬ 
rier" fra 10.4. som „Hamburger Abendblatt" fra 
12.13. 4. 1969 en opsigtsvækkende artikel om 
„VAND PÅ MARS" og „LIV I VERDENS¬ 
RUMMET". Begge emner ligger helt på linie 
med det, UFOlogien længe har forsvaret. 

Disse nye spektralanalyser behøver dog stadig 
definitive og direkte videnskabelige beviser, som 
man i den nærmeste tid vil sætte ind på at frem¬ 
skaffe, så snart den nuværende forskning har 
bekræftet tidligere formodninger. 

„Astronomiske opdagelser i de sidste dage har 
styrket den formodning betydeligt, at der også 
udenfor Jorden i verdensrummet er opstået liv. 
Det lykkedes en forskergruppe fra McDonald- 
observatoriet i Texas at påvise vand på Mars. 
Observatorier i Kalifornien og vest Virginia har 
for første gang påvist organiske forbindelser i 
de interstellare gas- og støvskyer. 

Videnskabsmænd i Texas tror at have „det 
absolut endelige bevis" for, at marsatmosfæren 
indeholder vand. Skønt dette fugtighedsindhold 
er overordentligt ringe, synes det dog at støtte 
teorien om muligt liv på naboplaneten. Dr. Har- 
lan Smith fra McDonald-observatoriet i Texas 
er også sikker på, at teorien om, at den fordam¬ 
pede pol-is bringer en slags forår til en del af 
planeten, er holdbar. 

De hvide polkalotter på Mars består af sne 
eller is og ikke, som tidligere ofte formodet, af 
frossen kuldioxyd. For på den nordlige halvkugle 
af planeten, hvor der for øjeblikket er sommer, 
indeholder atmosfæren dobbelt så meget vand¬ 
damp som mod syd, hvor vinteren påny har dan¬ 
net en iskalot. 

Til dette resultat kom astronomerne på McDo¬ 
nald-observatoriet, da de tog spektraloptagelser 
af Mars-lyset med et forbedret teleskop. Derved 
bliver planetens lys ledet gennem et prisme og 
opløst i regnbuefarverne. Når dette fra solen 
reflekterede marslys går gennem en vanddamp- 
holdig atmosfære, skal der mellem de enkelte 
regnbuefarver vise sig sorte striber på bestemte 
steder. 

Påvisning af vand 

Men nu indeholder også jordatmosfæren altid 
nogen vanddamp, så at påvisning af vand på 
Mars hidtil altid har været ret usikker. Men for¬ 
skerne tog dennegang optagelser på et tidspunkt, 
da Mars bevægede sig meget hurtigt i forhold 


til Jorden. Ved sådanne bevægelser bliver stri¬ 
berne i spektret noget forskudt. Faktisk kunne 
Jordens vanddampstriber og de forskudte fra 
marsatmosfæren tydeligt adskilles fra hinanden. 

Denne påvisning af vand på Mars understøtter 
nu den mulighed, at delvise formørkninger af 
Mars om foråret kan tydes som vegetation af 
primitive planter. I hvert tilfælde anbefalede prof. 
Harlan Smith, leder af Texas-observatoriet, at 
styre marssonden „Viking", der i 1973 skal land¬ 
sætte et instrument på planeten, hen i nærheden 
af polkalotten, hvor jorden vil være mest fugtig. 
Instrumentet er udrustet til at afsløre livskim. 

Alt i alt skal vandmængden på Mars beløbe 
sig til halvanden kubik-kilometer, anslår forsker¬ 
ne. Det er mindre end en stor sø på Jorden in¬ 
deholder, men påvisningen af vanddamp lader 
formode, at betragtelige vandmængder er bundet 
i permanent frossen jord som is. 

Med en lignende metode er det lykkedes astro¬ 
nomer fra Kaliforniens universitet i Berkeley at 
påvise ammoniak, og en gruppe fra Greenbank- 
observatoriet i vest Virginia har fundet formalde¬ 
hyd-gas i verdensrummet så vel som ammoniak, 
methan og brint. Brint har allerede været påvist 
overalt i verdensrummet i de sidste fyrre år. *) 

Opdagelsen også af andre gasser, fra hvilke 
der kan dannes komplicerede organiske stoffer, 
kan betyde, at der også kan opstå liv i det „tom¬ 
me" verdensrum. I det mindste stiger sandsyn¬ 
ligheden for, at der også har udviklet sig liv på 
alle de himmellegemer, hvor temperatur-, lys- og 
fugtighedsforholdene er blot nogenlunde gunstige. 

På Jorden er de første livskim opstået for 3,5 
milliarder år siden. Det blev for kort tid siden 
fastslået ved mikroskopiske undersøgelser af syd¬ 
afrikanske og australske sten, der med sikkerhed 
er så gamle". 

Ovenstående livsudviklingshypotese kommer 
den opfattelse, som vi træffer indenfor UFOlo¬ 
gien, betydeligt nærmere. Det gælder også læren 
om æteren. 

Æteren, der hidtil har forekommet os som et 
dødt rum, indeholder i virkeligheden talrige stof¬ 
fer og elementer i en endnu mere ubunden til¬ 
stand end den rene atmosfæriske jordluft. 

Alle luftens elementære bestanddele er endnu 
langtfra videnskabeligt udforsket. Men det går 
fremad skridt for skridt for at afsløre utallige 
hidtidige hemmeligheder. 

UFO’Nachrichten, maj 1969 /BK. 

*) De foreløbige (august 1969) meldinger fra 
MarS’Sonderne Mariner 6 og 7 understøtter 
de her nævnte antagelser. lOKj. 

Biosketch (Dr. Carl Sagan) 

Dr. Carl Sagan er astronom af uddannelse og 
erfaring. I det sidste tiår er han imidlertid blevet 
interesseret i exo-biologi - studiet af ikke jordisk 
liv. 

I. S. Shklovskii fra det russiske Videnskaber¬ 
nes Selskab, og Dr. Sagan, skrev i 1965 i sam¬ 
arbejde en bog med titlen „Intelligent Life in the 
Universe“. Bogen udforsker udviklingen af intel¬ 
ligens og tekniske civilisationer blandt galaktiske 
samfund. 

Skønt Dr. Sagan har været meget dristig i sine 
udtalelser, gisninger og teorier om eksistensen af 
intelligent ikke-jordisk liv, har han været yderst 
konservativ - endog negativ - i sine følelser over¬ 
for UFO’er. Den følgende korte oversigt beskri¬ 
ver hans professionelle baggrund og nogle af hans 
tanker i det nye arbejdsområde. 

Dr. Sagan er født i New York City 9. novem¬ 
ber 1934. Han modtog sin A.B. grad fra Univer- 
sity of Chicago i 1954, og en B.S. grad et år se¬ 
nere, i 1955. Han modtog sin M.S. i 1956 mens 
han stadig frekventerede samme universitet under 
et National Science Foundation stipendium, og 
han fik sin Ph. D. i astrofysik i 1960. Han var 
forelæser i Chicago 1956-57, fysiker ved Armour 
Research Foundation 1958-59 og Miller Research 
kandidat i astronomi ved University of Ca- 
lifornia 1960-61. Han er konsulent for Cal. Tech.s 
Jet Propulsion Laboratory. 

Han er medlem af U.S. Armed Forces/National 
Research Council’s panel for ikke-jordisk liv og 
bioastronautik, medlem af National Academy of 
Sciences rum-videnskabelige kommission, planet¬ 
atmosfære studiegruppen og exo-biologi gruppen 
og virker i NASAs rum-biologiske rådgivende 
komité. Dr. Sagan er et aktivt medlem af Astro- 
nomical Society, Physical Society, Rocket Society, 
Genetics Society, Geophysical Union og British 
Interplanetary Society. Hans særlige interesser om¬ 
fatter planet-atmosfære fysik, planeters overflade¬ 
forhold, produktionen af organiske molekyler i 
astronomiske miljøer, livets oprindelse, og sidst, 
men ikke mindst, ikke-jordisk biologi. I februar 
1966 var han medlem af USAF Scientific Ad- 
visory Board’s „ad hoc“ komité, som bedømte 
Air Force’s behandling af UFO-observationer. 

Nogle af hans offentliggjorte udtalelser er her 
gengivet: 

Ar gosy (september 1965). I en artikel med tit¬ 
len „Besøgende fra rummet", er Dr. Sagan cite¬ 
ret: Statistikker vi nu har om universet giver for¬ 
modning om, at Jorden mange gange har været 


besøgt af repræsentanter for forskellige galaktiske 
civilisationer. „Det kan ikke udelukkes, at en form 
for base er etableret inden for vort solsystem for 
at sikre fortsættelsen af successive ekspeditioner”. 
Et sandsynligt sted for en sådan base er vor egen 
Måne. Når Apolio astronauterne udforsker måne¬ 
overfladen, vil de måske finde en base af denne 
type. 

Vor planet er forholdsvis ung, ca. en tredjedel 

eller halvvejs sin beregnede eksistens-andre 

samfund billioner af år ældre, og mere forfinede 
end vore har helt sikkert fløjet på intergalaktiske 
ruter i en evighed af år. „Dette betyder, at der 
i galaksen nu eksisterer et løst integreret sam¬ 
fund af diverse civilisationer, som samarbejder 
om udforskningen og nærmere undersøgelse af 
astronomiske objekter og deres indbyggere”. Hvis 
Jorden bliver besøgt en gang for hver 100.000 
år, betyder det, at den måske i løbet af vore 5 
milliarder års historie har modtaget ca. 50.000 
besøg af fremede intelligenser. 

Saturday Review (6. august 1966). Dr. Sagan 

erklærer i sin artikel „Tallerken kulten”-Dog 

er fristelsen til at tro på en almægtig, alvidende 
og kærlig Gud særlig stor i dag. Det alminde¬ 
lige menneske har ingen indflydelse på farten af 
verdensbegivenhederne. — Tallerkenmyten repræ¬ 
senterer et pænt kompromis mellem trangen til 
at tro på en traditionel faderlig Gud og samti¬ 
dens pres for at acceptere videnskabens udtalel¬ 
ser. 

„Det er bemærkelsesværdigt, at de professio¬ 
nelle astronomer, som er fortrolige med himlen 
og regelmæssigt gennemsøger den med forfinede 
instrumenter, aldrig, så vidt jeg ved, har fotogra¬ 
feret noget, der minder om det klassiske UFO. *) 
F.eks.: I Harward Meteor Project, som gennem¬ 
førtes i New Mexico i perioden 1954-58, fandt 
omfattende fotografiske observationer sted, fore¬ 
taget med Super-Schmidt kameraer, der har 60 
grader billedvinkel. - Der blev ikke registreret 
nogen uforklarede objekter, på trods af det fakta, 
at man i studiet af meteorerne søgte objekter, 
der bevægede sig hurtigt”. 

„Når man takserer beviserne for ikke-jordisk 
liv og vurderer de statistiske beregninger for sand¬ 
synligheden af ikke-jordisk liv, er vi måske af¬ 
hængige af vore fordomme. I øjeblikket er der 
intet utvetydigt bevis for selv simple former for 
ikke-jordisk liv - selv om situationen kan foran¬ 
dres i de kommende år”. 


*) Dette synspunkt holder ikke længere. Se f.eks. 
pr of. Gabriel AlviaV s foto fra Chile, UFO¬ 
NYT nr. 8, 1968. 

Time (4. august 1967). I Time essayet „Et nyt 
syn på flyvende tallerkener" bliver Dr. Sagan ci¬ 
teret: Hvis de flyvende tallerkener er kommet 
her regelmæssigt, knytter det en besynderlig be¬ 
tydningsfuldhed til vor planet. Lad os huske, at 
Jorden befinder sig i det galaktiske „rabarber¬ 
kvarter". Jeg tvivler virkelig på, at universets 
„bysnobber/spidsborgere" er så gevaldigt inter¬ 
esseret i os.-I øjeblikket findes intet bevis, der 

utvetydigt forbinder de forskellige observationer 
af flyvende tallerkener med ikke-jordisk aktivitet. 

House Committee Symposium on UFO’s (29. 
juli 1968). I sit vidnesbyrd for House Committee 
on Science and Astronautics erklærer Dr. Sagan. 
-„det er ikke uden for enhver tvivl, at vi kan 


få besøg. Set fra vort synspunkt er der store van¬ 
skeligheder. De er ikke uovervindelige. Og hvis 
Dr. McDonald (Dr. James E. McDonald, Univer- 
sity of Arizona) for eksempel ville konfrontere 
mig med et usædvanligt kraftigt bevis for en 
fremskreden teknologi i et UFO, kunne jeg ikke 
sige til ham, at det er umuligt, fordi jeg ved De 
ikke kan komme derfra hertil, eller jeg kan ikke 
sige til ham, at det er umuligt, fordi jeg ved, der 
ikke er nogen fyre deroppe". 

„I forskningen efter ikke jordisk liv er der en 

høj risiko (for at)-UFO’er-ikke er af 

ikke-jordisk oprindelse; men hvis de er, kommer 
vi til at lære en masse. 

The Cup Newslette, dec. 1968. woj. 


Raketalderens 

grand old man fyldte 75 år 

For nylig landsattes de første mennesker på 
Månen, men mere upåagtet er det dog, at kort tid 
forinden kunne en af de forskere, der er forud¬ 
sætningen for denne tekniske bedrift, den tyske 
professor Hermann Oberth, fejre sin 75 års fød¬ 
selsdag. 

Hermann Oberth blev født den 25. juni 1894 i 
Siebenbiirgen, Rumænien. Allerede som 13-årig 
begyndte han at interessere sig for rumfartspro¬ 
blemer, hvilket førte til, at han to år efter frem¬ 
satte sit første forslag til bemandet rumfart. 

I 1913 begyndte Oberth at studere medicin ved 
universitetet i Miinchen, men dette blev dog af¬ 
brudt af 1. verdenskrig, og da studierne igen 
skulle fortsættes, gled medicinen væk til fordel 
for fagene matematik, kemi, astronomi og meteo¬ 
rologi samt pædagogik og teologi. 

I 1923 udkom Hermann Oberths bog „Die Ra- 
kete zu den Planetenråumen", en fascinerende 
bog, der med profetisk klarhed beskrev alle væ¬ 
sentlige elementer i de nuværende storraketter. 
Bogen var betydeligt forud for sin tid og blev da 
også afvist som doktorafhandling ved universite¬ 
tet i Heidelberg. 

Hermann Oberth skrev i de efterfølgende år 
flere bøger og blev i 1938 udnævnt til professor 
ved Den tekniske Højskole i Wien, hvor han bl.a. 
arbejdede med hemmelige raketprojekter. Først 
ved senere besøg på den tyske raketforsøgsbase 
Peenemiinde blev det klart for Oberth, hvor stor 
en del af hans arbejde fra Wienertiden, der nu 
kunne anvendes i konstruktionen af de tyske V-l 
og V-2 raketter. 



Dette portræt af Hermann Oberth tog Ole Hen- 
ningsen ved UFO-kongressen i Mainz, november 
1967. 

T.v.: Konstantin Tsiolkovsky; t.h.: Hermann 
Oberth fotograferet i 1920,erne. 


Medens Oberth en overgang arbejdede i Berlin, 
havde han hos sig en ung assistent, Wernher von 
Braun, der senere er blevet en meget kendt per¬ 
son indenfor den moderne rumforskning i USA. 

Efter 2. verdenskrig slog Hermann Oberth sig 
ned i Niirnberg, men har også tilbragt flere år 
i USA og Italien. Senere har Oberth f.eks. også 
fremlagt forslag til en „månebil“, der med astro¬ 
nauter ombord kan bevæge sig afsted på Månens 
overflade. 

Sammen med den russiske forsker Konstantin 
Edvardovich Tsiolkovsky har professor Hermann 
Oberths banebrydende arbejder været de viden¬ 
skabelige forudsætninger for vor tids rumforsk¬ 
ning. Det er derfor med rette, at Hermann Oberth 


kaldes raketteknikkens fader i den vestlige verden, 
og han har da også gennem tiderne modtaget tal¬ 
rige hædersbevisninger. Således blev han i begyn¬ 
delsen af 1963 udnævnt til æresdoktor ved Vest- 
berlins Tekniske Universitet sammen med sin tid¬ 
ligere elev, Dr. Wernher von Braun. 

I de senere år er professor Hermann Oberth 
blevet endnu mere kendt i UFO-kredse, da han 
er af den opfattelse, at UFO-fænomenerne bør 
underkastes nøje videnskabelige undersøgelser, li¬ 
gesom han selv er kommet til den konklusion, 
at det drejer sig om rumfartøjer styret af intelli- 
gensvæsener fra andre planeter. 

Et par af vore hjemlige „rumfarts-kommenta¬ 
torer" har givet udtryk for, at en sådan konklusion 
kunne skyldes professorens efterhånden høje al¬ 
der. Det er en opfattelse, som man nok skal være 
noget forsigtig med at give udtryk for, når man 
ved, at professor Hermann Oberth allerede i 1954 
offentligt tilkendegav, at det var hans overbevis¬ 
ning, „at UFO’erne kom fra fremmede verdener'*. 

Oberth har holdt foredrag på flere UFO-kon- 
gresser i Tyskland, ligesom han i 1966 var ho¬ 
vedtaler på SUFOI-kongressen i Fredericia med 
foredragsemnet: Hvorfor UFO-forskning? 

Den nyligt overståede fødselsdag blev festlig¬ 
holdt med åbningen af Hermann Oberth Selska¬ 
bets 18. Rumfartskongres i Salzburg. 

Fra Skandinavien sender SUFOI og UFO-NYT 
de bedste hilsener på dagen til denne også UFO- 
sagens grand old man. 

Ole Henningsen. 


- og hvad siger von Braun ? 

- Tilgi et tåpelig spørsmål, men Deres lærer 
professor Hermann Oberth har hevdet at flygen- 
de tallerkener eksisterer, og at det faktisk finnes 
muligheter for at vesener fra andre planeter be- 
søker oss. Hva er Deres tanker om det? 

- Jeg synes ikke spørsmålet er tåpelig. Jeg har 
stor respekt for min gamle professor, men er ikke 
enig med ham i alt. Enhver har rett til sin egen 
mening. Min er: Jeg har aldri sett noen flygende 
tallerken, jeg har heller aldri sett noe uigjendrive- 
lig bevis for at de finnes. Men på samme tid kan 
jeg ikke si at de ikke finnes. Hvis det i morgen 
skulle lande en her i Huntsville, så skal jeg øye- 
blikkelig innrømme deres eksistens og skifte me¬ 
ning. På dette området kan jeg bare akseptere 
hva som er åpenbart. 

„NÅ“, 26.-7. 69, nr. 30. 

Konfa(beretninger 


I UFO-sagens periferi 2. 


Af Willy Wegner 

I denne artikel vil jeg behandle nogle kontakt¬ 
beretninger, som man vel med rette kan kalde 
for sjældne. Jeg ved godt, at det er uhyre vanske¬ 
ligt at have med kontaktberetninger at gøre, da 
det jo lige netop er dem, som udgør trossagen 
indenfor UFO-aspektet. Når jeg nu vil tage nogle 
kontaktberetninger op her i bladet, så er det ikke 
for de enkelte beretningers skyld, men for UFO- 
sagens skyld som helhed. 

I forrige nummer kom jeg ind på diverse eks¬ 
treme aspekter, og jeg lovede at skrive lidt om 
hændelser, som ikke før har været trykt i UFO¬ 
NYT. 

Kontaktberetningerne har jeg taget mig den 
frihed at dele op i 8 forskellige kategorier: 

1) Passiv kontakt. 

Hermed menes der beretninger om landinger, 
hvor personer blot har set UFOnauter og om¬ 
vendt, d.v.s. betragtet hinanden uden egentlig 
at foretage sig noget andet. 

2) Aktiv kontakt. 

Dermed mener jeg kontakter, hvor man f.eks. 
blinker med lommelygter eller billys til hinan¬ 
den. Beretninger, hvor man gestikulerer, skyder 
eller sender paralyserende stråler, henregner jeg 
også herunder. 

3) Kontakt med budskab. 

Her tænker jeg på de velkendte beretninger så¬ 
som Allingham, Fry og Carl Anderson. Kontakt¬ 
personen har modtaget et budskab fra rumfolk, 
som skal gives videre til jordens befolkning. 

4) Kontakt med rumflyvning. 

Det er jo tydeligvis her, og i forrige kategori, 
Adamski hører hjemme. Blandt andre som også 
fastholder at have været på tur i rummet, kan 
jeg nævne Buck Nelson. 

5) Fysisk kontakt. 

Dette punkt er helliget personer, som så at sige 
har været i direkte berøring med rumfolk, enten 
ved operative indgreb, eller også ved forførelses¬ 


sagerne, hvoraf jeg kender tre, f.eks. Antonio 
Villas-Boas. 

6) Psykisk kontakt. 

Under denne kategori, som til tider kan være 
lidt svævende på grund af vurderingen fysisk 
contra psykisk, hører de kontaktpersoner, som 
fastholder at have opnået kontakt via meditation, 
hypnose eller pr. astralrejse. Et punkt 6A kunne 
faktisk oprettes herunder, til dem, som forsætligt 
fastholder at have været i kontakt med rumfolk, 
selv om de selv ved det er svindel og forretning. 

7) Radiokontakt. 

Dette er vel nok den tyndest befolkede kategori, 
men den skal dog opretholdes, bl.a. på grund af 
folk som Dick Miller og Bob Renaud. 

8) Andre. 

Opsamlingsbås for de beretninger, som ikke 
kan placeres under en af de øvrige kategorier, men 
det er få, som ikke kan det. 

Så fik vi hele kontakt-aspektet delt ind i båse, 
og jeg vil så kaste mig over nogle beretninger. 
Det skal dog bemærkes, at de er forkortet bety¬ 
deligt. 

William Fer guson 

Velkommen til Mars! - Således fastholder Fer- 
guson, at der er blevet sagt til ham. 

Ferguson er en bemærkelsesværdig person, han 
fastholder at besidde en kraft i sig, som gør ham 
i stand til at foretage interdimensionelle expan- 
sionsrejser i sit eget firedimensionelle legeme. Fer- 
gusons egen forklaring på denne formidable evne 
er, at han blot har opholdt sig to jord-timer i den 
syvende dimension. Selv kalder han denne evne 
for den „rene intelligens’ energi“. 

Ved hjælp af denne evne tog han sig så en 
dag en lille smuttur ud i rummet og landede på 
Mars, lige foran en marsianer ved navn Khauga. 
Denne Khauga fortalte ham så forskellige ting. 
Blandt andet blev det fortalt, at der eksisterede 
24 universer, og at der har været liv på Mars 

meget længe, ja faktisk er man 20.000 år forud 
for os her på Jorden. Khauga viste også Fergu- 
son en by, vel at mærke en firedimensionel by, og 
Ferguson replicerer, at det var den smukkeste fi- 
redimensionelle by, han nogen sinde havde set. 
Vi får også indirekte at vide, hvorfor vi ikke kan 
se liv på Mars-overfladen, grunden er den, at der 
er en dimension til forskel, her på Jorden har vi 
jo kun tre. 

Rejsetiden til Mars for Ferguson? - 10 sekun¬ 
der. 

Det er ikke svært at placere William Ferguson, 
selv vil jeg sætte ham i den 6. bås, og jeg ved 
ikke, om jeg kan lade være med at skele til 6A. 

Allen Noonan 

Allen Noonan er en anden kontaktperson, der 
vel også nok hører ind under 6. kategori. 

Noonan var i de amerikanske styrker under 2. 
verdenskrig som camouflageekspert, og efter at 
være kommet til staterne igen, begyndte han at 
arbejde for et udendørs reklameskiltefirma. 

En dag han stod på en lastbil for at male et 
skilt ved en hovedvej, var han pludselig væk! Han 
fortæller selv, at han forlod sit jordiske legeme, 
hvorefter han med sit astrale ankom til den ga¬ 
laktiske kommando på den store central sol. Her 
blev han bragt foran en stor hvid trone i en stor 
hvid bygning. Fra det store hvide lys på tronen 
lød så en stemme ned mod ham: „Ønsker du at 
blive frelser af denne verden?" Noonan tænkte 
sig godt om, tænkte på sin hustru og fem børn, 
for han troede, at det ville betyde isolation, men 
han svarede ja! Endnu et religiøst budskab blev 
givet ham, og oplevelsen var forbi. Han stod atter 
og malede ved hovedvejen på et skilt, men reso¬ 
lut kravlede han ned og sagde sit job op. 

Ifølge Noonan eksisterer der en De Forenede 
Planeters Organisation, og han beretter også, at 
man på Venus, Mars, Jupiter og Saturn lever 
i fjerde dimension, og at deres rumskibe kor¬ 
responderer telepatisk. 

Første gang Noonan var i kontakt med F.P.O. 
var ved den store kongres i Mojave-ørkenen ved 
Giant Rock, Californien. Gennem telepati fik han 
meddelelse om, at man ville vise sig på himlen 
på et bestemt tidspunkt. Noonan gik så rundt og 
fortalte hele formiddagen, at der klokken 14,30 
ville ske noget. 

Efter klokken 13,30 begyndte der så via Noo- 
nans koncentration at danne sig små skyer mellem 
Giant Rock og Solen. Disse små skyer samlede 
sig så efterhånden til én stor, og på den måde 
demonstrerede de væsener som Noonan står i kon¬ 
takt med, deres eksistens. 


Noonan fortæller i et interview, at han bliver 
kaldt den nye Messias eller Den kosmiske Mester. 

Videre hedder det sig, at rumkommandoen har 
baser på, eller rettere i. Jorden. De flyvende tal¬ 
lerkener kommer så ud gennem nogle store hul¬ 
ler, et på Nordpolen og et på Sydpolen. Det vi 
andre ser og kalder nordlys, er i virkeligheden 
ikke det, vi tror, ifølge Noonan. Det er lyset fra 
den store central sol, som skinner ud gennem hul¬ 
lerne, med andre ord solskin fra Jordens indre. 

Til slut i interviewet med Lloyd Mallen, bekla¬ 
ger Noonan sig over at alle, så at sige, betragter 
ham som et fjols, - manden, der påstår han er 
Messias. Men som Noonan selv siger, kan De 
bevise, at jeg ikke er det? 

Dan Martin 

Dan Martin boede i august 1955 i Eagle Pass 
i Texas, nær ved den mexicanske grænse ved 
floden Rio Grande. Han skulle derfra nordpå 
for at besøge sin mor. 

Martin kørte på de øde og ret ubefærdede veje 
nær Nueses River, hvor der kun findes kvæg- og 
fårefarme. Omkring ved midnat følte han sig 
underlig tilpas, det var lige som om hans arme 
og ben begyndte at sove. Da han frygtede, at det 
kunne være begyndelsen til et hjerteanfald, kørte 
han ind til siden og standsede. 

Pludselig landede der et objekt på den mod¬ 
satte side af vejen, uden en eneste lyd, og han 
beskriver det til at være lige så stort som et die¬ 
sellokomotiv. Martin stod ud af sin vogn og gik 
over mod objektet mere nysgerrig end bange. 

En dør i objektet glider op, og en kvinde steg 
ud. Hun bar en maske, der lige dækkede hendes 
ansigt, noget lignende en gasmaske. Hun stod 
stille et øjeblik og tog ligesom nogle dybe ind¬ 
åndinger, og fjernede så masken fra ansigtet. 
Kvinden beskrives af Martin som en ungt udseen¬ 
de dame med et nydeligt og velskabt ydre. Nogen 
skønhed var hun dog ikke. 

Kvinden smilede til Martin og sagde: „Hello 
there mr. Martin", og han svarede: „Hello you". 
Hun fortæller ham da, at de er kommet netop 
for at kontakte ham, og sige, at man ikke havde 
glemt ham, men at man senere ville kontakte ham 
for at give ham en flyvetur i et rumskib, således 
at han kunne udføre sin mission og fortælle ver¬ 
den om de flyvende tallerkener. Hun spurgte ham 
så, om der var nogen spørgsmål, inden hun atter 
ville flyve væk. Han spurgte da om grunden til, 
at man havde sendt en kvinde for at tale med 
ham, og hun svarede forbløffende naturligt, at 
det var fordi hun var den eneste i rumskibet. 

som kunne engelsk. Hun tilføjede, at hun kom 
fra Merkur! 

Martin studsede og betroede hende, at ifølge 
de jordiske videnskabsmænd, så lå Merkur for 
tæt på Solen til at huse liv, men som hun da 
ganske rigtigt svarede: „Du ser jeg lever“. 

Han kunne så ikke finde på at sige mere, og 
hun gik tilbage til rumskibet, som straks lettede. 

I perioden fra august 1955 til maj 1956 skete 
der så intet. Den 11. juni sad han så og slappede 
af og tænkte over et radioprogram, han netop 
havde hørt, da det banker på bagdøren. Dér stod 
så en mand, som spurgte ham, om han ville have 
en lille tur i et rumskib, og det ville Martin for¬ 
færdeligt gerne. Han gik ud, og da tog manden 
og en tilstedeværende ham under armene, hvor¬ 
efter de lettede! - (Åbenbart beskrives der en 
form for levitation). De steg hurtigt, og Martin 
kunne se bylysene under sig. Et kort øjeblik 
standsede de. Omkring sig så han nu stjernerne; 
under ham var intet synligt, men lige oven over 
hang der et stort mørkt objekt. 

Gennem en sindrig indgang kom han så ind 
i rumskibet, hvor han tilsidst bliver vist hen til 
en mand. Denne mand fortæller Martin om ham 
selv, og om hvilke inkarnationer, han har været 
igennem. Efter dette begynder han så at fortælle 
om selve rumskibet de er i. 

Rumskibet hed Michiel, hvilket stod for Jesus. 
Det havde nu været i aktiv tjeneste i mere end 
seks tusinde år, fortælles der. Det var dette rum¬ 
skib, der i sin tid fungerede som Noas Ark, lige¬ 
som det også var det, som havde vist israelitterne 
ud af ægyptisk fangenskab, således som Bibelen 
beretter, ja selve Betlehemsstjernen havde også 
været dette objekt. 

Jeg kunne fortsætte med at remse endnu mere 
op, men her må jeg dog stoppe, inden det bliver 
alt for vildt. 

De tre hidtil nævnte kontaktpersoner har alle 
et religiøst islæt, og jeg har for mit eget vedkom¬ 
mende placeret dem under 6. kategori. Noonans 
beretning er der ingen tvivl om, der er tale om 
astralrejse, i bedste fald. William Ferguson me¬ 
ner jeg det samme om, her tror jeg, at det hele 
foregår i hans sind. Dan Martin er lidt vanske¬ 
ligere at placere. Hans beretning fremtræder, som 
skulle det have været en fysisk realitet, og des¬ 
uden er der jo også tale om rumflyvning, så den 
kunne jo teoretisk set komme ind under 4. ka¬ 
tegori. Grunden til, at den alligevel hos mig er 
sat til sjette, er, at jeg ikke fæster lid til den, men 
måske andre gør det, vi er jo så forskellige. 


Antonio Villas-Boas 

Vi har indtil nu beskæftiget os med psykiske 
beretninger, og jeg vil derfor gå over til den ab¬ 
solutte modsætning, fysiske beretninger. Ialt vil 
jeg også her drage tre eksempler frem, bl.a. Vil¬ 
las-Boas. 

Det begyndte om natten den 5. oktober 1957. 
Der havde været selskab i Antonios hjem, og 
man var gået tidligt i seng den dag. Klokken 
var 23,00. Antonio delte værelse med sin broder 
Joao. 

På grund af varmen besluttede Antonio sig til 
at åbne et vindue. Fra dette vindue ser han så en 
flourescerende sølveragtig reflektion ude midt i en 
indhegning. Han kunne ikke spore hvorfra det 
kom. 

Den anden episode fandt sted om aftenen den 
14. oktober omkring klokken 21,30 til 22,00. På 
grund af at det havde været meget varmt den 
dag, var Antonio ude at pløje på dette sene tids¬ 
punkt. En af hans andre brødre var med ham i 
marken. De så pludseligt et meget skarpt lys, 
og det gjorde ondt i deres øjne. De fik så øje 
på et objekt på størrelse med et vognhjul, om¬ 
kring 100 meter over jorden. Borderen holdt sig 
tilbage, men selv gik Antonio op mod nordenden 
af marken, hvorover objektet hang. Da han nær¬ 
mede sig det, fløj det straks med stor fart ned 
til sydenden af marken, og Antonio fulgte efter. 
Da dette havde gentaget sig omkring 20 gange 
var Antonio træt, og han gik tilbage til sin bro¬ 
der. I de få øjeblikke, hvor han havde ryggen 
til objektet, forsvandt det. 

Den næste nat, den 15. oktober, var han ude 
på samme mark for at pløje. Præcis klokken 1,00 
så han en stor rød stjerne på himlen. Den blev 
langsomt større, og så ud til at komme ned mod 
ham. Efter nogle få øjeblikke havde den vokset 
sig til et æg-formet objekt. Det stoppede pludse¬ 
ligt og svævede omkring 50 meter over hans ho¬ 
ved. Objektet lyste så kraftigt, at hans traktorlys 
faktisk „druknede" i det. 

Antonio tænkte på at flygte med traktoren, men 
på grund af dens ringe fart opgav han tanken. 
Til fods ville han dog heller ikke komme langt 
i den bløde jord. Objektet bevæger sig så frem 
foran hans traktor og lægger an til landing, og 
da han ser tre støtteben komme til syne under 
objektet, taber han sin selvbeherskelse, eller ret¬ 
tere det han har tilbage af den. Antonio åbner 
døren til førerhuset og springer ud, men han når 
kun nogle få skridt, før han bliver grebet i ar¬ 
men. 

Hans forfølger var lille; han nåede kun til 
hans skulder, og var iklædt mærkeligt tøj. I despe- 

ration drejer Antonio sig rundt og giver væsenet 
et puf, så det faldt på ryggen nogle meter væk. 
Antonio genoptager sin flugt, men bliver nu gre¬ 
bet af tre væsener, fra siderne og bagfra. De 
løftede ham så op uden besvær og bragte ham 
ind i rumskibet, hvor han endte i et rum. Han 
blev undersøgt, efter at være blevet klædt helt 
af, og især hans blod skulle have haft deres in¬ 
teresse. 

Han bliver så ladt alene tilbage i et rum, og 
der synes at gå lang tid, før han pludselig hører 
støj fra døren og ser en kvinde komme ind. An¬ 
tonio måber, og med god grund, for hun er ligeså 
nøgen som han selv. Hun går langsomt hen mod 
ham uden at sige noget, og det ender så med, 
at hun forfører ham. 

Efter dette bliver kvinden kaldt ud, og An¬ 
tonio får så sine klæder igen og bliver sat af ved 
sin traktor. Derfra ser han så objektet forsvinde. 
Ialt havde han været i rumskibet i 4 timer og 
15 minutter. 

Efter denne „forfærdelige" oplevelse går han 
så hjem, og han beretter kun om det til sin mor. 
Senere bliver beretningen givet videre til Olavo 
T. Fontes (kendt fra Trinidade-observatorierne), 
som så lader den komme til offentlighedens kend¬ 
skab. 

Jean Sheldon 

En ung pige fra Michigan, som en sommernat 
i 1966 var ude og køre en aftentur i sin bil, kom 
også ud for en sær hændelse. På et tidspunkt 
holder hun ind til siden for at få sig en mundfuld 
frisk luft. 

Pludselig som hun står og ser på den klare 
stjerneklare himmel, får hun øje på en sølvagtig 
skive, omkring 15 meter i diameter, og med en 
rødligt glødende kuppel. Et hul, eller en luge, 
åbnede sig i bunden, og en form for levitations- 
kraft trækker så Jean op og ind i tallerkenen. 
Her bliver hun så modtaget af tre mandlige hu- 
manoider med grønne øjne. De var fem fod høje 
og helt nøgne. Telepatisk modtager hun følgen¬ 
de besked: „Jordkvinde, vi vil parre os med dig, 
det vil være lettere for dig, hvis du gør det god¬ 
villigt". 

Den kære Jean var naturligvis forbløffet, men 
dog alt for bedøvet til at protestere, og hun blev 
ført hen til en sengelignende maskine, hvor de 
tre rummænd så fuldførte deres forehavende. 

Senere har det været rapporteret, at den unge 
Michigan-pige ikke blev gravid efter sit „taller¬ 
ken-orgie". 


Marlene Travers 

En anden ung dame skulle have været ude 
for noget lignende, men, ifølge eget udsagn, ikke 
have sluppet så heldigt fra det. 

Det er Marlene fra Melbourne i Australien. 
Om aftenen den 11. august 1966 var hun gået 
fra sine venner for lige at hente nogle cigaretter 
i en forretning 800 meter væk fra sin bopæl. Da 
hun var kommet halvvejs hører hun så en mær¬ 
kelig lyd, og en sølvfarvet skive lander ikke mere 
end 10 meter fra hende. Den var 15 meter i dia¬ 
meter, og cirka tre meter tyk. En dør blev åbnet, 
og som hun selv beretter, kom en høj flot mand 
ud. Han så på hende med øjne som syntes at ud¬ 
sende lysstråler. Hun følte trang til både at skrige 
og løbe, men ingen af delene var hende muligt. 
Marlene beretter så, at han telepatisk fortalte 
hende, at hun var blevet udset til den store ære, 
at få et barn med en mand fra hans planet. 

Rummanden brugte ikke magt, men hun følte, 
at hun måtte adlyde så snart han havde rørt ved 
hende. Hun blev så ført ind i rumskibet. 

Efter han havde fuldført sit forehavende, sank 
hun hen i en døs, og hun vågnede op og fandt 
sig selv liggende på marken hvor rumskibet hav¬ 
de været. Hun løb så hjem til sine venner, som 
efterhånden var blevet nervøse for hende. 

Senere konsulterede hun en læge, og det viste 
sig, at hun var gravid. Barnet skulle også have 
været født, men der er blevet meget tyst om sa¬ 
gen siden; synd nok, jeg ville ellers gerne have 
set det barn. 

Det er klart, på et tidspunkt måtte det jo kom¬ 
me - porno i UFO-sagen. Nu er det imidlertid 
kastet op til debat, og ønsker man at uddybe sin 
viden med hensyn til disse kontaktberetninger, 
vil jeg henvise til mine referencer. 

Referencer 

William Ferguson: „My Trip To Mars". Sauce- 
rian Publications. 

Coral & Jim Lorenzen: „Flying Saucer Occu- 
pants". Signet Books. 

Dan Martin: „Seven Hours Aboard a Space 
Ship". Saucerian Publications. 

Otto O. Binder: „Flying Saucers Are Watching 
Us“. Belmont Books. 


Har De læst alle de beretninger om UFOnauter, 
der beskrives i UFO-orientering? Bogen koster kr. 
8,00 og kan bestilles gennem Regnskabskontoret. 

OBSERVATIONER 


UFO gjorde mig syg f siger husmoder 


og at blive behandlet som om jeg burde 
have særlige kvalifikationer for at gå under et 
UFO har gjort mig endnu mere syg!“ 

Af Maryellen Kelly. 

For to år siden lejede min mand og jeg et lille 
hus i et fredeligt, skovrigt område i udkanten 
af Mahomet, Illinois; ved Sangamon floden. Vor 
nærmeste nabo bor en halv blok nord for os. 
Mod øst er der et hus halvanden blok borte; og 
huset syd for os ligger i en afstand af ca. tre 
blokke. Mod vest er der kun åbne marker mellem 
vort hus og floden. 

Hovedlandevej 74 tager det meste af trafikken 
nu, og den gamle vej 150, som ligger nærmere 
ved vort hus, er meget stille. Lastbiler bruger 
hvilepladsen lige over for huset nord for os, og 
det er ikke usædvanligt at se en lastbilchauffør 
strække benene dér på alle tider af døgnet. 

Intet bemærkelsesværdigt hændte før en aften 
i oktober 1967. Det var varmt, og min mand og 
jeg sad nær ved et åbent vindue. Det var ikke 
sent, kun omkring kl. 11, da vi hørte en mærkelig 
hvinende lyd, som syntes at komme oppefra. Vi 
blev overraskede. Da min mand var i hæren, 
morede vi os undertiden med at identificere fly¬ 
vemaskiner ved hjælp af lyden. Forskellige ty¬ 
per maskiner har, ligesom forskellige bilmærker, 
forskellig lyd. Men den lyd, vi hørte den aften, 
var noget nyt for os. Og vi har ikke hørt den 
siden. 

Jeg er dameskrædderinde og forandrer tøj, og 
når jeg har meget at gøre, arbejder jeg om nat¬ 
ten mellem 23 og 05.30. Dette efterår havde jeg 
særlig travlt med jule-ordrer og tog lidt hårdere 
fat end sædvanligt. Jeg sad oppe i tre eller fire 
nætter om ugen. Vor lysregning er altid lidt høje¬ 
re i vintermånederne, men vi var ikke forberedt 
på den elektricitetsregning, som kom først i no¬ 
vember. Den var mere end dobbelt så stor som 
oktoberregningen havde været, idet den var ste¬ 
get fra 17 til 40 dollars. 


I november fortsatte min arbejdsplan omtrent 
på samme måde som i oktober, men jeg havde 
besvær med at se, fordi lyset blev så svagt. Jeg 
kan godt lide at have radioen åben, når jeg ar¬ 
bejder, men en del af tiden spillede radioen ikke. 
Skalalampen lyste, men der kom ikke en lyd. 

Først i december kom november-lysregningen, 
og jeg gemte den i mere end en uge. Jeg kunne 
ikke tro, det var rigtigt, og jeg vidste min mand 
ville få et tilfælde. Den var på 72 dollars. Til 
sidst havde vi naturligvis en langtrukken diskus¬ 
sion om den, men jeg sagde, at jeg intet usæd¬ 
vanligt foretog mig, intet, der kunne forårsage 
sådan en lysregning. Jeg laver nogenlunde det 
samme dag efter dag, år efter år. Men med julen 
lige over hovedet havde jeg for travlt til at disku¬ 
tere med elektricitets-selskabet om en tosset lys¬ 
regning, og min mand fik mig halvt overbevist 
om, at jeg foretog mig noget ud over det sæd¬ 
vanlige. 

Om morgenen den 19. december 1967 kort efter 
kl. 04.00 blev vor hund ophidset. Den lå ved 
siden af min stol og spidsede ører, som om den 
lyttede til noget, og så for den frem og tilbage 
et par gange. Den er en temmelig veldresseret 
hund med en stærk ejendomsfølelse, og den kan 
ikke lide fremmede i gården, hverken dyr eller 
mennesker. Men for det meste er disse fremmede 
katte, hunde eller små dyr fra skoven, så derfor 
tog jeg mig ikke særligt af den. 

Et par minutter senere var der nogen, der fløj¬ 
tede lige udenfor hoveddøren. Hunden sprang op 
og gøede, indtil jeg sagte kaldte den tilbage. Den 
satte sig ned ved siden af mig og jeg hviskede til 
den om at være stille, for at få vedkommende, 
hvem det så var, til at forsvinde. Jeg kunne ikke 
høre nogen bevæge sig, men igen var der nogen, 
der fløjtede. Denne gang lod jeg hunden gø. Til 
sidst kom den tilbage, satte sig og skulle til at 
lægge sig ned, da den pludselig for hen til ho¬ 
veddøren, hysterisk gøende. Den sprang tilbage 
til mig, trak i mine slacks og skyndte sig tilbage 

til døren; den sprang op og ned og gøede. Jeg 
rejste mig og gik hen for at se ud af døren. 

Jeg kiggede ud af døren, lige mod øst og så 
intet - med undtagelse af et orange-gulligt lys 
til venstre for mig. Jeg regnede med, at en last¬ 
bilchauffør var standset for at hvile sig, og at han 
måske var gået ind i gården. Lyset kom sand¬ 
synligvis fra lygten ovenpå hans lastbil, da han 
vendte den, tænkte jeg. Jeg åbnede døren for at 
se ud, og da jeg gjorde det, så jeg ned på hunden 
ved min side og bad den tie. 

Idet jeg gik et skridt ud af døren, kiggede jeg 
mod nord, og der var den. Jeg så op mod bunden 
af en GENSTAND! Den krydsede netop vejen 
lige oven over træerne på den anden side og steg 
i en vinkel mod nordøst. Jeg begyndte at bede, 
og hvis jeg ikke havde holdt fast i døren, ville 
jeg have ligget så lang jeg var på jorden og bedt. 
I et par sekunder stod jeg bare der og stirrede på 
denne genstand. Den bevægede sig bort med en 
fart, der syntes utrolig. 

Pludselig kom jeg i tanker om fløjtet og hvor¬ 
for jeg kom udenfor, og jeg sprang ind, lukkede 
døren og begyndte at skrige på min mand. Jeg 
ville ikke gå ind efter ham, for jeg ville blive 
ved med at holde øje med „genstanden". 

Min mand var naturligvis kun halvvågen, men 
han var meget længe om at komme til døren. 
Eller måske forekom det mig kun sådan, fordi 
denne „genstand" bevægede sig så hurtigt. 

Da han så den, var alt han sagde: „Hvad kan 
du gøre ved det, fange den?" 

Til sidst standsede den noget borte og hang 
bare der og lignede en klar, blinkende stjerne. 

To dage om ugen, om mandagen og tirsdagen, 
arbejder jeg i en butik, og den tirsdag havde jeg 
besvær med at holde tankerne ved arbejdet. Mit 
hoved var begyndt at gøre ondt, og det var lige¬ 
som jeg fik stød, hver gang jeg rørte noget. Om 
onsdagen prøvede jeg at gå på indkøb med min 
datter, men jeg var så træt, at jeg måtte give op 
og gik hjem. Næste dag havde jeg det stadig 
ikke godt og troede jeg måske havde fået in¬ 
fluenza. 

Mit ansigt begyndte at blive rødt, mine øjne 
var blodskudte, mine hænder var også røde og 
det bare stykke mellem de korte slacks og støv¬ 
lerne, jeg havde haft på kl. 4,00 tirsdag morgen, 
blev også rødt. De piller, jeg plejer at tage mod 
hovedpine, hjalp ikke, og jeg kunne næsten ikke 
holde smerten i mit hoved ud. Mit venstre øre 
gjorde ondt, og når jeg pudsede næse, blødte det. 
Jeg spekulerede på, hvordan jeg skulle komme 
igennem julen. 

Vi var inviteret ud til julemiddag, og det lyk¬ 


kedes mig at nippe mig gennem et lækkert mål¬ 
tid, og da jeg kom hjem, faldt jeg sammen. Jeg 
blev i sengen i flere dage, jeg var svimmel og 
var ved at dø af tørst. Det gjorde så forfærdeligt 
ondt i brystet, at jeg måtte sove opstablet med 
puder. 

Den eneste person, jeg foruden min mand hav¬ 
de nævnt „genstanden" til, var en nabo. Men da 
jeg ikke så ud til at få det bedre, besluttede jeg 
at fortælle børnene om hændelsen. Først troede 
de, jeg lavede sjov med dem. Min søn blev ved 
med at forsikre mig om, at rødmen ville forsvin¬ 
de, men han sagde også, han havde set en artikel 
i et magasin, der advarede folk mod at komme 
for nær til en flyvende tallerken. Den advarsel 
kom lidt for sent til at hjælpe mig. 

Mit ansigt blev ved at være rødt, men jeg gik 
igen på arbejdet en af dagene den næste uge. 
Jeg var svag og fandt det vanskeligt at stå op 
hele dagen. Min tørst blev ved og jeg drak to og 
undertiden tre dåser frugt-juice om dagen. 

Da december-lysregningen kom omkring midten 
af januar, var den på 82 dollars. Og det på trods 
af, at min arbejdsplan var forandret, og jeg ikke 
mere sad oppe om natten. Jeg ringede til elek¬ 
tricitets-selskabet og gjorde dem opmærksom på, 
at der var noget galt. De sendte en mand for 
at se efter og underrettede mig så om, at alt vir¬ 
kede perfekt. De antydede, at jeg måtte have 
gjort noget ud over det sædvanlige. 

Efter begivenheden den 19. december foran¬ 
dredes hundens opførsel. Normalt gik den ud 
omkring kl. 22,00 og igen mellem 02,00 og 03,00 
de nætter, jeg arbejdede. Men i seks uger efter 
vor oplevelse, ville den slet ikke ud om natten. 
Den kunne hverken skubbes, trækkes eller lok- 
kes gennem døren. I slutningen af denne seks- 
ugers periode begyndte den endelig at gå ud 
igen, hvis en af os gik med den. Flere gange så 
den ved disse lejligheder op mod himlen og gøe¬ 
de. 

Efter at have set denne „genstand" blev min 
interesse større og jeg begyndte at læse alt, hvad 
jeg kunne finde om flyvende tallerkener. At høre 
om andres usædvanlige oplevelser fik mig til at 
føle mig mindre alene. I en af de artikler, jeg 
læste, opfordredes man til at sætte sig i forbin¬ 
delse med den nærmeste flyvebase og rapportere 
observationen, landingen eller hvad det var. På 
dette tidspunkt var der gået 2 måneder, men jeg 
ringede alligevel. Nu er det ikke min mening at 
kritisere den måde, de behandler sagerne på. De 
synes at have regulativer at følge. De sagde, at 
der intet materielt bevis var. Jeg fortalte dem, at 
jeg havde brandmærker, der stadig ikke var helet, 

skønt det så ud til at dække et mindre område, 
hver gang det blev rødt og skallede af. Jeg tilbød 
at komme hen på basen og lade en af deres læger 
undersøge mig. Men officeren foreslog mig at gå 
cil en læge eller på en klinik, siden jeg ikke havde 
været det og så sende dem rapporten. 

Illinois universitetet er nær ved, så jeg ringede 
for at høre, om der var nogen der, som gjorde 
forsøg med bestråling. Den første, jeg talte med, 
ville gerne vide, hvorfor jeg stillede så mange 
spørgsmål. Da jeg fortalte ham, at jeg havde gået 
under en flyvende tallerken, blev der en lang 
pause. Så bad han mig om at gentage, hvad jeg 
havde sagt, og det gjorde jeg. Han foreslog mig 
venligt at gå til en læge, da jeg sandsynligvis 
led af allergi eller noget i den retning. 

Eftersom den venstre side af mit ansigt var 
værre forbrændt end den højre, spekulerede jeg 
på, om den venstre side af min sweaterkrave 
eventuelt kunne give udslag på en geigertæller. 
Ingen af forretningerne havde dem på lager. Jeg 
tænkte mig, at det eneste sted, de havde en, var 
på universitetet. Et par dage og flere telefonsam¬ 
taler senere fik jeg fat på en professor, som hav¬ 
de en ledig geigertæller og som sagde, han med 
glæde ville lægge et stykke af kraven i prøve¬ 
kammeret. Bagefter forsikrede han mig, at kra¬ 
ven intet viste. Han lyttede smilende til, hvad 
jeg havde at sige, tydeligvis troede han ikke el 
ord af det. 

Holdningen til UFOer i disse rumfartstider er 
sandelig bemærkelsesværdig! 

Endelig talte jeg med Dr. John Munday, for¬ 
sker for APRO og NICAP. Han var ret interesse¬ 
ret. Det var sådan en lettelse at blive stillet an¬ 
dre spørgsmål end: Hvor gammel er De? Deres 
stilling? Har De en videnskabelig baggrund? Som 
om man skulle have særlige kvalifikationer for 
at gå under en flyvende tallerken! 

Den aften jeg påny ville gennemgå min mær¬ 
kelige oplevelse, som Dr. Munday havde bedt 
mig gøre, gik jeg udenfor med den hensigt at 
stille mig så nær som jeg kunne huske ved ste¬ 
det, hvor jeg havde stået, da det skete, da jeg 
begyndte ac ryste som et espeløv. For jeg åbnede 
døren, tog et skridt ud, så i den samme retning - 
og dér var GENSTANDEN på den sydlige side 
af hovedvejen, ca. 15 m oppe. Den var tilnær¬ 
melsesvis 30 m fra, hvor jeg stod. 

Den havde intet klart omrids. Den var orange¬ 
rød nedenunder med tre store mørke kapsler pla¬ 
ceret med lige stor afstand på bunden. Disse 
kapsler var ikke oplyste. Jeg ville mene, „gen- 
standen“ var ca. 7,5 til 9 meter i diameter. 

Dr. Munday tilbragte timer med at udspørge 


mig. Et af møderne blev taget på bånd. Han ud¬ 
spurgte også de folk, jeg arbejder sammen med. 
Endelig efter at vi begge havde brugt en masse 
tid og tålmodighed blev der foretaget en poly- 
graph test for at gøre det hele officielt. 

Utvivlsomt er andre, som har haft lignende 
oplevelser med UFOer, ligeså forbløffede som 
jeg, og ser som jeg frem til den dag, da vi får 
at vide, hvad forskerne har fundet ud af. Den 
almindelige offentlighed accepterer sandelig ikke 
ens ord som et faktum. Lige nu synes sagen ikke 
rigtigt at kunne passes ind i denne verden. 

FATE, maj 1969 /BK. 


Satellit krydser månen 

Jeg observerede den 22. maj 1969 kl. 10,56 
B.T.S. Månen i kikkert. Dette var øjeblikket da 
Apollo 10’s motorer skulle tændes, for at få den¬ 
ne til at forlade sit godt 13.500 meter høje kreds¬ 
løb om Månen for at møde „moderskibet". Netop 
da så jeg en satellit??? krydse den nedre halvdel 
af måneskiven, og dreje (set fra jorden) af mod 
planeten Jupiter, for lige netop at skære den ne- 
derste halvdel af Jupiter-skiven. Jeg gjorde straks 
en optegnelse. 

Jeg har observeret en lignende ting i april 
1966, da en satellit virkelig krydsede Jupiter-ski¬ 
ven. 

Observationen er publiceret i „Lunar section 
Circular“, som udgives af British Astronomical 
Association. 

Kredit: Uffe Gr aae Jørgensen, LAFA. 


Kort for hovedet 

Dr. Franklin E. Roach, der var med i Condon- 
kommissionen (til den bitre ende), erklærer som 
sin personlige opfattelse, at der mange stder i 
vor mælkevej findes intelligent liv. Han gør des¬ 
uden opmærksom på, at to af de 10, der bidrog 
mest til udfærdigelsen af rapporten, var modstan¬ 
dere af dens konklusion. Selv deler han flertallets 
opfattelse, skønt der er mange UFO-observatio- 
ner, han er ude af stand til at forklare. 

„Seattle Post Intelligencer t( , 18. apr. 69 /lOKj. 

UFO i CALIFORNIEN... 

Afbryder gudstjeneste, skrammer børn, 
forstyrrer husmodre . 

af Carl Lorenzen 

Mange vidner eller masseobservationer af UFO- 
er er ikke noget, der sker hver dag, og derfor var 
vi interesserede i APRO - Aerial Phenomena 
Research Organization - da vi modtog en telefon¬ 
opringning natten til den 5. februar 1968 fra 
Dr. Philip Seff, der fortalte os om en masseob¬ 
servation i Redlands, California. 

Uheldigvis ønsker vidnerne til Redlands obser¬ 
vationen af være anonyme, men både APRO og 
Fate magazine har navnene i arkivet. På grund 
af denne tilbageholdenhed fra vidnerne indryk¬ 
kede Dr. Seff, som er geologi-professor og med¬ 
lem af APRO, en annonce i den lokale avis for 
at få dem ud af busken. Tydeligvis fik vi kun 
fat i en meget lille del af det totale antal, for 
opringninger til politiet mens observationen stod 
på, viste, at hundredevis af mennesker havde set 
objektet. 

Omkring kl. 19,02 søndag den 4. februar be¬ 
gyndte præsten i en Redlands kirke på gudstjene¬ 
sten. Ti minutter senere, da menigheden på ca. 
100 mennesker var stille og præsten bad, hørte 
alle en mærkelig vibrerende lyd, som kom oven¬ 
fra og som nærmede sig kirken. 

Præsten sagde senere: „Lyden syntes at komme 
fra et eller andet sted over os - i hvert fald ikke 
fra gaden. - I begyndelsen syntes denne lyd at 
være langt væk og blev den langsomt højere og 
højere som om den var lige over hovedet på os". 

Han mener, at lyden, der mindede ham om 
den lyd som „rumskibe" i fjernsynsprogrammer 
og i film udsender, kom øst fra og gik mod vest. 
Andre mente, at den kom fra sydvest og gik 
mod nordøst. Ihvertfald kunne lyden høres i to 
eller tre minutter, før den gradvis forsvandt. 

Præsten fortalte Dr. Seff, at lyden gjorde me¬ 
nigheden meget urolig. Adskillige personer udtalte 
senere, at de „næsten ventede noget andet for¬ 
uden lyden". En ni år gammel dreng blev opre¬ 
vet og forlod rummet. Inden der var gået et mi¬ 
nut, kom han tilbage og sagde til sin bedstemor, 
at han havde kvalme. Hun gik udenfor med ham, 
og derude var lyden meget kraftigere. 

Præsten har den vane at optage sine gudstjene¬ 
ster på bånd og båndoptageren kørte også den 
aften. En dags tid senere, da han så i avisen, at 
man havde set og hørt noget mærkeligt på him¬ 
len den aften, afspillede han båndet og blev glad 


over at høre, at den mærkelige lyd var med på 
båndet. 

Naturligvis er det ens første tanke, at det en¬ 
delig er lykkedes at optage et UFO på bånd. 
Imidlertid er der, mens nogle mener, at lyden 
kom fra objektet på himlen, andre som er over¬ 
bevist om, at den stammer fra et redningskorps¬ 
køretøj, som var på øvelsesudrykning på samme 
tid som objektet blev set. En undersøgelse viste, 
at udrykningsvognen kom med sirenen igang fra 
øst og drejede mod nord. 

Med hjælp fra politiet, pressen og andre med¬ 
lemmer af lærerstaben på Redlands universitetet, 
lykkedes det Dr. Seff at få hele historien, af hvil¬ 
ken det foregående kun er en lille del. 

Mange lokale borgere så et mystisk skivefor¬ 
met objekt manøvrere i lav højde over Redlands 
om aftenen den 4. februar 1968. Professor Seff 
interviewede personligt 16 af disse vidner. 

Et af de bedste vidneudsagn kommer fra en 
mand, som er ansat i politi-hovedkvarteret. Han 
var hjemme, da han hørte den mærkelige lyd. 
Med det samme, da han trådte udenfor huset, 
følte han en prikkende fornemmelse. Så så han 
et stort, ovalt objekt med en række på 6-10 lys 
på forkanten. Objektet fløj i østlig retning. Så 
stoppede det. Da det bevægede sig igen, var det 
mod vest. Hans hunde begyndte at gø, og det 
var umuligt for ham at få dem til at være stille 
før objektet var væk. 

Han fik senere at vide, at omstillingsbordet på 
politistationen blev oversvømmet med opringnin¬ 
ger mens - og i nogen tid efter - lyden blev hørt. 
Han sagde, han forstod, at der var blevet opsendt 
to fly fra Norton AFB, men at objektet smuttede 
fra dem. Han havde også hørt, at genstanden 
var blevet opfanget på radar, men dette blev 
nægtet af Air Force talsmænd. En 57 år gammel 
maler fortalte, at han, da han gik ud fra sit hus 
den aften lidt over kl. 7, hørte den mærkelige 
lyd og fik øje på et objekt, der langsomt var på 
vej mod nordøst. Det syntes at være omkring 50 
feet (ca. 15 m) i diameter, og det var rundt, med 
en flad underside. Det passerede over hans hus, 
stoppede et lille stykke væk og skød så lige opad. 
Han anslog højden over jorden til at være knap 
300 feet (ca. 90 m). Observatøren, der formentlig 
var det af vidnerne, der var nærmest objektet, 
sagde, at objektet udsendte en højfrekvent lyd 
som en high-speed motor eller et dæk, der hvi¬ 
nede, samt en bip-pende lyd. Denne beskrivelse 
af lyden passer ikke på udrykningssirenen. Han 
bemærkede, at adskillige af naboerne løb ud for 
at se op på himlen, og han tilkaldte sin kone og 

deres 15-årige søn, som begge så objektet før det 
forsvandt imod vest. Et andet vidne, som er med¬ 
lem af U.S. Navy, siger, at han hørte en „hvirv¬ 
lende" lyd, så op og fik øje på et stort rundt ob¬ 
jekt med røde lys, der syntes at rotere mod uret. 
Efter 10-15 sekunders forløb forsvandt det lige 
op i luften. 

En husmor sidst i 20’erne var på besøg hos 
nogle venner på hjørnet af Ohio- og San Bernar- 
dino-Avenue, da et af børnene kom ind i huset og 
råbte, at de skulle komme udenfor. Det gjorde 
de, og hørte med det samme en kraftig „høj hvirv¬ 
lende, vibrerende lyd“, som dæmpedes og derefter 
igen blev stærkere. De så UFOet som vidnet be¬ 
skriver som en stor mørk cirkelrund genstand 
med en „flimren“ på forkanten. Flimmeret skyld¬ 
tes lys, som ikke gik ud, men som konstant skif¬ 
tede farve. Genstanden stoppede, svævede et styk¬ 
ke tid, bevægede sig igen rykvis og skød så mod 
vest og forsvandt. 

Fire andre vidner, der var til stede, var nogle 
børn på mellem 9 og 13 år. Ingen af dem var 
sikre på objektets nøjagtige form, men de var 
enige om, at det bevægede sig hen over byen, 
svævede et stykke tid og endelig bevægede sig 
hurtigt bort mod nordvest. 

At dømme efter vidneudsagnene blev der hørt 
to forskellige lyde: den ene en højfrekvent hvi¬ 
nen, som ofte høres i forbindelse med UFOer, og 
den anden en skinger vibrerende lyd, som Dr. 
Seff henfører til sirenen på det nye udryknings¬ 
fartøj. 

Der er også nogen uenighed om den præcise 
flyveretning, men når man tager alle vidneud¬ 
sagnene i betragtning kan hændelsen rekonstrue¬ 
res på følgende måde: Objektet fløj lige vest for 
Columbia Street og nord for Colton avenue lige 
efter kl. 19,15, og fortsatte langsomt i nordøstlig 
retning ca. 1 mile i en højde af omkring 90 m. 
Herefter stoppede det, svævede et øjeblik, skød 
fremad, svævede igen, skød lige opad, stoppede, 
svævede og drejede så mod nordvest mens højden 
øgedes. Til sidst fløj objektet bort i samme ret¬ 
ning med voldsom acceleration. Den totale ob¬ 
servationstid er tilsyneladende mindre end 5 min. 
Størrelsen blev af en matematikprofessor, som 
sammen med andre interviewede vidnerne, an¬ 
slået til mindst 15 m i diam. og højden til 90 m. 

En tegners opfattelse af objektet på grundlag 
af en række vidneudsagn, blev sagt at være ret 
vellignende af disse vidner. Lysene i bunden syn¬ 
tes at være udstødning (jets) og der var 7 af dem. 
Lysene på toppen skiftede farve, der var 8-10 i 
en række. De gav det indtryk, at objektet rote¬ 


rede, hvad det tilsyneladende ikke gjorde. 

Luftvåbnet oplyste Dr. Seff om, at objektet 
ikke blev set på radar. Imidlertid er der en bjerg¬ 
kæde mellem Redlands og March Air Force Base, 
hvor radar-installationerne er. Officerer på ba¬ 
sen sagde, at på grund af disse bjerge kunne 
deres radar ikke have set objektet. Dr. Seff fandt 
ud af, at præcis i det øjeblik objektet kom til syne, 
kørte udrykningsvognen ud fra garagen, langs 
Lugonia Avenue og drejede så ad Orange Avenue 
mod nord. Seff mener, at køretøjets sirene fejl¬ 
agtigt blev antaget at komme fra UFOet og at 
det er denne lyd, som er optaget på præstens 
bånd. Seff fik chaufføren til at køre samme rute 
og optog så lyden. Vidnerne er enige om, at det 
er den samme lyd. En mærkelig ting er dog, at 
Seff måtte åbne kirkedøren for overhovedet at få 
noget på båndet. 

Der blev indsendt rapport til Project Bluebook 
på Wright-Patterson AFB og hændelsen blev 
herfra forklaret som værende et lille privatfly, 
som landede på Tri-city flyvepladsen kl. 19,15. 

Dr. Seff er ikke enig i denne forklaring, og 
det er APRO heller ikke. Undersøgelsesofficeren 
fra USAF interviewede ikke nogen af vidnerne; 
objektet blev set fra mange forskellige steder; der 
blev ikke hørt nogen motorlyd (selv om denne 
kan være blevet overdøvet af sirenen) tiden pas¬ 
ser ikke; da natten var meget klar, så vidnerne 
alting meget tydeligt; en undersøgelse af luft¬ 
trafiklisten viser, at der ikke har været noget fly 
over Redlands, og faktisk er al lufttrafik over 
byen strengt forbudt. 

De fleste af vidnerne, heriblandt præsten, som 
altid tager tid på sine gudstjenester, siger, at ob¬ 
servationen begyndte efter kl. 19,12 og sluttede 
19,20. 

Antallet af sager med lavtflyvende eller svæ¬ 
vende UFOer, som kommer ind til APRO, er 
stadig stigende, og vi er begyndt at spekulere 
over, hvad disse UFOer „undersøger" - denne 
gang var det måske udrykningskøretøjet. 

Fate, marts 1969 /OJK. 

Kommentar: Denne observation har skabt røre 
i USA. Flere videnskabsmand arbejder på at un¬ 
dersøge sagen yderligere, og en dokumentar-ud- 
sendelse om den i TV, hvori bl.a. McDonald del¬ 
tog, har fået kongresmanden ferry L. Pettis fra 
San Bernadino, Californien, til at arbejde for op¬ 
rettelsen af (endnu) en kon gr es-komité, der skal 
fremme den objektive UFO-forskning. lOKj. 

Alstande, kommunikation m. m. 

LAFA, Lyngby Astronomiklub for Amatører, vil 
fremover give os informative artikler om deres 
speciale - med særligt henblik på det, der er rele¬ 
vant for UFOloger. Her er den første, hvor vi kan 
lære noget, vi ikke vidste - og få genopfrisket det, 
vi havae glemt. Nærmere oplysninger om LAFA 
kan fås ved henvendelse til formanden: Uffe Gråe 
Jørgensen, Fortunparken 16, 2800 Lyngby. (Tlf. 
87 85 06). 

I UFO-NYT har der i den senere tid været 
enkelte artikler, som har behandlet problemerne 
omkring kommunikation med væsener på fremme¬ 
de stjerners planeter. Som det også er blevet frem¬ 
hævet i disse artikler, volder det endnu viden- 
skabsmændene store vanskeligheder at sende og 
modtage signaler over selv tilsyneladende små 
astronomiske afstande. Vanskelighederne ligger 
specielt indenfor to områder, idet det ikke alene 
er signalernes styrke, men også tidsintervallet 
imellem afsendelse og modtagelse, der er væsent¬ 
lig for en nyttig kommunikation imellem intelli- 
gensvæsener. For at gøre disse forhold gunstigst 
mulige er der i dag kun den mulighed at redu¬ 
cere sendeafstanden betydeligt, hvilket skyldes 
den hastighedsgrænse på ca. 300.000 km/sek., der 
markerer det hurtigste bevægelsestempo, vi ken¬ 
der. Astronomisk set er den afstand, der kan til¬ 
bagelægges selv igennem et langt tidsrum med 
denne høje fart, meget beskeden, og en endog 
betydelig forøgelse af hastigheden vil ikke betyde 
nogen særlig bedring. Derfor må den moderne 
videnskabsmand gribe til helt nye og utraditio¬ 
nelle kommunikationsmetoder. 

Inden vi kan gå i gang med at gennemgå disse, 
er det imidlertid nødvendigt at høre lidt om af¬ 
stande, afstandsmåling og enkelte andre ting, hvil¬ 
ket skyldes at de kommunikationsmuligheder, som 
i en senere artikel skal omtales, virkelig er meget 
utraditionelle, fordi de skal praktiseres over så 
uhyre afstande. 

Hvor langt der i virkeligheden er til f.eks. 
Proxima Centauri, som er en stjerne i det tre- 
stjerne-system af hvilket Alfa Centauri er mest 
kendt, er der vel næppe nogen, der forestiller sig. 


ASTRONOMI 
OG RUMFART 



selvom denne stjerne er solens nærmeste nabo. 
Den afstand er, udtrykt astronomisk, 4,3 lysår, 
og overføres dette til jordmål, bliver det noget i 
retning af 40 billioner km (1 billion er 1000 mil¬ 
liarder). At dette tal er ret stort, kan vi vel ikke 
blive uenige om, men hvor stort...? 

Her vil det være meget passende lige at ridse 
et stjerne-„landkort“ op. Vi kunne f.eks. benytte 
en målestok, således at 1 million km svarer til 
1 mm. Lad os begynde med solsystemet, som 
straks får et mere „handy“ format på vores kort: 
Solen skrumper ind til den velkendte ært, og jor¬ 
den, af størrelsesordenen som et stort menne¬ 
skeligt blodlegeme, løber i en bane med radius 
14-15 cm. Månens bane om Jorden bliver på 
størrelse med et lille punktum, mens den yderste 
planet, Pluto, skal placeres helt ude i en afstand 
af 5V2 m fra solen. Som en sidebemærkning skal 
det lige nævnes, at en rejse til Mars, som f.eks. 
den bemandede, der er planlagt til engang i 
70’erne, vil fylde omkring 10 cm på vort kort; 
og sammenlignes det med den netop afsluttede 
månerejse (Apollo 11) på knap V 2 mm, er det 
forståeligt, at rumeksperterne ser frem til Mars- 
ekspeditionen. 

Så er solsystemet indtegnet, og vi kunne nu 

godt tænke os at få Proxima Centauri med på 
det samme kort. Her støder vi imidlertid på van¬ 
skeligheder. En udregning viser nemlig, at denne 
stjerne skal placeres godt 40 km fra solen. Imel¬ 
lem de to stjerner er der kun „det tomme rum“ 
(som ikke er så tomt endda) - et begreb, man 
tit møder, men faktisk dårligt kan forestille sig. 
Astronomerne ved, at i den egn af mælkevejen, 
hvor vi befinder os, er afstanden imellem de en¬ 
kelte stjerner nogenlunde konstant, hvilket vil 
sige omkring 4-5 lysår. På vort landkort kan vi 
så med 40 km’s mellemrum indtegne stjerner, 
og resultatet bliver noget i retning af fig. 1. Af 
praktiske grunde har vi også formindsket kortet, 
og som det ses, bringer vi kun et udsnit, der sva¬ 
rer til Danmarks areal. Husk på, at hver lille 
prik (et solsystem) kun er 5 V 2 ni i radius! 

Nu kunne vi godt begynde at indtegne de en¬ 
kelte mælkeveje på vort kort, men det vil vi ikke 
(de ville også fylde næsten 1 million km hver), 
- vi vil derimod gå over til at behandle et andet 
problem: Hvorledes kan man kende afstanden 
imellem stjernerne, når man ikke kan rejse imel¬ 
lem dem og måle direkte? Vi skal med andre 
ord til at beskæftige os med afstandsmåling. 



Den simpleste metode indenfor denne disci¬ 
plin er den såkaldte triangulering, også kaldet 
parallakse-metoden, der bygger på simple trigo¬ 
nometriske sætninger (trigonometri er et gam¬ 
melt ord for trekantsmåling). Vi kender metoden 
fra landmålerne, når de skal beregne f.eks. af¬ 
standen fra den ene bred af en flod til den mod¬ 
satte, og også enkelte UFO-klubber benytter den 
til at bestemme et UFO’s højde over jordoverfla¬ 
den. Vi vil kort skitsere den sidste anvendelses¬ 
mulighed: To observatører placerer sig med pas¬ 
sende afstand fra hinanden, f.eks. 50 km, og idet 
der kommer et UFO flyvende hen over himlen, 
skynder de sig at måle vinkelen imellem den og 
jordoverfladen. Når observationen er tilendebragt, 
samler de deres resultater, og de kan nu sætte 


sig ved et skrivebord og konstruere situationen, 
hvilket vi har gjort på fig. 2. Højden over jord¬ 
overfladen kan så enten måles direkte på papiret 
eller beregnes. En betingelse for, at metoden kan 
udføres i praksis, er imidlertid, at afstanden imel¬ 
lem de to observatører, den såkaldte basislinie, 
er kendt, men denne del af sagen skulle nok ikke 
volde store vanskeligheder, da distancen jo direk¬ 
te kan måles. 

Overført til astronomiske forhold ser situatio¬ 
nen lidt anderledes ud, idet vi her dels benytter 
jordbanens diameter som basislinie, dels måler vi 
ikke de to vinkler til stjernen, men derimod det 
stykke, som stjernen har flyttet sig i forhold til 
baggrundsstjernerne, når vi foretager vor 2. ob¬ 
servation efter den første. Det sidste kunne 

nok lyde lidt underligt, men det forholder sig 
således, at de to vinkler i praksis vil være 90° 
hver (fordi stjernerne er så langt borte), hvor¬ 
imod en bevægelse i forhold til andre stjerner 
vil kunne fotograferes uhyre nøjagtigt for der¬ 
efter at blive undersøgt med special-udstyr. Der 
er blot en ulogisk ting: baggrundsstjernerne må 
da også flytte sig på de to fotografier? Heldigvis 
er dette ikke tilfældet, for så snart en stjernes 
afstand fra os overskrider 150 lysår, er dens be¬ 
vægelser, der jo forårsages af jordens skiftende 
position omkring solen, næsten umålelige, og da 
baggrundsstjernerne alle er flere tusind lysår bor¬ 
te, volder dette altså intet besvær. 

Det betyder derimod, at de ændringer, som 
man måler af en stjernes placering i forhold til 
baggrunden, er uhyre, uhyre små, — i praksis er 
de helt uforståeligt små. Inden vi kan beskæftige 
os med at give dem en nøjagtig størrelse i for¬ 
hold til noget andet, vil det være passende lige 
at indføre begrebet „parallakse**. Hvis vi her igen 
betragter fig. 2, vil stjernen (A)’s parallakse sva¬ 
re til vinklen A, sagt med andre ord: En stjernes 
parallakse er den vinkel, som man ville se jord¬ 
banens diameter (idet vi husker på, at det er den, 
vi bruger som basislinie), under, hvis man stod 
på stjernen. 

Læser, . se på fig. 3. Den består af en lille 

cirkel med en diameter på omkring 1,5 cm. Hvad 
De nu skal gøre er følgende: De tager UFO-NYT 
- kører ud til en lige landevej og opstiller bla¬ 
det, der er slået op på denne side, i den ene ende 
af vejen. Derpå kører De ca. 15 km væk, vender 
Dem imod bladet og iagttager den lille cirkel. 
Hvad De vil se (hvis De overhovedet kan finde 
bladet) er stjernen Vega’s parallakse! Vega er 
en af de nære stjerner, idet dens afstand fra solen 
kun er 26 lysår, men alligevel er dens parallakse 
en af de mindste, som man kan måle med til- 

fredsstillende nøjagtighed. Tidligere blev det 
nævnt, at den øverste grænse for parallakse-me¬ 
toden er 150 lysår, og det er også delvis rigtigt, 
da man kan måle parallakser helt ud til 500 
lysår, men overskrider afstanden de 30 lysår, bli¬ 
ver resultatet ikke altid rigtigt. 



Der er altså en meget væsentlig begrænsning, 
når parallakse-metoden tages i brug ved afstands¬ 
bestemmelser af stjerneafstanden. Derfor har 
astronomerne udviklet et par andre metoder, der 
er betydelig mere effektive, og som vi nu vil 
kikke på. Den ene kunne vi kalde „formel-meto- 
den“ eller „cepheide-metode“, den anden „rød- 
forskydning-afstand-sammenhængen“, men De 
skal ikke hæfte Dem særligt ved disse betegnel¬ 
ser, da de er „hjemmelavede" (på engelsk findes 
ord for metoderne, men en anerkendt dansk over¬ 
sættelse foreligger endnu ikke). 

Vi kan begynde med den første: formel-meto¬ 
den. Som ordet antyder, benyttes en formel, d.v.s. 
en sammenhæng imellem visse ting, til at be¬ 
stemme en stjernes afstand fra os. Grundelemen¬ 
terne i denne matematiske formel er det såre lo¬ 
giske faet, at jo længere væk man kommer fra 
en stjerne, jo svagere synes den at være. Dette 
udtrykkes i første omgang ved at man regner 
forskellen mellem stjernens såkaldte absolutte og 
dens (såkaldte) tilsyneladende lysstyrke ud. Den 
absolutte lysstyrke er den lysstyrke, som stjernen 
ville have, dersom den blev placeret i 32,6 lys¬ 
års afstand fra os (grunden til denne fjollede af¬ 
stand er, at 32,6 lysår er netop 10 parsec - en 
astronomisk enhed, som altså er lig med 3,26 
lysår. Befandt man sig i 1 parsec’s afstand fra so¬ 
len ville parallaksen være nøjagtig 1/60 grad, 
hvilket i øvrigt er lig med 1 sekund (pyha)), og 
den tilsyneladende lysstyrke er den, som den i vir¬ 
keligheden har, når man blot observerer her fra 
jorden. Forskellen mellem disse to størrelser skri¬ 
ves som m -h M, idet m er den tilsyneladende og 
M den absolutte lysstyrke. Umiddelbart synes 
dette at være forkert, men vi må så her ihukom¬ 
me, at lys-styrke-skalaen for astronomiske objek¬ 
ter er omvendt, med hvilket der menes, at en 
stjerne med lysstyrken lOm (hvor m betyder mag- 


nitude og blot er en astronomisk måleenhed) er 
svagere end en på + 10 m. Solen er således h- 
27 m (tilsyneladende lysstyrke). For eventuelle 
interesserede skal det lige nævnes, at formlen ser 
således ud: log d = 0,2 (rn-^M) + 1,513, hvor 
log d betyder logaritmen til afstanden i lysår, og 
hvor 0,2 og 1,513 blot er nogle konstanter, som 
hæftes på, for at gøre udtrykket helt korrekt. 

Så meget om selve matematikken. 

Men hvorledes kan man nu kende M, den ab¬ 
solutte lysstyrke, af en given stjerne? Ja, det er 
faktisk den vanskeligste del af „formel-metoden", 
idet der ikke kan gives faste anvisninger, efter 
hvilke enhver stjernes M kan bestemmes. For 
stjerner nærmere end 6-7000 lysår kan man be¬ 
nytte spektrene (bliver forklaret senere i artiklen) 
til en afstandsbestemmelse, idet visse af spek¬ 
trets linier svækkes mere af den lange rejse fra 
stjernen til jorden end andre. Det drejer sig her 
specielt om det såkaldte CYAN-bånd, som dog 
ikke skal omtales nærmere. Gennem visse under¬ 
søgelser med specielle instrumenter kan man så 
bestemme stjernens absolutte lysstyrke, men må¬ 
lingerne bliver imidlertid ret unøjagtige, når af¬ 
standen kommer over 7000 lysår, så også her er 
der altså en begrænsning. 



I forbindelse med dette skal det lige nævnes, 
at begrebet spektralparallakse er udsprunget af 
denne form for afstandsbestemmelse, idet det 
dækker over den parallakse, som man ved hjælp 
af „spektrum-metoden" har fundet for en eller 
anden stjerne. 

De fleste læsere har nok tidligere hørt tale 
om de såkaldte cepheider, idet disse stjerner i den 
moderne astronomi spiller en umådelig stor rolle 
for bestemmelsen af universets dimensioner. Det 
er nemlig således, at man på meget lang afstand 
- helt op til mange millioner lysår - kan obser¬ 
vere cepheider i andre mælkeveje, og da man har 
erfaret visse sammenhæng imellem cepheidernes 
tilsyneladende lysstyrke og deres absolutte do., 
giver de altså en direkte mulighed for at bestem¬ 
me selv meget fjerne objekters afstand. Hvori 
disse sammenhænge består, skal vi i det følgende 
komme ind på. 

Cepheiderne er opkaldt efter den variable stjer- 

ne Delta Cephei, der ligger i stjernebilledet Cep- 
heus, og som med sin meget regelmæssige varie¬ 
ren i lysstyrke er et typisk eksempel på denne 
form for variable objekter. Nu er det således, at 
der findes mange former for variabler. Alene 
indenfor stjerneverdenen kan nævnes adskillige, 
hvoraf de kendteste nok er novaerne og super¬ 
novaerne. Det kan derfor muligvis undre enkelte, 
at denne ene form kan have så stor astronomisk 
værdi, som det er tilfældet. Forklaringen er den, 
at der er en sammenhæng imellem cepheidernes 
periode og deres absolutte lysstyrke, således at 
forstå, at jo længere tid det tager for en „puls“, 
jo klarere er stjernen. Vi kan se på de to eksemp¬ 
ler i fig. 4. Her er den tilsyneladende lysstyrke 
afsat opad og antallet af dage vandret, og man 
ser ganske tydeligt en periode, der er forskellig 
for de to stjerner, af hvilket den til venstre er 
den svageste. I begyndelsen havde astronomerne 
visse problemer, idet de nok kendte sammenhæn¬ 
gen imellem perioden og den tilsyneladende lys¬ 
styrke, men ikke vidste, hvor lang en periode, 
der svarede til en bestemt absolut lysstyrke. Dette 
ret centrale spørgsmål blev dog hurtigt løst, idet 
man ved hjælp af parallakse-metoden, som tid¬ 
ligere er skitseret, fandt afstanden til en af de 
nære cepheider, og derfor nemt kunne udregne 
dens absolutte lysstyrke. 

I praksis udnyttes metoden fortrinsvis til at 
bestemme afstanden til fremmede mælkeveje, idet 
cepheidernes forholdsvis store lysstyrke i forhold 
til andre stjerner gøre det let for astronomerne 
at finde dem. For fjernere galakser må imidler¬ 
tid denne metode forkastes som ubrugelig, ikke 
fordi målingerne bliver for unøjagtige, som ved 
de tidligere metoder, for det er nemlig sådan, at 
så længe man kan se cepheiden, kan man også 
bestemme dens periode, ... nej, grunden er, at 
man simpelthen ikke har teleskoper, der er store 
nok til at opløse disse uhyre svage galakser i en¬ 
kelte stjerner. Atter må vi altså søge efter en ny 
metode. 

Det aktuelle ord i denne forbindelse er: rød¬ 
forskydning. Denne effekt, der kan observeres i 
galaksernes spektre, har været kendt i nogle år, og 
er den hidtil mest anvendte indenfor „lange" af¬ 
standsbestemmelser. (I parantes skal det bemær¬ 
kes, at et spektrum er de farvelinier, som alt hvidt 
lys kan opdeles i, ved at det f.eks. sendes igennem 
et glasprisme. Også i visse former for hård, gen¬ 
nemsigtig plastic kan effekten observeres. I prak¬ 
sis benytter astronomerne dog ingen af disse me¬ 
toder, men en betydelig mere indviklet, der byg¬ 
ger på de såkaldte interferens-fænomener). For 
at forstå rød-forskydningen vil vi kikke på fig. 5. 


Nederst har vi et ganske almindeligt spektrum, 
der er fotograferet på jorden og som er fuldstæn¬ 
dig normal. I den højre ende af dette finder vi 
de røde farver og i den venstre de blå. Hæver 
vi vort blik et par cm, vil vi få øje på en højst 
besynderlig aflang klat med et par hvide streger 
ned igennem. Det er spektret af en af de fjerne¬ 
ste galakser, vi kender. Som det ses, er der sat 
to pile på figuren, og selvom de er sat tilsyne¬ 
ladende tilfældigt, svarer det udpegede sted i 
galakse-spektret nøjagtigt til det udpegede i jern¬ 
spektret!! Galakse-spektret er altså forskudt imod 
højre, d.v.s. rødt. Erfaringen viser, at jo større 
denne rød-forskydning er, desto større er afstan¬ 
den, og dette har jo fortræffelige astronomiske 
perspektiver. 


II! II III 

i Ff TF T ri 


Fig 5. Her ses til højre tre spektre, der består af: i 
midten spektret fra en galakse i stjernebilledet vand- 
slangen (som ses til venstre) og uden om dette findes 
to ens „jord-spektre^. Som det tydeligt ses, er galakse¬ 
spektret forskudt ganske betydeligt imod højre - rødt, 
og vi har afmærket den samlede forskydning ved end¬ 
nu en pil i vandret retning. Galaksens afstand fra os 
skulle iflg. astronomerne være knapt to millarder lysår. 

Denne rød-forskydnings-metode - eller som vi 
tidligere har kaldt den: rødforskydning-afstand- 
sammenhængen — blev „fremstillet" af astrono¬ 
men Hubble omkring 1930, og hans navn lever 
stadig i forbindelse hermed. I matematikken fin¬ 
der vi f.eks. udtrykket „hubbles konstant". 

I denne artikel skal vi ikke behandle proble¬ 
merne omkring rød-forskydningen nærmere, idet 
det meste af gennemgangen ville kræve en større 
matematisk baggrund, som hverken jeg eller stør¬ 
stedelen af læserne sikkert er i besiddelse af. Lad 
os derfor stoppe med afstandsmåling her, og i 
stedet kaste et sidste blik tilbage til universets 
dimensioner. 

I begyndelsen hørte vi om de små 5V2-meter- 
solsystemer og den 40 km store afstand imellem 
stjernerne. Når man bevæger sig nede på disse 
størrelser skulle det være nogenlunde muligt at 
forstå universets dimensioner - vel at mærke når 
der kun er tale om solens allernærmeste omegn, 
hvilket vil sige indenfor en radius af 10 lysår 
eller måske mindre. Kikker vi længere ud i rum¬ 
met, siger den menneskelige hjerne stop, for her 
er afstandene så ufatteligt store, at der ikke en¬ 
gang er grund til at prøve at beskrive dem. Der¬ 
for vil vi slutte af med et billede, der blot tjener 

Fig. 6. 


som en slags „lille morsomhed**, da det intet 
praktisk formål har: på fig. 6 ser vi de fjerneste 
galakser, som man på nuværende tidspunkt er 
i stand til at observere optisk. Deres afstand er 
godt 2 milliarder lysår eller rundt regnet 
20 .000.000.000.000.000.000.000 km. 

Michael Krogs gaard, LAFA. 


Usete planeter 

Peter van de Kamp, Sproul observatoriet (publ. 
of Astronomical Soc. of The Pacific, kapitel 81, 
side 5) har bevist ud over al rimelig tvivl, at syv 
af de 60 stjerner, der befinder sig i vor umiddel¬ 
bare nærhed, har planetsystemer. 

Masserne af fem af planeterne er blevet bereg¬ 
net, og det viser sig, at de ikke er tungere end 
Jupiter eller Saturn. 

De pågældende afstande ligger omkring 11 
lysår, så optiske teleskoper er nytteløse i eftersøg¬ 
ningen af sådanne kolde legemer. Beviset stam¬ 
mer fra konstateringen af, at syv af stjernerne 
vakler, set imod den endnu fjernere stjernehim¬ 
mel. 

Ustabiliteten er en følge af den indbyrdes på¬ 
virkning mellem stjernen og dens omkredsende 
planet system, da rotationspunktet (med hensyn 
til massen) må ligge uden for stjernens center, 
således at stjernen synes at bevæge sig fra side 
til side, mens planeterne bevæger sig rundt om 
den. Afhængig af antal og masse af planeterne, 
og af stjernens masse, vil den vaklende bevægel¬ 
ses størrelsesgrad og indviklede beskaffenhed va¬ 
riere. Planeten 61 Cygni (11 lysår borte) bruger 
4 jordiske år til en omkredsning. Dens masse er 
1/100 af den sol, den omkredser. På samme måde 
afslører Bernard’s stjernes bevægelse, at den har 2 
planeter kredsende i sin nærhed. 

Ingen af de planeter, der til nu er identifice¬ 
ret, kan rumme liv i en af os kendt form. F.eks. 
er Bernard’s stjerne for kold. 

Det kan nævnes, at Sputnik I er på vej til 61 


Cygni, og dens signal kan med god styrke „mod- 
tages“ der om kort tid! J.R. 

Zenith Newsletter, maj 1969 /woj 

PAS PÅ! 

Månen kommer efter os 

Den kommer lidt nærmere for hver dag - og 
videnskaben udregner om og hvornår sam¬ 
menstødet vil ske. 

Af John Davison 

Spørg en bjergbestiger, hvorfor han bestiger 
ubesejrede tinder, og han vil sandsynligvis trække 
på skulderen og svare: „Fordi de er der“. Og 
det samme gælder for de fleste af de bedrifter, 
der ikke er udført før. 

Men når det drejer sig om menneskets inter¬ 
esse for Månen stiller sagen sig anderledes. 

Man kunne tro, at det blot er nysgerrighed, 
men der er en langt mere skæbnesvanger grund 
til vore forsøg på at afsløre Månens hemmelig¬ 
heder. 

En skønne dag - måske om 1.000.000 år - 
falder Månen ud af sin bane omkring Jorden, 
og den kan ramme os som en kanonkugle fra 
himlen. 

Hvis det sker, vil livet på Jorden være slut, 
kontinenterne vil blive knust, og Jorden kan 
endog skubbes ud af sin egen bane. 

Månen nærmer sig Jorden langsomt men sik¬ 
kert. Hvis det er meningen, at de to skal kolli¬ 
dere, ønsker videnskaben at vide hvornår og om 
mennesket vil være i stand til at frelse sig selv. 

Fald. 

Man vidste ikke, at Månen faldt før for nogle 
år siden, da nye instrumenter gjorde det muligt 
at måle Månens nøjagtige afstand fra Jorden. Til¬ 
nærmelsen sker med flere fod for hvert århun¬ 
drede. 

Jo nærmere Månen kommer til Jorden, des hur¬ 
tigere vil den falde. 

I tusinder af år har mysteriet om, hvordan Må¬ 
nen blev skabt, fascineret menneskene. En teori 
er, at den engang var en del af Jorden. 

Den kan være blevet løsrevet fra Jorden ved 
den største naturkatastrofe denne planet nogen 
sinde har oplevet. Hvis den vender tilbage til 
Jorden, kan denne store omvæltning meget vel 
blive gentaget. 

Forandring 

Nogle videnskabsmænd har prøvet at finde ud 
af, hvilken del af Jorden Månen kom fra. Under¬ 
søgelser af Jordens overflade viser, at umådelige 

masser af materiale engang blev flyttet, så konti¬ 
nenterne forskød sig og bjerge og sænkninger 
opstod. 

Det eneste sted en sådan masse kunne være 
flyttet fra er Stillehavet. Der eksisterer intet hul 
dér i dag, fordi svælget gradvist er fyldt op med 
klippestykker. Stillehavet er stadigvæk det dybe¬ 
ste hav på Jorden. 

Før Månen kommer ubehageligt nær til Jor¬ 
den, vil mennesket sandsynligvis være i stand 
til at reducere den til små harmløse stykker. 

Disse vil da fortsætte med at omkredse Jorden 
ligesom de mange måner, der danner planeten 
Saturns ring. 

Nogle videnskabsmænd er imidlertid overbe¬ 
vist om, at det ikke vil være nødvendigt at splitte 


Månen ad. De siger, at den ikke vil styrte ned 
på Jorden, fordi den vil gå i stykker under tryk¬ 
ket af Jordens tyngde. 

Naturen vil omdanne den til en strålende ring 
rundt om vor planet. 

Til sidst vil ringen falde ned på Jorden i me¬ 
teorit-byger. Det bliver måske ikke behageligt, 
men den menneskelige race vil overleve. 

Men videnskaben er ivrig efter at finde svarene 
på visse afgørende månespørgsmål. Hvornår for¬ 
lod Månen Jorden? Hvor langt fjernede den sig? 
Hvornår begyndte den at vende tilbage? 

Disse spørgsmål vil ikke komme til at berøre 
os i hundreder af generationer, men svarene vil 
vi måske snart kende. 

Weekend /BK. 



ENGLAND: 

UFO-invasion: - Milakovic-beretningen. 
Begivenhederne den 20. november 1968. 


SPANIEN: 

Los Monegros, Aragonien, 1.-11.-68. 
fra „Flying Saucer Review". 

5 personer var på vej hjem til Zaragoza fra 
Barcelona; de kørte i bil ad Los Monegros vejen. 
De fortæller følgende: 

Klokken var omkring 4,30 om morgenen og vi 
sad og sludrede og lyttede til bilradioen. Vi var 
ca. 40 km fra Zaragoza, da en af os råbte: „Se, 
solen er ved at stå op!“ Så indså vi, at den enor¬ 
me orange skive, vi så, umuligt kunne være so¬ 
len, da den kom til syne i vest. Da bilen var om¬ 
kring en halv km fra objektet, stoppede motoren, 
lysene gik ud og vore ure gik i stå. Vi så den 
store skive lande til venstre for vejen. Vi kunne 
ikke se, om den rent faktisk rørte jorden eller ej. 
Den havde en skinnende orange farve, og så me¬ 
tallisk ud. Den var kuppelformet, umådelig, på 
størrelse med en tyrefægter-arena. Dens klarhed 
var uhyre, men den havde ingen lysende ring 
rundt om sig. Den blev ca. tre min. på jorden, 
og så begyndte den at stige, blidt og stille (lyd¬ 
løst). Mens den stadig var ganske nær jorden 
accelererede den pludseligt kraftigt og efter få 
sekunder var en lille orange prik på himlen alt, 
hvad man kunne se af den. Såsnart den var for¬ 
svundet, fungerede motor, lys, radio og ure atter 
normalt. 

UFO-chronicle, marts 69 /BW. 


Den britiske offentlighed er alarmeret. UFOer 
overflyver øen i stigende antal, og der finder 
stadigt flere observationer sted også på nærmeste 
hold. De officielle underretninger, der efter ordre 
fra Robertson-komiteen fra januar 1953 skal be¬ 
stræbe sig for at bortforklare sådanne fænome¬ 
ner, bliver ikke mere accepteret. 

Det stod særlig klart hin 20. november 1968, 
da hundredtusinder af mennesker så en hel UFO- 
sværm flyve over den engelske himmel, og avis¬ 
redaktioner, radiostationer samt observatorier 
druknede i opringninger. Men den offentlige op- * 
lysning om, at det sete fænomen drejede sig om 
dele af den russiske satellit „Kosmos 253“, kun¬ 
ne ikke tilfredsstille vidnerne til denne obser¬ 
vation. Mange stemmer forlangte en ordentlig 
forklaring. Man vil ikke lade sig spise af med 
udflugter, der tydeligt nok er opfundet, kun fordi 
man ikke kender sandheden eller ikke vil ind¬ 
rømme den - nemlig, at det her drejer sig om 
flyvende objekter fra verdensrummet! 

Det landede objekt 

Særligt indtryk gør det jugoslaviske ægtepar 
Milin og Doris Milakovic’s observation om ef- 

termiddagen den dag. Med deres elleveårige søn 
Slavic var de taget på en udflugt i deres bil og var 
på hjemvejen i nærheden af Hambury, på græn¬ 
sen mellem grevskaberne Staffordshire og Der- 
byshire. De studsede, da der pludselig løb en hel 
række harer over vejen lige foran bilen; og da 
de så mod venstre, hvor dyrene kom fra, be¬ 
mærkede de et klartlysende objekt midt på mar¬ 
ken. Langsomt hævede det sig op i luften, fløj 
hen over deres vogn og henimod et hus, der lå 
ca. hundrede meter borte på højre side af vejen. 
Ægteparret, der imidlertid var steget ud af vog¬ 
nen, kunne da se det svæve over dette hus. 

Ingen af dem hørte nogen støj og så heller in¬ 
gen del af det flyvende objekt bevæge sig; det 
syntes dog at „vibrere ligesom gelé“. Mrs. Mi- 
lakovic bedømte det til at være på størrelse med 
huset, som det i faldet havde trykket, Begge vid¬ 
ner betragtede det i fem minutter og kunne se 
flere menneskelige skikkelser - som silhouetter - 
der gik frem og tilbage i den øverste del. En af 
personerne bøjede sig flere gange ned, som om 
han søgte efter eller betragtede noget nedenun¬ 
der kanten. Kun den øverste kuppelformede del 
var oplyst, delvis i gult, brunligt og grønt. 

Objektet fjernede sig igen fra vidnerne, men 
denne gang fløj det ikke jævnt, men med stødvis 
acceleration. Samtidig blev lyset så intensivt, at 
Mr. Milakovics øjne begyndte at gøre ondt. Der¬ 
på gik begge tilbage til vognen og fortsatte hjem¬ 
turen, mens objektet stadig var i syne over dem. 

Et referat om begivenheden fremkom den 25. 
november 1968 i Wolverhampton dagbladet „Ex¬ 
press and Star“, hvorpå flere personer meddelte 
Milakovics, at de dels selv havde set noget lig¬ 
nende, dels gerne ville have flere enkeltheder. 

Siden denne tildragelse går ægteparrets ure 
bagefter. Tilsyneladende har udstrålingen fra det 
overflyvende UFO bevirket dette. 

Flying Saucer Keview, jan.lfeb. 1969. 

UFO-Nackrickten, maj 1969 /BK. 

Kommentar: Ved en senere „påvisning" lykke¬ 
des det ikke at finde stedet med det omtalte hus. 
Bl.a. derfor vil UFO-NYT indtil videre betragte 
beretningen med en vis sund skepsis. IOKj. 

ENGLAND: 

Mystiske objekter over Tipperary 

Et uidentificeret, mangefarvet flyvende objekts 
besynderlige ti minutters flugt blev fulgt fra Ban- 
try over Cork City til Mallow og videre til Cobh 
af flere mennesker sidste torsdag, men en tals¬ 
mand for den meteorologiske afdeling i Corks 


lufthavn sagde, de ikke dér havde set noget. 

„The Examiner“ blev oversvømmet med op¬ 
ringninger fra folk, som havde set objektet og 
som spurgte efter en forklaring. På en forespørg¬ 
sel til det meteorologiske kontor i Corks lufthavn 
sagde en talsmand derfra, at de ikke havde set 
noget. Men da der var en meget rød solnedgang 
den aften kan det være, det kun var synligt for 
dem, der stod i den rette vinkel i forhold til so¬ 
len. 

Indbyggere i Vee Gap distriktet i Tipperary, 
som har observeret mystiske flyvende objekter re¬ 
gelmæssigt i nogle år, tror de bruger Bay Lough 
i bjergene over Vee Gap som landingsbase. 

En beboer, som telefonerede til vort kontor fra 
Cahir i sidste uge, sagde, at sådanne objekter var 
ganske almindelige i området og var set regelmæs¬ 
sigt, særligt i de sidste to år. 

„De ses meget ofte nær jorden, og dette har 
ført til den antagelse, at de virkelig lander her“, 
sagde manden, der ringede. Han ville ikke have 
sit navn offentliggjort. 

Cork Weekly Examiner, 14. feb. 1969 /BK. 

Kommentar: UFO’erne søger måske at finde 
årsagen til, at der så ofte bliver sunget om Tippe¬ 
rary? IOKj. 

ENGLAND: 

Hændelsen ved Cam 

I sidste nummer af Zenith bragtes en notits om 
en observation i Cam, Glouchestershire, hvor vid¬ 
net var en cyklist. 

Efter en undersøgelse foretaget af gruppen, vi¬ 
ste det sig at være en yderst interessant sag, som 
berettiger en grundig redegørelse. Vi blev først 
opmærksom på den påståede observation, da vi 
modtog et udklip fra „Gloucestershire Gazette“ 
(ikke „Dursley Gazette“) dateret 15. marts 1969. 

Artiklen omtalte „Overnaturlige ting på him¬ 
len ved Dursley i de seneste uger“ og fortsætter 
med at fortælle om to observationer, som begge 
kort har været nævnt i Zenith nr. 8, og som der 
nedenfor mere detaljeret er redegjort for. 

Da avisartiklen ikke indeholdt adressen, var 
vort første job som „UFO detektiver" at forvisse 
os om hvor vidnerne boede. Dette opnåedes efter 
telefonopkald, skriveri og til slut ved at besøge 
den journalist på avisen, der skrev artiklen. Har 
man ikke succes med det samme, så prøv og 
prøv igen". 

Vi tog ud til Richard Buffrey, som havde på¬ 
stået at have set et lys dale ned fra himlen, og 
derefter svæve over en nærliggende landsby, hvor 

A. Fartøjet dalede i denne stilling. Nærmest bak¬ 
ken er aftegnet den omtalte transformator-station. 
Lyset øverst var grønligt/sort. Et hvidt lys kom 


ud fra bunden. Midt på fartøjet sås et lyserødt 
bånd med røde lys, der hele tiden bevægede sig 
fra venstre mod højre. Resten af fartøjet var sort. 


han var i stand til at skelne en klassisk flyvende 
tallerken type, før den blinkende fløj bort over 
floden Severn. 

Uheldigvis var han ikke hjemme, så vi efterlod 
en observationsblanket, idet vi håbede at mod¬ 
tage en fuldstændig beretning, før vi igen besøgte 
hans hjem. 

Der dukkede ikke nogen rapport op i løbet af 
den næste uge, og vi lagde igen vor vej til Cam, 
(letsindige nok til at tage afsted uden aftale), 
med håbet om at redde os en første-hånds-beret- 
ning. 

Heldet var med os, Mr. Buffrey var hjemme. 
Han bød G.L. og mig velkommen, og var glad for 
at have mulighed for at tale med nogen, der var 
interesseret i, hvad han havde set. Richard Buf¬ 
frey er en 26-årig tegner. Han bor tilsyneladende 
alene i en bungalow ved Cam Green. Han er en 
velbygget, atletisk udseende mand, spiller regel¬ 
mæssigt fodbold, og synes at være både sund og 
rask. 

Indtil 2. februar (ikke marts, som der ukor¬ 
rekt var nævnt i Zenith nr. 8), havde han hver¬ 
ken set eller ofret emnet flyvende tallerkener me¬ 
gen interesse. I virkeligheden var han mere skep¬ 
tisk indstillet end de fleste af hans arbejdskam¬ 
merater. Han havde ikke læst meget om UFOer, 
eller været særlig ivrig for at få noget at vide 
om dem. 

Den 2. februar (han er helt sikker på datoen, 
for det var på hans brors fødselsdag) kl. ca. 
21,20 var han på vej hjem fra Kingshill Inn 
(kro) efter at have drukket to pints shandy sam¬ 
men med sin far. Mr. Buffrey nævnte, at han 
sjældent overskrider dén mængde. Han var lige 
i færd med at sætte sig op på cyklen efter at have 
trukket den op af en stigning, da han bemær¬ 


kede: noget komme lige ned fra himlen di¬ 

rekte over Cam Peak (en berømt (evt. iøjnefal¬ 
dende) konisk-formet bakke). Jeg stod af cyklen 
og betragtede det. Det var som en klar stjerne, 
der faldt ned fra himlen. Efterhånden som det 
kom længere ned, voksede det i størrelse, indtil 
det var så stort som planeten Venus, som også 
var synlig på det tidspunkt. 

Det var et klart hvidt lys med et tydeligt af¬ 
grænset omrids. Da det nærmede sig bakketop¬ 
pen, fladede det ud og fløj i en bølgeformet be¬ 
vægelse. 

Farten var fantastisk, og jeg måtte være hur¬ 
tig for at følge objektet. Da det nåede hen over 
Woodfields (et nærliggende gods) standsede det 
brat, ja, i en sådan grad at jeg passerede det 
(sandsynligvis hans synslinie). Langsomt blev ly¬ 
set mere intenst, og forsvandt så i mørket. Da 
mine øjne havde omstillet sig fra lyset, kunne 
jeg på himlen se et klart omrids, fri af de om¬ 
liggende bakker (se tegningen). Objektet svæve¬ 
de i ca. 3 minutter, og bevægede sig så langsomt 
mod Severn. Mens det fløj, skiftede objektet til 
det oprindelige klare lys, satte farten op og for¬ 
svandt ud i intet“. 

Mr. Buffreys oprigtighed og klarhed med hen¬ 
syn til, hvad han havde set og ikke set, gjorde 
indtryk på både GL og mig. Han understregede, 
at objektet var massivt og lige så virkeligt som 
nogen ting, vi kunne se i hans værelse. Han slog 
fast, at objektet svævede og roterede (tilsynela¬ 
dende imod urviserne; Zenith’s red.), men der 
var hverken kondensspor eller lyd, og størrelsen 
var som en cricketkugle holdt ud i strakt arm. 

Han bærer ikke briller og så objektet uden 
nogen form for mellemled (som fx. kikkert). Han 
bedømte retningen til at være fra nordøst mod 

sydvest og højden til omkring 3.000 fod. 

Man kan diskutere hans højdeberegning, når 
han ikke kender objektets størrelse, men dog sy¬ 
nes det at være en sandsynlig højde. Han be¬ 
skriver sit syn som godt/normalt. 

Han siger, han ikke har nogen erfaring i sa¬ 
tellitobservation. Skønt hvis denne beretning om¬ 
handler en virkelig begivenhed, kan det næppe 
have været en satellit. 

Mr. Buffrey mente det var relevant at nævne, 
at han i de fire følgende nætter efter observatio¬ 
nen vågnede nøjagtigt kl. 3 hver morgen med en 
mærkelig følelse af, at der var nogen i værelset, 
skønt der ikke var nogen. Han kom også med 
den kommentar, at da han den aften betragtede 
objektet, oplevede han „en besynderlig fornem¬ 
melse af at være iskold og fortryllet - som om 
jeg blev tvunget til at betragte det.“ 

Vidnet var ivrig for at assistere os i vor un¬ 
dersøgelse, og udpegede nøjagtigt, hvor det kom 
tilsyne, svævede og forsvandt. Han er nu blevet 
mere interesseret i selve emnet, og er begyndt 
at læse Arthur Shuttlewoods to bøger (ikke på 
vor anbefaling). Hvis det har relevans, går han 
lejlighedsvis i kirke, men beskriver ikke sig selv 
som særlig dybt religiøs. 

Det er vanskeligt at bedømme denne sag som 
andet end en ægte rapport på et uidentificeret 
flyvende objekt - hvis man ikke vil betvivle vid¬ 
nets sandfærdighed. 

Hvis man, som jeg gør, accepterer, at vidnet 
ikke med overlæg lyver, så må man acceptere, 
at enten beskriver han en virkelig begivenhed, 
eller også lider han af en form for løbsk fantasi, 
hallucinationer eller vrangforestillinger. 

Han gav mig ikke indtryk af at høre til den 
anden kategori. Det er sandt han beskrev de 
sædvanlige „iskold - tvunget til at betragte - 
nogen i mit værelse“-oplevelser, og dog føler jeg, 
at dette ikke skader hans sag. 

De fleste ufologer (også jeg) har oplevet no¬ 
get lignende som disse fantastiske ting, og jeg 
mener, at de i virkeligheden støtter hans påstan¬ 
de, som en antagelig reaktion på en klar og vir¬ 
kelig oplevelse. Det er værd at bemærke, at der, 
da han følte der var nogen i hans værelse, i virke¬ 
ligheden ingen var. Ville en mindre stabil per¬ 
son videre have forestillet sig, at han havde mødt 
en fremmed i sit værelse, eller noget i den ret¬ 
ning? Det har jeg mistanke om. At hans ind¬ 
bildningskraft kan have skabt denne „følelse**, 
kan vel være, men at han er i stand til sand¬ 
færdigt at sige, at der ingenting var, er et sik¬ 
kert tegn på et afbalanceret sinds sejr over en 
vildfaren fantasi. 


På grundlag af det tilgængelige bevismateriale 
er jeg tilbøjelig til at acceptere Richard Buffreys 
vidneudsagn som den mest sandsynlige forklaring 
på en begivenhed, som ellers vil blive forklaret 
som en løgn, eller usand og indbildt. 

Det er måske værd at bemærke, at hvis Mr. 
B. i virkeligheden så et fremmed fartøj, var dets 
kurs næsten præcis, hvis ikke helt præcis, over 
en el-transformator station. 

Fotos af omgivelserne, transformator-stationen 
o.s.v., er opbevaret i vort kartotek. 

Alan Bailey. 

Zenith N ewsletter, maj 69 jivoj. 


WALES: 

Dato: 15. november 1968. 

Tid: Kl. 7,15. 

Sted: Port Talbot, Glamorgan. 

Under en vagt i gården på et stålværft opda¬ 
gede tre mænd et klart hvidt lys, der lignede en 
stor stjerne, i den ene ende af gården. Det så 
ud til at være roterende og bevægede sig fra vest 
til øst. Da det nåede øst stoppede det og slukke¬ 
des (blegnede), efterladende en mørk plet. Fra 
denne mørke plet dukkede ni grå objekter, for¬ 
mede som fjernsyns (billed)-rør, op. Fem af disse 
objekter fløj mod vest, to mod syd, et mod nord 
og et mod øst. Disse ni objekter forsvandt ud af 
syne og den store plet forsvandt gradvis, da da¬ 
gen brød frem kl. 8,10. 

British UFO Research Association (BUFORA) 
Isle of Wight UFO Inv estigation 
Society, januar 1969 /PH. 


CANADA: 

Cornwallis River, Nova Scotia, 15.-9. 1968 
fra „Saucers, Space and Science**. 

Efter en søndagsvandring på Cornwallis River 
dæmningen nær Port Williams afgav fire drenge 
beretning om et synkende UFO. Det var 4,5 m 
i diameter, 1,8 m højt og ca. 400 meter fra dem. 
Det var sort og svævede 30 m over floden. Dren¬ 
gene løb henimod det. Det stod og svævede midt 
i luften og så ud til at svinge som en snurretop. 
„Vi stod og betragtede det i ca. 10 min., så be¬ 
gyndte det langsomt at styre ned mod Cornwallis 
River. Det gik ned på vandet og bevægede sig 
med strømmen“, sagde David Taylor. „Der hørtes 
ikke noget plask, da objektet ramte vandet og det 
lavede ingen støj i luften, forklarede han ved et 
interview. „Da vi kom derhen, var det ikke andet 

end en stor sort skygge under vandet. Det brød 
gennem overfladen to gange. Drengene vendte 
tilbage til Wolfville og kontaktede professor Mac- 
Neill, der er medlem af National Research Coun- 
sil’s Meteorite Committee. Han tog ned til skue¬ 
pladsen. David gik foran prof. McNeill og så 
objektet igen. „Det må have opdaget os, for det 
bevægede sig langsomt længere ud på floden og 
sank ned i den. Det lignede bare en uhyre klump". 
McNeill afsøgte området med et magnetometer, 
et instrument til at opspore magnetiske stoffer 
med, men uden resultat. 

UFO Chronicle, marts 69 / BW. 


CANADA: 

Den 29. august sidste år så en lokal politimand 
og en operatør fra kontroltårnet i Torontos inter¬ 
nationale lufthavn et flyvende objekt, som fløj 
ovei Oakville, Ontario. Det havde hvide lys langs 
randen og grønne og orange lys på toppen. Selv 
om det tilsyneladende var omkring 1.000 fod 
(300 m) over Oakville søen og omkring en mile 
fra kysten, registreredes objektet ikke på radaret. 
Men det blev set af betjenten i 20 minutter og af 
fly-observatører fra det nærliggende Malton i 45 
minutter gennem kraftige kikkerter. Mange loka¬ 
le indbyggere meddelte, at også de havde set ob¬ 
jektet, som forsvandt af syne ved daggry. 

U.F.O.I.C. Newsletter, feb. 1969 /BK. 


CANADA: 

Steinbach, 18/9-68 

fra „UFO MAGAZINE", Cleveland, Ohio. 

En landmand fra Steinbach distriktet så ved 
16 -tiden et UFO skille sig af med totter af „eng¬ 
lehår". 

„Jeg stod i min gård og så over imod laden, 
som jeg skulle til at male, da jeg så tre grå fod¬ 
boldformede objekter komme flyvende i retnin¬ 
gen nord-syd", begyndte gårdmanden. Han sag¬ 
de, at to af UFO’erne syntes at hænge sammen 
ved en „lang hvid bue eller løkke", der var tre 
gange så lang som objekterne. Det tredie objekt 
var særskilt. Buen, som koblede de to UFO’er 
sammen, var „hvid som damp" og syntes at være 
tyndslidt (flosset) i nærheden af det punkt, hvor 
det var forbundet med det ene af objekterne. 
Han kaldte på sin kone for at også hun skulle 
se det mærkelige syn, som varede ca. 15 sek. 
Objekterne blev anslået til at være 7-800 m over 


jorden. Efter at objekterne var forsvundet, be¬ 
gyndte mærkelige hvide totter at falde ned på 
elektricitetsledninger, træer og hegn i området. 
Hans 16 års gamle søn indsamlede noget af ma¬ 
terialet, men bemærkede, at det meste af det var 
opløst næste dag. Det er blevet oplyst, at viden- 
skabsmænd på Manitoba universitetet er ved at 
analysere det (candy) floss-agtige stof. 

UFO Chronicle, marts 69 /BW. 


USA: 

Flyvende cigar 

Santa Barbara, Calif., 14. aug. 1968. 

To familier her har rapporteret at have set et 
uidentificeret flyvende objekt sejle langsomt hen 
over byen i 5.000 ft. (1500 m) højde den fore¬ 
gående aften. 

Mrs. George Grayson fortalte, at hun kl. 20,20 
så „et meget kraftigt lys" over byen bevæge sig 
fra syd til nord. Hendes ældste søn, Malcom, 17 
år, monterede hurtigt et 60 x teleskop på en tre¬ 
fod. Og i tre minutter skiftedes familien Grayson 
til at kikke på objektet i luften, der på det tids¬ 
punkt svævede lige over hovedet på dem. „Det 
var gråt, cigarformet, med myriader af grønne, 
røde og hvide lys blinkende som stjernekastere i 
hele dets længde". Et privatfly nærmede sig ob¬ 
jektet fra nord, hvorefter lysene på UFOet sluk¬ 
kedes og det forsvandt på aftenhimlen. Hendes 
mand ringede til Vandenberg Air Force Base for 
at rapportere observationen. Kort tid efter patrul¬ 
jerede et jetfly over området... 

Kilde: Santa Barbara Press. 

Saucer Scoop, feb. 69 /woj. 


USA: 

UFO-rapporter fra området 

Nordøst-Missouri har haft en masse rap¬ 
porter om uidentificerede flyvende objekter tre 
nætter i denne uge. William Overstreet fra El¬ 
mer, Mo., sagde efter sin oplevelse, at han ikke 
mere er den skeptiker, han engang var. Overstreet 
fortalte, at han kørte lige under et mystisk svæ¬ 
vende objekt på vej til arbejde tidligt tirsdag 
morgen, den 4. marts. „Jeg ved simpelthen ikke 
- jeg har aldrig set noget lignende", sagde Over¬ 
street. UFO-aktiviteten begyndte søndag aften den 
2 . marts ved Kirksville. Kirksville politiet blev 
alarmeret, da en far og hans søn rapporterede et 
mærkeligt, svævende lys. Da betjentene ankom. 

var objektet forsvundet. Flere observationer rap¬ 
porteredes fra Kirksville mandag den 3. om af¬ 
tenen, også fra Lancaster, Mo., nord for Kirks¬ 
ville og fra Novelty mod sydøst. Federal Avia- 
tion Administration stationen i Kirksville luft¬ 
havn modtog to rapporter tirsdag den 4. om af¬ 
tenen. En pilot. Art Buchanan, som bor i Green¬ 
top, Mo., rapporterede, at han fulgte efter et 
usædvanligt kraftigt, hvidt lys vest for Greentop. 
Harold Forman fra Novelty, Mo., observerede 
et andet, der fløj højt fra sydøst til nordvest over 
Novelty. William Overstreet er et 50-årigt post¬ 
bud, som tidligere var nattevagt i Elmer. Han 
har afleveret en skriftlig beretning om sit møde. 
Overstreet var på vej til arbejdet ca. kl. 6,40 
den 4. marts; lige efter solopgang, da han kørte 
på Macon County Route J omkring fire miles 
vest for, hvor den gennemskærer U.S. 63 ved 
Atalanta, Mo., så han et usædvanligt kraftigt lys 
mod syd. Overstreet sagde, at lyset bevægede sig 
mod nord, at han kørte mod vest, og at det var 
lige over vejen foran ham, da han nåede op på 
toppen af en bakke. Overstreet beskrev det som 
en rødlig kugle ca. 100 fod (30 m) i diameter 
og ca. 50 fod (15 m) over jorden. Lyset var så 
kraftigt, at han slog solskærmen ned på sin last¬ 
bil og skyggede for øjnene med hånden. Da han 
kom nærmere, skiftede kuglen farve i midten. 
Den fik et blåligt skær, der var ustadigt. Der syn¬ 
tes at være en gul kant langs ydersiden, der be¬ 
vægede sig med uret. Der var ingen støj, og det 
fløj langs med vejen foran ham med ca. 40 mi¬ 
les (64 km) i timen. Overstreet sagde, at da han 
kørte nedenunder objektet, samlede en stråle af 
hvidt lys sig i en plet på vejen omkring otte fod 
(2,4 m) i diameter. Strålen syntes at være varm, 
og alt, hvad der blev set igennem den, blev for¬ 
størret. Overstreet sagde, at da hans lastbil kom 
ind i lyscirklen, satte motoren ud og hans radio 
blev tavs. Da han satte farten ned, gik lastbilens 
motor og radioen igen i gang. Han prøvede at 
fange den bevægelige lysplet, men lastbilen tabte 
fart, så snart han kom så nær som seks fod (1,8 
m). Overstreet sagde, at han besluttede at træk¬ 
ke sig tilbage, og objektet vendte sig mod nord 
og beskrev derefter en cirkel mod sydøst, stadig 
med ringe fart og nær ved jorden. Overstreet 
kørte senere tilbage ad sin rute og standsede ved 
gårdene for at spørge beboerne, om de havde set 
noget. Han kunne ikke finde nogen, som havde. 

Marceline Press, Mo. 13.-3. 69. 

The U.F.O.R.C. Journal, april 1969 /BK. 

★ 


USA: 

To „lys“ bliver til fire 
North-Canton, Ohio. 

Den 17. marts 1968 kl. 20,45 var Mr. Larry 
Johnson, North Canton, Ohio, beskæftiget med 
at lægge nogle haveredskaber på plads. Himlen 
var stjerneklar. 

Som han stod og kiggede op mod stjernerne, 
så han et hvidgult lys bevæge sig imod ham fra 
nordøst. Hans første tanke var, at det nok var 
en flyvemaskine på vej mod Akron-Canton luft¬ 
havnen, men han undrede sig over manglen på 
såvel motorstøj som blinkende lys. 

Netop som det nåede ret ud for ham midt i 
hans synsfelt, stoppede det helt op i 3-4 sekun¬ 
der, og fortsatte så mod vest i 1 eller 2 sekun¬ 
der. Så stoppede det igen op i samme tidsrum 
og bevægede sig derefter ret syd. Det stoppede 
tredje gang, aftog i klarhed til ca. det halve, ud¬ 
sendte et andet objekt, som gik mod syd, og gen¬ 
vandt sin oprindelige klarhed. Han fortsatte med 
at betragte det oprindelige lys i ca. 1 minut, mens 
det stod stille. Mens han et øjeblik kikkede en 
anden vej, forsvandt dette objekt. 

Mr. Johnson havde stået og kigget efter nogle 
minutter, da han pludselig så et andet objekt 
komme mod sig fra stik nord. Dette var orange 
i farven og 2-3 gange så klart som det første. 
Det syntes også at være større, snarere på stør¬ 
relse med en kvartdollar end en ært. 

Hverken klarhed eller retning ændrede sig, 
mens det konstant bevægede sig mod syd. Pludse¬ 
lig udsendte også dette et andet objekt, ca. halvt 
så klart lysende som det selv, og „barnet“ fløj 
bort med større fart end det oprindelige. Begge 
objekter forsvandt gradvis i det fjerne. 

Mr. Johnson tog brillerne af flere gange under 
den første episode, for at forsikre sig om, at der 
ikke var tale om reflekser. 

The CUP Newsletter, de c. 1968 fwoj. 


Kort for hovedet 

Den 7. december 1968 blev et OAO (Omkred¬ 
sende Astronomisk Observatorium) opsendt fra 
Cape Kennedy. Fra sin bane 787 km over Jorden 
skal dets 11 teleskoper rettes mod varme unge 
stjerner, hvide dværge og røde kæmpestjerner, 
som således kan iagttages uden forvrængning fra 
Jordens atmosfære. 

„Seattle Post lntelligencer f< , 8. dec. 68. flOKj. 

BRASILIEN: 

Offentlig anklager observerer UFO 

Et UFO ledsagede den offentlige anklager for 
Comara de Campos, hr. Perez og hans hustru, 
da de i bil var på vej fra Itaperuna til Campos. 
Det havde en konisk facon og udstrålede et inten¬ 
sivt blålig-rødt lys. Da hr. Perez kørte hurtigere, 
satte UFOet også sin fart op. 

Politipræfekten fra Itaperuna, der blev under¬ 
rettet om begivenheden, erklærede, at han dagligt 
fik meddelelser om observationer i sit distrikt, 
men han foranstaltede ingen undersøgelser, da 
han ikke troede på UFOer, selvom næsten samt¬ 
lige indbyggere i distriktet havde set dem, så 
godt som dagligt mellem kl. 7 og 9 om aftenen. 
Således skal et UFO være landet på hr. Cesar 
Pavans gods. Det lammede ham i fem minutter, 
da farvede lysstråler fra objektet blev rettet mod 
ham, mens hans hustru besvimede af skræk. Pa¬ 
ran bedømmer objektets diameter til ca. 3 meter. 

Oversat fra portugisisk af Irene Buchbauer. 

UFO-Nachrichten, juli 1969 /BK. 


NEW ZEALAND: 

Flammende rumskib observeret 
Sunday News, 22. dec. 1968. 

Forældrene til 32 elever i Te Mata skolen, 
Havelock North, gør ikke længere grin med fly¬ 
vende tallerkener-deres børn siger alle, de så 

et af disse objekter „fra det ydre rum“ svæve 
hen over skolegården fredag formiddag ved 11,20- 
tiden. 

Objektet blev først set, da en almindelig fjer¬ 
deklasse var i skolens svømmebad. Det bevægede 
sig hen over en frugthave, hang så ubevægeligt 
over en række poppeltræer - - 100 yards fra 
svømmebassinet. 

Objektet blev beskrevet som en 25 fods (7,5 m) 
funklende skive med blinkende lys, antenner og 
et mærkeligt rhombeformet lys på kuplen. 

De fleste af dem, der var i vandet, bemærkede 
ikke objektet, før ordet „rumskib" blev råbt til 
dem fra en gruppe ved omklædningsrummene. 

Den 10-årige William Skipworth fortalte, han 
først så det mellem skyerne, hvorefter det satte 
kursen lige mod skolen. 


„En eller anden råbte „der kommer et rum¬ 
skib" og løb afsted for at fortælle læreren det", 
sagde han. Objektet svævede da over træerne og 
udspyede senere flammer og damp. 

Pludselig drejede det, vendte tilbage over pop¬ 
lerne og for opad med retning mod Hastings. 

En anden skoledreng, Kenneth King, sagde 
tallerkenen havde lys i bunden med et sort bånd 
rundt langs siden. Han kunne også se en lem 
og to antenner på fartøjet. „Det udsendte en 
smældende lyd", sagde han. 



Lee Curran fortalte, at objektet glødede med 
et spøgelsesagtigt lys. „Det så ud som om det 
ikke kom fra denne verden". 

Læreren, der blev tilkaldt for at se objektet, 
sagde han betragtede det i omkring 10 minutter 
efter at det var vendt tilbage fra poplerne. 

Han mente, det var for rundt til at passe på 
beskrivelsen af noget luftfartøj, han kendte til. 

Skolebestyreren, Mr. C. Hall, sagde han nøje 
havde udspurgt børnene efter observationen. „Jeg 
er overbevist om, at de så noget, og jeg tror, det 
var en ærlig observation", sagde han. 

New Zealand Scientific Approach to 
Cosmic Underst ånding, 
januar-februar 1969 /BK. 


Kort for hovedet 

Condon-kommissionen udviser en besynderlig 
selvmodsigende holdning til mange af de obser¬ 
vationer, deres rapport omtaler. F. eks. erklærer 
rapporten, at mange såkaldt „gode tilfælde" ikke 
kan anses for betydningsfulde, fordi der kun er 
ét vidne. Hvis disse tilfælde skal forkastes, ene 
og alene af denne grund, hvorfor er de så over¬ 
hovedet blevet undersøgt? 

- spørger John C. Ross i „Fate“, juni 69. jlOKj. 

Pluk f 


ra pressen 


1959 


Vore „pluk fra pressen" er denne gang hi¬ 
storiske og viser den „ramme", hvori svin¬ 
delhistorien, omtalt i lederen, optrådte. 

Seks observatører i Ikast 
så flyvende tallerkener 

Observationerne falder nøje i tråd med 
rapporter fra det sydlige Jylland og Fyn 

Et moderskib for flyvende tallerkener fra andre 
kloder menes i denne tid at befinde sig i luft¬ 
rummet over Danmark. I de sidste dage er der 
fra store dele af Jylland og Fyn rapporteret en 
mængde observationer af mærkelige flyvende 
genstande. 

Set. Hans aften kl. 23,02 så seks personer fra 
Ikast tre rødgule runde ting på himlen. 

Fire af observatørerne er overbeviste om, at 
det umuligt kan være fyrværkeri, idet genstan¬ 
dene bevægede sig i ryk, og i løbet af et par mi¬ 
nutter fløj over himlen med retning fra syd-syd- 
øst. De to øvrige observatører stiller sig skeptiske. 

Dette fænomen blev samme nat mellem kl. 
23,30 og 0,30 set af mange i det sydlige Jylland 
og på Vestfyn. Herfra oplyses, at himmellege¬ 
merne af og til skiftede plads, og nu og da for¬ 
svandt ud af synsfeltet. Kl. 0,30 forsvandt de 
alle. De beskrives som stråhatlignende med flad 
bund og kuplet overbygning. Også disse objekter 
var rødgule. 

Flyverne har intet set 

I tilslutning til denne meddelelse oplyses fra 
flyverkommandoen, at man ikke her i de sidste 
døgn har modtaget meldinger om observationer 
af usædvanlig art. 

Hos SUFOI i Brande blev de tre objekter set 
Set. Hans aften kl. ca. 21. De var på himlen i 
flere minutter, og terrænet er her så øde, at det 
med bestemthed kan siges, at der ikke har været 
tale om fyrværkeri. 

Moder skibet observeret? 

Denne gruppe var i går heldig at se det for¬ 
modede moderskib. Det havde form som en ci¬ 


gar. På 20-30 sekunder bevægede det sig fra øst, 
tværs over himlen mod vest. Observationen blev 
gjort kl. 8,15. 

SUFOI-folkene mener, at der i denne tid er 
usædvanlig gode muligheder for at se flyvende 
tallerkener. Dog må observatørerne være meget 
skeptiske. Venus er hele dagen på himlen og kan 
let blive årsag til meldinger om observationer. 

Pim- 

Herning Avis, 25. juni 1959. 


Himmelfænomen observeret 
over Kolding og Brande 

Ft stort rød gyldent objekt, der bevceger sig. 

En dame, der bor i Sdr. Kongevej-kvarteret i 
Kolding, har underrettet vort blad om et himmel¬ 
fænomen, som hun og familien samt en nabo¬ 
familie har observeret natten til torsdag. 

Vedkommende dame, der ikke ønsker sit navn 
frem og har været tilbageholdende i første om¬ 
gang, så ved 11,30-tiden en stor rødgylden „stjer- 
ne“, der bevægede sig frem og tilbage. 

- Pludselig, og det var det, der overbeviste 
mig om, at det var noget usædvanligt, begyndte 
genstanden at flyve eller bevæge sig i en halv¬ 
cirkel, der blev gentaget i modsat retning. Kl. 
12,45 forsvandt genstanden gradvis, indtil den 
til sidst var helt borte. 

Vi har forelagt sagen for kaptajnløjtnant H. 
C. Petersen, flyvestation Skrydstrup, der udtaler, 
at der næppe kan være tvivl om, at det er det 
samme objekt, man har set i Brande, hvor en 
gruppe har holdt vagt i 6 aftener og de tre af 
disse aftener har set fænomenet. Man har oprin¬ 
delig hældet til den anskuelse, at det drejer sig 
om en stjerne, men vil foretage yderligere under¬ 
søgelser. Objektets bevægelighed er det vanske¬ 
ligt at udtale sig om, da det må befinde sig i ca. 
30.000 fods højde. Noget kan dog tyde på, at det 
ikke drejer sig om et almindeligt himmellegeme. 

Frit Folk (Vejle Social-Demokrat), 

26 . juni 1959. 

„Flyvende stråhat" set af tre 
ved Sønder Homaa i aftes 

Den tegnede sig skarpt rød mod den østlige 
aftenhimmel ved S dr. Homaa. 

- Der er overhovedet ingen tvivl. Det var en 
flyvende „stråhat". Vi var tre, der så fænome¬ 
net, og al diskussion var unødvendig, for der var 
ikke anden forklaring. 

Således kommenterer en djurslænding i dag 
overfor os det himmelfænomen, vedkommende 
og to andre i aftes ved 23-tiden bemærkede i 
nærheden af Sdr. Homaa. De tre personer, der 
ikke ønsker deres navne frem, var i bil på en lille 
aftentur. Pludselig bemærkede de ude over ha¬ 
vet en stærkt lysende genstand. Den tegnede sig 
skarpt rød mod den østlige aftenhimmel, og den 
var så nær, at alle tre bemærkede dens ejendom¬ 
melige form, flad bund og kuplet overflade. Dens 
størrelse var set fra det sted, hvor de tre djurs- 
lændinge opholdt sig, omtrent den firedobbelte af 
Venus. 

- Vi standsede bilen og løb ud på vejen for at 
sikre os mod alle skeptiske bemærkninger om, 
at der kunne være tale om lygternes spil og hvad 
folk ellers finder på som forklaring, når der tales 
om flyvende tallerkener, slutter djurslændingen. 

Grenaa Folketidende, 26. juni 1959. 


Voldsom „aktivitet" i luften 
over Sjælland 

Politibetjents oplevelse ved højlys dag. 

Gruppen i Slagelse, der efterforsker de mysti¬ 
ske himmelfænomener, har travlt i disse dage. 
Det vælter ind med rapporter, fortæller politi¬ 
betjent Hans Jensen. I løbet af den sidste uges 
tid har over 200 mennesker set mærkelige ting 
i himmelrummet. 

Hans Jensen, der hidtil har ærgret sig over, at 
han aldrig selv har set „flyvende tallerkener", 
har nu fået sin nysgerrighed styret. Han havde 
en mærkelig oplevelse mandag eftermiddag. 

- Jeg lå og dasede på græsplænen, fortæller 
han. Pludselig så jeg en lysende ildkugle lige i 
zenith. Den lignede et fiskeskæl, den vuggede og 
den zig-zag’ede frem og tilbage. Pludselig for den 
med voldsom fart langt over på den vestlige him¬ 
melbue. Her stod den lidt og gik så - endnu hur¬ 
tigere - helt over på den vestlige himmelbue. 


Jeg fik hentet min kone og min nabo, som også 
nåede at se den mystiske genstand. En anden 
slagelseansk politibetjent havde, da han kørte 
hjem fra tjeneste, set den samme mystiske gen¬ 
stand, der var stærkt lysende „som skæret fra en 
elektrosvejsning". 

„ Tallerken" efter flyvemaskine? 

En mand i Jyderup ville forleden prøve sin 
nyerhvervede kikkert. Han rettede den mod et 
trafikfly og blev noget chokeret, da han kort 
efter opdagede, at en mystisk, skarpt lysende og 
„25-øre-lignende genstand" fulgte efter flyet. Ef¬ 
ter i nogen tid at have ligget lidt til højre og 
lidt over flyet, gled genstanden med usandsynlig 
fart mod syd og forsvandt. 

Mandag så en soldat en lysende ildkugle ved 
Hejninge. 

Indenfor SUFOI-organisationen mener man 
ikke, at „Stråhattene" forleden kan være raket¬ 
skyts eller lysbomber! Dertil var bevægelserne for 
mærkelige. Der foretages nu afhøringer af alle, 
der så noget denne nat - og materialet vil så blive 
sammenholdt. 

Hidtil er det over Fyn og Jylland, der er set 
flest mærkelige himmellegemer. I den sidste tid 
er luftaktiviteten mere og mere flyttet til Sjæl¬ 
land. mep— 

Sorø Amtstidende (Slagelse), 26. juni 1959- 


Ikke UFO’er- men lysbomber? 

Plausibel forklaring på de lysende 
objekter , som er set fra Horsens forleden. 

En horsensianer har i dag givet en plausibel 
forklaring på de lysfænomener, der forleden aften 
blev iagttaget ude fra fjordsiden. Marinen holder 
for tiden skydeøvelser, bl.a. i området ved Samsø. 
Kuttere benyttes til at slæbe skydeskiver, og må¬ 
lene oplyses ved hjælp af lysbomber, der skydes 
op og hænger i luften 3-4 minutter, inden de 
atter går ud. Højden for lysbomberne er 150-200 
meter. 

Horsensianeren holder for tiden ferie ved Søn¬ 
derby, og han har selv observeret lysbomberne. 
Til at begynde med troede han, det var noget 
andet, men da der kom flere op, var han ikke 
længere i tvivl om, hvad det var. - Selvfølgelig 
kan jeg ikke sige det 100 pct., men det kan næsten 
ikke have været andet end lysbomberne. Jeg er 

selv tidligere mariner og har været med til lig¬ 
nende øvelser, siger han til Horsens Avis. 

De lysende kugler, der er set af horsensianere, 
kan altså forklares på denne måde, men samme 
aften var der tilsvarende observationer fra andre 
dele af landet, og det var ikke marinens lyskug¬ 
ler. P.N. 

Horsens Avis, 26. juni 1959. 


Flyvende tallerken over 
Kølkjær by? 

Ung mand fra Kølkjær så mærkelig 
flyvende genstand. 

En ung mand fra Ikast (navnet er tilbageholdt 
af redaktionen) så forleden et mærkeligt fæno¬ 
men, da han kl. ca. 1,30 cyklede fra Søby mod 
Kølkjær. Idet han var i udkanten af byen, kom 
en lysende ting flyvende i vandret bane foran 
ham. Pludselig forandrede den retning og dyk¬ 
kede skråt mod jorden. 

Den unge mand fortæller, at genstanden var 
et par hundrede meter foran ham. Han beskriver 
den som en aflang ting på ca. tre meter. Foran 
var den svagt buet. På midten og bagud ud¬ 
sendte den et klart, hvidt lys. 

Observatøren mener, det var en flyvende tal¬ 
lerken. Han har tidligere stillet sig skeptisk over¬ 
for beretninger om UFO’er, men dette fænomen 
kan han ikke bortforklare. Pim- 

Herning Avis, 27. juni 1959. 


Flyvende Amager-tallerken 
skal undersøges nærmere 

Flyvevåbnet studerer alle radar-observationer, 
og forsvarets forskningsråd vil tale nærmere 
med de to mænd, der fotograferede den 
mystiske genstand. 

Har der været en „flyvende tallerken“ over 
Amager i går morges? Det påstår to unge ama¬ 
tørornitologer, den 21-årige stud. mag. Ole Strand- 
gaard og den 23-årige stud. techn. Jørgen Ek- 
vall, der tidligt onsdag morgen var ude at kigge 
på fugle. De siger, at de så en tallerkenformet 
genstand stå stille i luften over Sojakagefabrik¬ 
ken, et øjeblik efter kom den farende hen over 
hovedet på dem - for så at forsvinde i stik østlig 
retning. 

De to unge mænd havde held til at tage nogle 


billeder, der i går formiddags blev bragt i stort 
udstyr af B.T. sammen med deres fortælling. 

Næppe fra andre planeter 

- Vi lader nu vore radarstationer gennemgå 
alle observationer omkring det nævnte tidspunkt, 
sagde man i går eftermiddags i flyverkomman¬ 
doen i Vedbæk. Vi kan ikke sige, at vi tror på 
„flyvende tallerkener** - og heller ikke, at vi ikke 
gør det, vi må blot have beviser for, hvad der 
har været, og det kan vi kun få ved at under¬ 
søge. 

Man føjer dog lige til, at besøgende fra frem¬ 
mede planeter regner man ikke rigtig med. 

I forsvarets forskningsråd sagde ingeniør Fa- 
bricius, at han er ved at sætte sig ind i sagen - 
men, sagde han, inden vi herfra kommer med 
nogen udtalelse, må vi nok have en lidt mere sag¬ 
kyndig bedømmelse, end man får i B.T. 

Vi har imidlertid betydelig interesse for sagen, 
vi vil gerne kigge lidt nærmere på billeder og ne¬ 
gativer og snakke lidt med de to unge menne¬ 
sker, der har set noget. E-sen. 

Dagens Nyheder, 9. juli 1959. 


Et stort spørgsmål: 

Den flyvende tallerken over 
København i går 

De militære eksperter herhjemme spørger nu 
sig selv, om tiden nu er inde til en storstilet og 
gennemgribende undersøgelse af fænomenet - 
flyvende tallerkener - over Danmark. 

Anledning: Tallerken over Amager i går. 
Ekstrabladet (Middagsudgave), 9. juli 1959. 

Hvad flyvende tallerkener kan 
bruges til 

B.T., der lever af sensationer, havde i går den 
helt store at byde på: Fotografier af en „flyvende 
tallerken* 4 , som to unge studenter mener at have 
set over Amager i de meget tidlige morgentimer 
i går. 

Sådan noget har man hørt om før, navnlig i en 
nyhedsfattig tid, og uden at ville sige det ringe¬ 
ste ondt om de to unge mennesker, som vi ikke 
kender, og hvis gode tro vi derfor heller ikke 
har nogen berettiget grund til at betvivle, er det 
interessanteste ved historien dog den måde, hvor¬ 
på den straks udnyttes af den mere atomgale 
del af NATO-pressen. Således skriver det lille 
„o** i en lang ledende artikel i Information om 
fænomenet blandt andet: 

„Der foregår utvivlsomt militære eksperimen¬ 
ter hen over hovedet på os alle. Får man dette 
klarlagt, vil det muligvis mildne klimaet om¬ 
kring den ventede våbenleverance fra USA til 
Danmark: Nikebatterierne, der skal opstilles i ho¬ 
vedstadens nærhed**. 

Altså: to unge mennesker mener at have set en 
flyvende tallerken i Københavns nærhed - følge¬ 
lig må enhver modstand mod opstilling af de 
dødsensfarlige USA-raketter i Københavns nær¬ 
hed fluks ophøre. 

Noget tyder på, at det meget intelligente In¬ 
formation er begyndt at undervurdere sine læ¬ 
seres intelligens. For nok er det varmt, men så 
varmt...? Leif. 

Land og Folk, 9. juli 1959. 


Amager-tallerkenen 

To amatørornitologer kom med film af 
mærkelig genstand over Islands Brygge. 
Ingen militære observationer på radar¬ 
stationerne, siger flyvevåbnets chef, 
general Ram b er g. 

Tidligt i går morges har to unge amatørornito- 
loger, den 21-årige stud. mag. Ole Strandgaard 
og den 23-årige stud. techn. Jørgen Ekvall, foto¬ 
graferet en „flyvende tallerken 4 * over Amager. De 
henvendte sig omgående til B.T. med deres film, 
og billederne af deres observation blev offentlig¬ 
gjort i går. 

De to amatørornitologer beretter, at de var 
ude for at fotografere fuglelivet, da de så en 
sort genstand lavt over Sojakagefabrikken på 


Islands Brygge. Den var kuppelformet med no¬ 
get, der mindede om landingshjul, nedenunder. 
Størrelsen og højden kunne de ikke fastslå. Med 
voldsom fart, fortæller de, for genstanden hen 
over Ballonparken og de gamle skydebaner på 
det inddæmmede areal ved Amager. Tre gange 
fik de taget billeder af genstanden, før den for¬ 
svandt. De fortæller, at der tilsyneladende ikke 
forekom lyd fra genstanden. 

Deres film blev fremkaldt under kontral af 
B.T.s fotograf Tage Nielsen, som bagefter erklæ¬ 
rede, at der efter hans opfattelse ikke kunne være 
tale om et falsum. 

Flyvekontrolledelsen i Københavns Lufthavn 
har intet observeret i daggryet, hvor de to ama¬ 
tørornitologer foretog deres observationer. Ingen 
superterrin-lignende genstand er rapporteret til 
myndigheder fra andre end de to studerende. 
Lufthavnens radar træder ikke i funktion kl. 4 
om morgenen, først kl. 6,30, når trafikken be¬ 
gynder, derimod har flyvevåbnet og andre for¬ 
svarsinstanser radarinstrumenter i automatisk 
funktion døgnet rundt. Men der er intet rappor¬ 
teret, som bekræfter de to studerendes fotografi¬ 
ske gengivelse af den mystiske genstand. 

Chefen for flyvevåbnet generalløjtnant Kurt 
Ramberg udtaler til Berlingske Tidende: 

- Efter de fremkomne meddelelser har vi gen¬ 
nemgået alle vore observationer, men der er intet 
som bekræfter de offentliggjorte billeder. 

Men det kan forklares med forskellige ting, 
atmosfæriske forstyrrelser eller så lav flyvning, at 
visse radarinstrumenter bliver knap så effektive, 
de er ikke 100 pct. ufejlbarlige. Vi har givet vort 
materiale videre til forsvarsstaben. Men foreløbig 
er der intet, som bekræfter hverken de unge men¬ 
neskers beretning eller deres fotografiske opta¬ 
gelser. 

- Er der forekommet ting over dansk luftom¬ 
råde, som ikke kan forklares? 

- Indtil dette øjeblik ikke. 

- Der gisnes om forsøg med en ny type luft¬ 
fartøj? 

- Det vil ikke være muligt at benægte, at der 
kan finde sådanne forsøg sted. Men heller ikke 
dette er bekræftet. 

- Så er der rumskibene tilbage? 

- Dem, der skulle komme til vor klode udefra? 

Det er jo igen noget helt andet, en tros-sag. Som 
sagt, der er indtil nu ikke konstateret hændelser 
i luftrummet herhjemme, som ikke kunne for¬ 
klares. p-w- 

Berlingske Tidende, 9. juli 1959- 

„Flyvende tallerken" over Christianshavn 

To studenter fotograferede den 
mystiske genstand. 

To naturvidenskabelige studenter, stud. mag.er- 
ne Ole Strandgaard og Jørgen Ekvall, var ved 
4-tiden i går morges taget ud for at studere og 
fotografere fugleliv ved det inddæmmede areal 
på Amagers østside. Her kom de ud for en mærk¬ 
værdig oplevelse. Efter deres udsagn observerede 
de over Soyakagefabriken på Islands Brygge en 
stor, mørk og tallerkenlignende genstand, og in¬ 
den denne i stærk fart forsvandt østpå, lykkedes 
det Strandgaard, der havde sit fotografiapparat 
klar, at tage tre billeder af den „flyvende taller¬ 
ken 

Fotografierne er nu til undersøgelse hos flyve¬ 
våbnet og forsvarets forskningsråd, der synes in¬ 
teresserede i de to studenters iagttagelser. Man 
har straks undersøgt, om den iagttagne genstand 
kunne være en flyvemaskine. Genstanden er ikke 
iagttaget fra Kastrup Lufthavn, hvor radarsyste¬ 
met - stadigvæk - ikke er i funktion på den tid 
af dagen. 

Om sagen udtalte forskningsrådets ledende tek¬ 
niker, civilingeniør Fabricius i går, at en nøjere 
undersøgelse af billederne og af studenternes ud¬ 
sagn er nødvendig, og at en sådan undersøgelse 
tager sin tid. På forhånd afviser ingeniøren ikke 
tanken om flyvende tallerkeners eksistens, og han 
understreger, at det er første gang, man herhjem¬ 
me har haft held til at fotografere en sådan tal¬ 
lerken - alene af den grund er fænomenet en 
nærmere undersøgelse værd. 

Om detaljer vedrørende iagttagelserne oplyste 
de to studenter samstemmende til radioavisen i 
aftes, at genstanden var forsynet med landings¬ 
stel, og at den frembragte en hvinende eller syn¬ 
gende lyd. 

Politiken, 9. juli 1959. 


Tallerkenen var en and 

Dagbladet B.T., som i går bragte to unge kø¬ 
benhavnske ornitologers tilsyneladende opsigt¬ 
vækkende fotografier af en flyvende tallerken, 
har i dag selv afsløret de to mænds oplysninger 
som bedrag. De to unge københavnere tilstod 
bedrageriet i morges. 

Tallerkenen, der sås på billedet fra Amager 
Fælled, var hjemmelavet af to plastictallerkener, 


som var limet sammen og forsynet med over- 
skårne tennisbolde som landingsstel. 

Inden det i dag blev afsløret, at stud. mag. Ole 
Strandgaard og elektriker Jørgen Ekvall har ført 
hele landet bag lyset, også gennem radio og TV, 
havde de underskrevet en erklæring på tro og 
love om, at deres oplysninger var sandfærdige. 

Demokraten (Århus), 9. juli 1959. 



Kommentar: Ved beskrivelserne af den „fly¬ 
vende stråhat“ kommer man uvilkårligt til at tæn¬ 
ke på Rex Heflin’s observation ved Santa Ana, 
Californien, 6 år senere. Det lykkedes Heflin 
at tage 3 fotos af genstanden, hvoraf de to brin¬ 
ges her. 

NASA’s Marshalls Space Flight Center har 
bedt flere førende amerikanske rumfartsfirmaer 
om at studere mulighederne for at erstatte Sa¬ 
turn 5 rakettens tredie trin (SIVB-trinnet) med 
et trin, der skal benytte atommotoren NERVA. 

Analytikere fra Houstons Manned Space Craft 
Center har nu givet en ny forklaring på afvigel¬ 
serne i Apollo 10’s bane over Månen. 

En nærmere analyse af afvigelserne har vist, 
at de var for store til at kunne skyldes masse¬ 
koncentrationer under måneoverfladen. I stedet 
mener man, at afvigelserne skyldtes Månens fa¬ 
con, der åbenbart er mindre rund end oprindelig 
antaget. 

Hvad består Månen af? 

Inden redaktionens slutning var kun resultatet 
af de første foreløbige undersøgelser af månema¬ 
teriale offentliggjort. Det var efterhånden ingen 
overraskelse for lægmænd, at Månen ikke bestod 
af grøn ost, men der var forøvrigt heller ikke 
de store overraskelser for videnskaben. Det blev 
oplyst, at man havde identificeret 16 grundstof¬ 
fer, nemlig silicium, aluminium, jern, magnesium, 
calcium, sodium og kalium. Man fandt spor af 
krom, strontium, nikkel, kobolt, zinc, beryllium 
og zirconium. Det mest forbavsende var, at det 
relativt sjældne metal titanium udgjorde hele 7 
pct. af materialet. 

Måske skal man ikke lægge for megen vægt 
på det, fordi prøven blev foretaget med en min¬ 
dre mængde månemateriale, - helt nøjagtigt 56 
tusindedele af et gram! 

Og hvad så? 

Vi behøver vist ikke at beskrive Apollo 11 
nærmere her. Flyvningen er allerede tilstrækkeligt 
beskrevet fra andre sider. Ligesom den første be¬ 
mandede rumflyvning betog os kolossalt, ligeså 
imponerede blev vi over mange af de andre be¬ 
drifter, der fulgte, såsom den første flyvning med 
to rumfartøjer på samme tid, den første flyvning 
med en to- og tremands kabine og f.eks. den 


første flyvning med verdens største raket, Sa¬ 
turn 5. 

Mennesker er imidlertid forbavsende indrettet 
på mange områder, og ét af de karaktertræk, vi 
har, er, at vi lader os imponere af det nye, - men 
kun den ene gang, hvor det er nyt. Så er den 
ting allerede registreret af de små celler og næ¬ 
ste gang nærmest trækker vi på skuldrene og 
siger „Nå!“ 

Apollo 11 er overstået. Mennesket har bevist, 
at man ved hjælp af raketter kan drive rumfart 
i begrænset omfang og bl.a. flyve til Månen og 
tilbage. Næste store skridt på vejen er Mars, men 
det varer længe. Med andre ord skulle man sy¬ 
nes, at vi på sin vis kommer til at opleve en 
årrække uden nye fantastiske bedrifter, og hvor 
rumfartsforsøgene kommer til at betegne en art 
antiklimaks oven på den fortættede spænding 
ved Apollo 11 flyvningen. 

Det er imidlertid ikke helt korrekt. For det 
første skal man i gang med at bygge bemandede 
rumplatforme med alt hvad det indebærer, men 
frem for alt kommer vi til at opleve en hel serie 
nokså spændende Apollo-forsøg, der kommer til 
at strække sig helt ind i 1972. Det vil være synd, 
hvis vi trak på skuldrene og regnede disse kom¬ 
mende forsøg for rutine, for rumfart på det nu¬ 
værende stade er ikke rutinepræget. Man må 
ikke glemme, hvor uhyre komplicerede disse for¬ 
søg i virkeligheden er, og hvor lidt der skal til, 
for at noget kan gå galt. Amerikanerne kan som 
bekendt lide at udtrykke alting ved tal, og for 
et par år siden opgav man, „at hvis blot 1 pro¬ 
mille af komponenterne i en raket ved affyrin¬ 
gen virkede blot 1 promille galt, opnåede den 
aldrig at komme i kredsløb!“. 

Det amerikanske rumfartscenter i Houston har 
offentliggjort en del detailler om de kommende 
Apollo-flyvninger, og de lyder interessante. 

Apollo 11 landede jo i Stilhedens Hav, der er 
et meget jævnt område. Andre steder på Månen 
er meget mere ujævne, og nogle steder er ikke 
blot mere ujævne, men også mere spændende både 
set fra lægmandens og fra videnskabsmandens 
synspunkt. Det gælder bl.a. hvor landingsstederne 

er kraterne Tycho og Copernicus. Begge kratere er 
lækkerbidskener for selenologer. Da terrænet om¬ 
kring kraterne er meget ujævnt for at sige det 
mildt, har man udsat landing i disse kratere til 
de seneste Apollo-flyvninger, for i mellemtiden 
at samle så mange erfaringer som muligt. Efter 
den ualmindeligt vellykkede Apollo 11 bliver der 
dog allerede nu lagt pres på NASA for at for¬ 
bedre og midificere LEM-delen, således at man 
allerede på et meget tidligt tidspunkt vil være i 
stand til at foretage udforskning af ovennævnte 
kratere. Modifikationerne skulle bl.a. bestå af 
forøget tankkapacitet, således at LEM-delen vil 
være i stand til at flyve vandret eller holde sig 
svævende i et godt stykke tid, for at besætningen 
kan være sikker på at have god tid til at finde et 
nogenlunde plant område som landingsplads. Li¬ 
geledes ønsker man at kunne forlænge LEM-de- 
lens ophold på måneoverfladen til mindst tre 
døgn, samt at forøge astronauternes EVA-aktivite- 
ter (udendørsaktiviteter) hvilket kun kan gøres 
ved at modificere rumdragterne med de tilhø¬ 
rende ilt- og kølevandssystemer. 

De foreløbige planer for de kommende Apollo- 
flyvninger ser således ud: 

Apollo 12 skal op i november. På denne tur 
regner man med to gange EVA. Een af USA's 
ubemandede månefartøjer, Surveyor 3, befinder 
sig i det landingsområde, hvor Apollo 12 for¬ 
ventes at lande. Selv om man havde lidt svært 
ved at ramme helt i plet med Apollo 11 (man 
ramte ca. 7 km vest og D /2 km syd for det plan¬ 
lagte landingssted) har NASA bedt om forslag 
til, hvorledes man kan bringe dele af Surveyor 3 
tilbage fra Månen. Det er helt klart, at det ville 
være nok en sensation, om man kunne gøre det, 
og det ville være en førstegangsbedrift amerika¬ 
nerne kunne være stolte af. Imidlertid ligger der 
videnskabelige ønsker mere end reklamemæssige 
betragtninger bag forslaget. Ved at bringe dele 
af Surveyor tilbage, ville man have mulighed for 
at undersøge, hvilke virkninger et forlænget må¬ 
neophold har haft på materialerne. Det er en 
viden, der selvsagt ville være både praktisk at 
have ligesom den uden tvivl kunne spare en mas¬ 
se penge ved konstruktion af andre fartøjer eller 
genstande, der tænkes placeret på Månen. Jeg 
tror nu nok ikke man skal sætte næsen op efter 
Surveyor-dele, idet chancen for at lande klods 
op ad rumfartøjet formodentlig er temmelig mi¬ 
nimal. 

Apollo 13 vil komme til at lande i et fladt høj¬ 
land kaldet Fra Mauro. Det ligger ved Månens 
ækvator. Formodentlig skal besætningen bore ef¬ 
ter en jordprøve, idet månekappen på det pågæl¬ 


dende sted menes at bestå af det oprindelige 
månemateriale. I det hele taget vil jeg tro, at 
EVA-aktiviteterne for de kommende Apollo-flyv- 
ninger vil blive revideret efter at man har erfa¬ 
ret hvor let astronauterne kan bevæge sig om¬ 
kring. 

Apollo 14 skal besøge krateret Censorius, der 
menes at være et forholdsvis nydannet meteor¬ 
krater. Det ligger ved den sydlige kant af Stilhe¬ 
dens Hav. 

Apollo 15 er afsat til at besøge Littrow-rillerne 
i den østlige del af Mare Serenitatis. På det sted 
findes noget af det mørkeste overflademateriale, 
og hvis Månen har eller har haft vulkanisme, 
menes dette område at være det yngste. 

Apollo 16 besøger det store Tycho-krater, hvor 
også Surveyor 7 landede for halvandet år siden. 
Ligesom ved det kommende Apollo 12 forsøg, 
formodes det at besætningen skal forsøge at lande 
så tæt på Surveyor, at de kan undersøge den og 
bringe dele af den med tilbage. 

Apollo 17. Lunar Orbiter 2 fotograferede i 1966 
en hel samling af toppe og kupler kaldet Marius- 
bjergene. De ligger i Stormenes Hav nordvest for 
krateret Marius, og videnskaben tror, at de er af 
vulkansk oprindelse. Det er en opfattelse, som 
ikke deles af Major i Flyvevåbnet H. C. Petersen, 
der mener, at fotografierne fra Lunar Orbiter 
viste konstruerede genstande. Tiden vil vise, hvem 
der har ret. 

Apollo 18. Schrøters Dal er en dal i Aristarc- 
hus-plateauet, og Aristarchus er et af de steder, 
man helst vil undersøge. Det skyldes bl.a. de 
mange lysfænomener, der er set her. Området er 
imidlertid meget vanskeligt at lande i. 

Apollo 20 skal afslutte serien med en landing 
i det kæmpestore Kopernicus-krater. De meget 
høje kratervægge (op til 6,5 km høje) vil frem¬ 
byde glimrende betingelser for at studere det op¬ 
rindelige månemateriale, siger selenologerne. Bå¬ 
de ved Apollo 18, 19 og 20 skal astronauterne 
gøre brug af medbragte køretøjer og eventuelt 
små flyveapparater, hvilket vil sætte dem i stand 
til at bevæge sig meget langt væk fra LEM-da- 
len. 

Bliver rumstationen bevilget? 

De kommende år skal ikke udelukkende helli¬ 
ges måneudforskning. Derfor tænker man bl.a. 
på at få stablet det forsinkede rumstationsprojekt 
på benene. Senest den 1. september vil der til 
præsident Nixons rådgivere blive afleveret et de- 
tailprojkt for en rumstation, der ganske vist er 
mindre end oprindelig planlagt, men til gengæld 
kan realiseres hurtigere. Man tænker dog stadig- 

væk på at bygge større rumstationer med tiden, 
således at man i 1980’erne kommer til at operere 
med 100-mands stationer! 

Hvordan tænker man sig så at lave denne 
rumstation? NASA vil benytte en Saturn 5, hvor 
SIVB-trinnet er erstattet af et SIVB uden brænd¬ 
stof og fuldt udrustet med faciliteter til at huse 
en tre-mands besætning. 


En Saturn lB (d.v.s. en Saturn uden SIVB- 
trinnet) opsendes så med en tre-mands besætning. 
De medbringer det store teleskop, som skal mon¬ 
teres på rumstationen. Det er så meningen, at 
besætningen skal arbejde på rumstationen mindst 
28 dage, før de skal returnere til jorden, og andre 
skal overtage deres vagt. ej. 



RAPPORTNYT 

I løbet af de sidste par måneder har SUFOI 
modtaget og registreret 13 rapporter, hvoraf de 
10 var fra 1969. Vi fik også en detektorvarsling 
(den var fra 8. juli kl. 02,00), men der blev intet 
observeret. De rapporter, der ikke er nærmere be¬ 
skrevet, stammede fra 5750 Ringe, 2970 Hørs¬ 
holm, 9310 Vodskov, 3472 Sandholm, 8500 
Grenå, 2700 Brønshøj, 5681 Bellinge og Stalolu- 
oktar i Sverige. 

Trekant over Frankrig 

Vi har modtaget en rapport fra en observatør, 
der har været på camping-ferie i Frankrig og dér 
set noget. Observatørens beretning lyder: „På en 
camping-tur i Frankrig befandt jeg mig den 11. 
maj på campingpladsen i Brive i den sydlige del 
af landet. Kl. ca. 19,00, da jeg efter aftensmaden 
stod ved døren til min camping-vogn, så jeg en 
klart lysende stjerne lodret over mit hovede“, si¬ 
ger observatøren. „Jeg bemærkede til min kone, 
at det var vel nok tidligt stjernerne kunne ses 
her i Frankrig, men så opdagede jeg pludselig, at 
stjernen havde V-form. Jeg hentede straks kik¬ 
kerten (7 x 50) og så derigennem at stjernen i 
virkeligheden var en kæmpemæssig snurretopfor- 
met genstand med spidsen vendt mod solen. Hvis 
ikke solen havde skinnet på genstanden, mener 
jeg ikke, at man ville have bemærket den. Flere 
campinggæster kom nu til og betragtede objektet. 
På grund af sprogvanskeligheder kunne jeg ikke 
tale med dem, men jeg forstod dog, at nogle af 
dem mente, det drejede sig om en satellit, - men 
det kunne det ikke være“, siger observatøren, „for 
den kunne ses i mere end to timer. Efter aften¬ 


kaffen (kl. ca. 21,00) da jeg igen så på den, 
skiftede den pludselig farve og blev først orange, 
derefter blodrød og steg så lodret op. Jeg betrag¬ 
tede den i 10 minutter, mens den som et klart 
lysende V-tegn forsvandt ud i rummet", slutter 
observatøren. Som en yderligere oplysning kan 
nævnes, at solen gik ned kl. 19,20 og at tusmør- 
ketiden sluttede ca. kl. 20,00. 

Der kom gnister fra objektet ... 

Den 6. juni har vi to rapporter fra Norge. Den 
ene fandt sted natten mellem den 5. og 6. fra kl. 
00,15 til 01,15 og blev omtalt i mange norske 
aviser. Tre mennesker, der var på vej hjem i bil, 
fik øje på en rund, blank og rødlig kugleformet 
genstand, der dukkede op bag en åskant og kom 
imod dem... Først troede vidnerne, at der var 
tale om et fly, men man fandt hurtigt ud af, at 
det var det ikke, hvorefter man vendte bilen og 
satte efter kuglen. Det så ud som om den ville 
lande i Sunde, men den fortsatte videre mod Hal- 
søy, hvor den blev stående i næsten en time. Ob¬ 
servatørerne kørte hjemad og hentede to kikkerter, 
en 7 x 50 og en 30 x 40. Det viste sig, at objek¬ 
tet bevægede sig op og ned og til siderne. Da 
det til sidst fløj mod syd, kom der ligesom en 
rødlig farve eller skær på den højre side af gen¬ 
standen, ligesom der sås en del røde gnister ud¬ 
for den samme side, hvilket var den side, der 
vendte bort fra bevægelsesretningen. Objektet for¬ 
svandt bag træer i syd. 

Observation nummer to fandt også sted i Ber- 
gensområdet, imidlertid var det om aftenen kl. 
22,15. Var den første observation langvarig, så 

var den anden til gengæld kun på seks sekunder. 
Observatøren fortæller, at han stod uden for sit 
hus og vandede græsplænen, da et lysende ob¬ 
jekt dukkede op højt på den sydvestlige himmel. 
Det var blankt som guld og faconen var som 
to kugler forbundet med en stang. Med meget 
stor fart fløj objektet mod nordvest, hvor det så 
ud til at forsvinde ud i rummet ca. 30° over ho¬ 
risonten. „Trods den korte observationstid, nåede 
jeg at gøre min nabo opmærksom på genstanden, 
så vi var to som så det“, slutter beretningen. 

Mystik i skoven 

Vi har modtaget en rapport om en mystisk 
hændelse, som muligvis kan have forbindelse med 
UFOer og måske endda ufonauter. Denne ob¬ 
servation har visse lighedspunkter med observa¬ 
tioner fra andre steder i verden, og selvom det 
ikke i dette tilfælde er muligt med sikkerhed at 
fastslå, at der har været tale om et rumfartøj - 
eller om levende former - er rapporten dog til¬ 
pas interessant til at den bør bringes. Observa¬ 
tionen fandt sted allerede i maj 1967, nærmere 
betegnet den 5. kl. 23,25-23,28. Ca. en uge efter 
observationen - medens begivenheden endnu stod 
klart for observatøren - skrev han et brev til sin 
søn, hvori han redegjorde for hele hændelsesfor¬ 
løbet, og det er teksten af dette brev, vi bringer. 

Nu skal jeg fortælle dig om en mærkelig op¬ 
levelse, jeg havde for en uge siden, det mest 
spændende og mystiske og ejendommelige, jeg i 
mit efterhånden lange liv har oplevet: Fredag 
den 5. ds. gik jeg hjemmefra kl. ca. 22,45 for at 
nyde skovens stilhed og få noget frisk luft i lun¬ 
gerne. Det var stjerneklart, men med nogle skyer 
på himlen, og vejret var stille. Jeg passerede 
„Ørnereden", gik ned ad bakken, mod Moesgaard 
strand, men drejede til højre ad vejen, der i en 
bue fører op forbi mindestenen for Ingerslev. 50 
m fra stenen slår vejen et sving, så man kan se 
den lille åbne trekant foran stenen. (Jeg havde 
mine fodformede sko på, så jeg på de tykke, blø¬ 
de gummisåler gik temmelig stilfærdigt, næsten 
lydløst. Her standsede jeg op, fordi jeg på vejen 
ud for stenen så et lys eller rettere lysskær, jeg 
ikke rigtig kunne blive klar over. Først troede jeg, 
der holdt en bil, men der var ingen lygter at se, 
og da slet ingen røde baglygter. Lyset, der min¬ 
dede om meget kraftigt måneskin (det var ligesom 
lidt blåligt, en mellemting mellem månelys og 
elektrisk lys), faldt ned på jorden/vejen i en 
kreds med en diameter på 2 1 /j-2 1 /2 meter. Selve 
lyskilden kunne jeg ikke se noget til, men den 
befandt sig ca. 1V 4 meter over jorden. Jeg blev 
stående musestille for at se, om der skete noget. 


OG DET GJORDE DER! Ind fra siderne bevæ¬ 
gede der sig grålige, halvt skyggeagtige skikkelser 
eller rettere „former". De var knap 1 m høje og 
der var hverken arme eller ben at se! De bølgede 
blødt frem og tilbage over for hinanden; så for¬ 
svandt de på en svævende måde ud i skovens 
mørke, hvorpå lysskæret et øjeblik kunne stå ro- 
ligt, jeg mener ubrudt; men meget snart og med 
uregelmæssige mellemrum kom der nye „former" 
ind i skæret. Jeg må lige indføje, at der var fuld¬ 
kommen stille, ikke en lyd hørtes. På en mærkelig 
måde fornemmede jeg, at der nu og da var noget 
om mig, lige i nærheden af mig. Alligevel blev 
jeg stående (gåsehud) i 3-4 minutter (mener 
jeg). Pludselig følte jeg, at en af „skyggerne" 
ligesom svævende nærmede sig mig ad vejen 
(ikke på vejen) og samtidig voksede kraftigt i 
størrelsen. Så - ja, du må undskylde mig, det var 
måske fejgt - men så vendte jeg om og løb den 
temmelig lange strækning ned til hovedvejen. Du 
må være klar over, at ingen anede, hvor jeg var 
gået hen - og jeg stod over for det helt uforklar¬ 
lige. Så hurtigt som muligt gik jeg hjem. Mor 
var ved at gå i seng. Jeg ta’r lige bilen, sagde 
jeg, der er noget mystisk, jeg skal have undersøgt. 
- Du er jo helt bleg, sagde mor, hvad er dog det 
for noget? Nå, jeg fortalte om min oplevelse. Jeg 
må af sted, sagde jeg, ellers går jeg måske rundt 
med UFO-komplekser resten af livet. Mor insi¬ 
sterede på at køre med, og afsted gik det omgå¬ 
ende. Hvad ser vi på stedet? Intet som helst, na¬ 
turligvis. 

Næste formiddag (lørdag, fri kl. 11) kørte jeg 
derud igen. Denne gang fandt jeg heller intet. - 
Kan mine sanser og min fantasi virkelig i den 
grad have snydt mig? Tænk på, at alt foregik 
fuldkommen lydløst; jeg stod kun 50 m derfra! 

Forøvrigt gik jeg lørdag aften derud - alene! - 
og var ved stenen kl. 23,25, nøjagtig samme tid 
som fredag aften. Intet at bemærke. Hvad mener 
du? 


Kort for hovedet 

„FATE" fra juli 1969 meddeler, at Barney 
Hili, den ene af hovedpersonerne i en meget om¬ 
talt UFO-sag, døde d. 4. marts 1969, 46 år gam¬ 
mel. Barney og hans kone Betty påstod under 
hypnose, at de var blevet bragt ombord i et UFO 
og underkastet indgående undersøgelser. Bl. a. 
skulle der være blevet stukket en nål ind gennem 
konens navle, efter sigende for at konstatere en 
evt. graviditet. IOKj. 

Kommentar til 
UFO-camping 1969 


UFO-camping er en mægtig god ide. Jeg ved 
ikke, hvor gammel den er, og hvor mange gange 
den har været afholdt, eller hvem ophavsmæn- 
dene er, men jeg ved, at det er første gang, at 
jeg og min kone er med, og at det har været en 
vældig lærerig uge for os, og vel de fleste af 
deltagerne. 

Derfor undrede det mig meget, at der ikke var 
flere af UFO-sagens „spidser* 4 til stede. Ved de 
virkelig alt? Mener de, at de ikke har noget at 
hente på sådan en camping? Eller tænker de: 
lad blot dem messe rundt dernede på Stevns, 
jeg har vigtigere ting at beskæftige mig med. 

Dette gælder ikke kun lederne eller redaktio¬ 
nen af UFO-NYT, men også de menige med¬ 
lemmer. Det er virkelig for dårligt, at man kun 
kan samle 30-40 mennesker til sådan en cam- 
ping. 

Der kan selvfølgelig være travlt optagne men¬ 
nesker, der simpelthen ikke kan komme på denne 
camping, men at alle de mere officielle skulle fin¬ 
des blandt disse, lyder lidt pudsigt. Især når man 
samtidig tænker på, at de 10 af de 18 pladser 
der er i redaktionen og div. afdelinger, er besat 
af folk, der bor i og omkring København. To 
pladser er endog besat af de samme mennesker, 
så der reelt kun er 16 pladser. 

Den geografiske beliggenhed skulle således væ¬ 
re i orden set fra ledernes side. 

Det kunne derfor være interessant at vide, om 
lederne anser UFO-camping for tidsspilde, eller 
hvad årsagen til den svage fremmøden af „spid¬ 
ser** ellers kan være. 

Per Dalgaard. 


Kære Per Dalgaard! 

Tak for sangen! Selv om jeg ikke føler mig 
særligt „spids**, er jeg den første, der ser klagen 

- og derfor den første, der svarer. Jeg anser ab¬ 
solut ikke UFO-camping for tidsspilde. Ved dette 
arrangement kan der knyttes mange værdifulde 
kontakter, og man får lejlighed til at drøfte man¬ 
ge af UFO-sagens aspekter. Ejheller føler jeg mig 
for fin eller betydningsfuld til at deltage. Det 
være langtfra - spørg dem, der kender mig. Men 
vilkårene for UFO-forskningen er langtfra ideelle, 
desværre kun. Som alle ved, er denne aktivitet 
ulønnet for samtlige deltagende - og derfor hen¬ 
vist til den mere eller mindre sparsomme fritid. 
Meget bliver derfor forsømt. Mange har f.eks. 
måttet vente uforskammet længe på svar på 
skriftlige henvendelser. 

Men i hvert fald skal UFO-NYT udkomme 

- og helst nogenlunde til tiden. Der bliver derfor 
tale om en prioritering. Og måske ikke altid den 
fornøjeligste. Det strømmer konstant ind med 
engelsk-, tysk-, fransk-, spansk- og italiensk-spro- 
gede tidsskrifter, som skal gennemses, artikler skal 
udvælges, og disse sidste skal oversættes. (Er der 
for resten en læser eller to, der kan hjælpe os 
med oversættelser fra italiensk?) 

Jo; jeg vil meget gerne med til UFO-camping. 
Mon jeg får tid næste år? Jeg håber det! 

Iver O. Kjems. 


Kort for hovedet 

En dag i februar 1969 betragtede flere hun¬ 
drede mennesker, heriblandt to journalister og en 
politiofficer, et UFO. Det svævede over en time 
ud for stranden ved Ancon, nær Lima i Peru, og 
vakte stor opmærksomhed. 

UFO C hr omele, juni 69. /lOKj. 

UFO-CAMPING 1969 


I modsætning til de to forrige år, hvor UFO- 
campingen blev afholdt ved Ronæs på Fyn, var 
man i år rykket til „Kræmmergården“ på Stevns, 
hos Karl Hansen. 

Et stort arbejde er gået forud, og det har været 
Karl, som har taget det største slid, og om lørda¬ 
gen, den 5. juli, rykkede man så ind i landets 
flotteste kostald. Langs med væggene var der 
udstillingsborde med en masse interessant litte¬ 
ratur, bøger, tidsskrifter og udklipsmapper. Stru¬ 
bes Boghandel deltog også med en stand. 

Den første aften var der præsentation, og efter 
denne blev der vist en serie lysbilleder fra de to 
forrige år. 

Søndag den 6. var emnet UFO'er i fortiden, 
og grundet en programændring stod Sejer Sejer¬ 
sen fra FUFOS, samt undertegnede for dette 
emne. 

Mandag aften fik vi besøg af Erling Jensen 
fra rapportcentralen, og det blev en både inter¬ 
essant og udbytterig aften. Erling Jensen fortalte 
om sit arbejde, og de vanskeligheder, der er for¬ 
bundet dermed. I sit foredrag lagde Erling Jensen- 
op til en efterfølgende debat ved kaffebordet. 
Via Jan Steen Sørensen fik vi også en demon¬ 
stration af Walkie-Talkies, og en orientering om 
disses værdi ved observationsture. 

Dagen efter, tirsdag den 8., lød foredraget på 
„Sjældne kontakt-beretninger“ ved undertegnede. 
Det bestod hovedsageligt i beretninger, som ikke 
tidligere har været på tryk i Skandinavien. 

Om onsdagen var det Frede Storgaard Søren¬ 
sen fra Århus, som holdt foredrag: „Indisk filo¬ 
sofi og ESP“. Det var et meget interessant fore¬ 
drag, og Frede kom bl.a. også ind på hypnose. 

Samme aften dukkede den længe ventede Alfa 
Detektor M.I. op. Den blev gennemgået af kon¬ 
struktøren Jan Steen Sørensen. Detektoren er me¬ 
get følsom, og desværre dyr, men en indgående 
beskrivelse af den vil følge senere her i UFO¬ 
NYT. 


C. W. Kiørboe, en af de første i dansk UFO- 
forskning, holdt foredrag torsdag aften om „Ka¬ 
nalers pålidelighed**. Kiørboe gennemgik bl.a. 
kommunikation, og påviste gennem nogle prak¬ 
tiske øvelser hvor besværligt det kan være at 
kommunikere. Debatten fortsatte lang tid efter 
Kiørboes foredrag, og den var absolut lige så 
interessant. 

Leif E. Pedersen fra IGAP, redaktør af UFO- 
Kontakt, holdt den påfølgende dag et foredrag 
om George Adamski, og svarede på spørgsmål 
fra campisterne. 

Efterhånden var det blevet lørdag, og man 
skulle til at slutte. Et forsøg, som havde kørt 
hver aften hele ugen igennem med ESP, blev 
gjort op, og det viste sig, at „vinderen**, en ung 
pige fra St. Heddinge, havde 4 rigtige tegnfor¬ 
delinger ud af 7 mulige. Resten af aftenen blev 
der sunget, læst historier og sludret over kaffen. 

Alle syntes, at det havde været en udbytterig 
uge, og der blev knyttet mange forbindelser og 
venskaber. Imidlertid må det siges, at deltagelsen 
var for ringe, men vi håber, at mange flere vil 
møde op på „Kræmmergården** til næste år, hvor 
UFO-camping vil blive afholdt i den sidste „rene** 
uge i juli. 

Willy Wegner. 


Kort for hovedet 

Et lysende, orangefarvet UFO blev d. 1. nov. 
68 observeret i 15 minutter, mens det befandt 
sig i lav højde over byen Guarulhos i Brasilien. 
Cumbica luftbasen meddelte, at genstanden blev 
opfanget på radar dér, men derefter pludselig 
forsvandt. 

UFO Chronicle, juni 69. jlOKj. 

BOGANMELDELSE 

Fly in g Saucers Are Wat c hing U s af Otto O. 
Binder. 

Måske forekommer det noget vovet at påstå, at 
denne bog faktisk er en ny udviklingsteori, som 
træder i stedet for Darwins. Imidlertid er der 
en hel del om det. 

Alle bogens 189 sider er bogstaveligt talt 
sprængstof, og samme dynamik findes ikke en¬ 
gang i Binders forrige bog. Forfatteren fortsæt¬ 
ter på en måde fra Dånikens slutfacit, hvor sidst¬ 
nævntes konklusion er at „the missing link“ fore¬ 
findes i universet. Binder går videre og uddyber 
emnet. 

Det er for en gangs skyld en UFO-bog, som 
er anderledes, og bedre. Man lærer noget nyt, og 
mange gange bruger Binder sin egen terminologi, 
f.eks. taler han om Homo Spaciens og Saucer- 
nappings. Helt ærligt, så har Binder ikke æren 
helt alene. Den må han for en stor part dele med 
Max H. Flindt og dennes bog „On Tiptoe Beyond 


Darwin". Det er faktisk den bog, som danner 
grundlaget for den nærværende. 

Binder selv behøver ikke nogen nærmere præ¬ 
sentation, men det gør derimod Flindt. Han er 
ingeniør og videnskabelig forsker, og har bl.a. 
arbejdet under de to nobelpristagere, dr. Seaberg 
og dr. Teller. For øjeblikket er Flindt beskæftiget 
med biologiske studier hos professor Baumberger 
ved Stand ford universitetet. 

Man vil sikkert have lagt mærke til, at jeg lige¬ 
som er kørt uden om bogens egentlige indhold. 
Det er simpelthen af nød, for så skulle jeg citere 
hele bogen. Men det er ikke en bog, som op¬ 
remser rapport efter rapport, luftvåbnets holdning 
eller kontaktberetninger, for den er anderledes. 
Det er en antropologisk, palæontologisk og en 
biologisk UFO-bog, som ikke bør mangle i noget 
ufologisk bibliotek. 

Som der bl.a. står i bogen: „En dag må hele 
verdenshistorien skrives om i lyset af ufologien“, 
og der vil denne bog sikkert kunne spille en ikke 
så lille rolle. 

Willy Wegner. 


METEOR OPLYSER HIMLEN 


Af Ron Toft. 

Den genstand, der udsendte et ildspor tværs 
over Englands aftenhimmel den 25. april var næ¬ 
sten helt sikkert et meteor; et klippestykke ude 
fra rummet ophedet ved atmosfærens gnidnings¬ 
modstand til en fantastisk temperatur, da det 
hvirvlede mod jorden. 

Det himmelske fyrværkeri blev set af hundre¬ 
der af mennesker på steder så langt fra hinanden 
som London, Belfast og Wick. Redaktioner, po¬ 
liti, brandkorps og forsvarsministerium blev 
ustandseligt ringet op. En af dem, der så meteoret, 
var S.I.G.A.P.s formand Omar Fowler, som bor 
Mytchett Road, Mytchett, nær Camberley. Her 
er hans rapport: „Jeg sad og så ud af vinduet, 
da objektet kom til syne, i hurtig bevægelse mod 
horisonten. Det var en strålende hvidlig-gul ild¬ 
kugle % grad stor, med en lang grønlig-gul hale 
4 grader lang. Klokken var 21,20. Objektet var 
synligt i 3 til 4 sekunder. Retningen var fra 290 
grader til 300 grader VNV. Højden over hori¬ 
sonten var til at begynde med 30 grader, så 20 
grader, derefter tabte jeg det af syne. Jeg bedøm¬ 
te dets højde til 80 miles". 

Kun tre minutter efter Omar’s observation mod¬ 
tog S.I.G.A.P. sin første telefonrapport fra Mr. 


A. H. Lloyd, et medlem fra Cranleigh. Denne 
blev efterfulgt af endnu en kl. 21,30 fra Mr. C. 
Hopper fra Guildford. Mr. Hopper fortalte: „Der 
var to haler på objektet. Farven var elektrisk-blå, 
skiftende til rødt mod enden af halerne. Størrel¬ 
sen var tre fjerdedele af en grad, det bevægede sig 
gennem 20 grader himmel mod horisonten, 20 
grader vest for nord“. 

Astronomer for Royal Edinburgh Observatory, 
Skotland, sagde de regnede med, at resterne af 
meteoret faldt ned i havet ud for Skotlands nord¬ 
kyst. Men de fleste er enige om, at stykkerne lan¬ 
dede i Nordirland. 

En Mr. Willie Greer, som bor i Ballymurphy, 
County Down, var fast overbevist om, at objek¬ 
tet - eller det, der var tilbage af det - var hvirv¬ 
let ned i en mose nærved hans bungalow. Mr. 
Greer, som rapporterede at have set et grønligt- 
blåt lys kun ca. 2.000 fod oppe, citeres i „The 
Times" den 26. april for at have sagt: „Jeg troe¬ 
de, det var et signallys fra hæren i forbindelse 
med alle disse vandlednings-eksplosioner. Men 
så standsede det, lyset gik ud og det styrtede ned 
lige midt i min mose". Missionshuset lige ned 
ad vejen rystede i sit fundament og jorden skæl¬ 
vede. Nogle damer, som var i huset på det tids- 

punkt, meddelte de havde hørt en eksplosion. Et 
brag, som man først troede var en terrorist-bom¬ 
be, blev også hørt i Belfast. 

Mr. Kenneth Gatland, vice-præsident for Bri- 
tish Interplanetary Society, troede først ildkuglen 
var resterne af den russiske satellit Cosmos 265, 
der vendte tilbage gennem atmosfæren. Andre var 
uenige med ham. Mr. Gatland gik sine kalkula¬ 
tioner igennem igen og skiftede mening. Det kun¬ 
ne have været et temmelig stort meteor, konklu¬ 
derede han. Man regnede med, at en ildebrand, 
der brød ud på en bjergside i det nordlige Wales 
i Conway dalen, var forårsaget af stykker af me¬ 
teoret, som var brækket af hovedlegemet. Men 
brandcheferne sagde senere, at man var overbe¬ 
vist om, at meteoret var uden skyld. Dette blev 
understøttet af den kendsgerning, at der intet 
krater eller meteordele blev fundet i nærheden. 
Den 26. april søgte medlemmer af Irish Astro- 


UFO-MØDER 


Alle, der er mellem 17-30 år og som er in¬ 
teresseret i gruppearbejde ca. hver 14. dag inden 
for alle emner i UFO-sagen, kan henvende sig til: 

FREDERIKSBERG UFO STUDIEKREDS (FUFOS) 

Steen Landsy 

Jul. Valentinersvej 15 5 - 2000 København F. 

Tlf. Fasan 18 54 vega (bedst mellem kl. 18-20). 

FUFOS består af ca. 25 medlemmer fordelt på 
4 grupper, der spænder over emner inden for 
filosofi, teknik og efterforskning. 


OM UFO’ERNE 

- „de flyvende tallerkener“ 

IGAP-kredsen i København og omegn ind¬ 
byder til foredragsaften i Ballerup Gymnasiums 
festsal - Baltorpvej 18 - fredag den 19. septem¬ 
ber 1969 kl. 20. 

Taler: Overlærer Vagn Dybkær. 

Emne: UFO-sagen - set fra Kolding. 

(Kolding-gruppen, „Danmarks største* 4 , hvor¬ 
dan arbejder den? - Med hvad? - Med hvilket 
resultat?) 

Efter foredraget lejlighed til spørgsmål og svar. 

Alle interesserede er velkomne! 

Entré kr. 5,- 

(Evt. forespørgsler ang. mødet kan rettes til 
Nanna Ryhi, Baltorpvej 77 3 , Ballerup. Telefon 
97 10 49). 


nomical Society efter resterne af meteoret i sum¬ 
pene ved Ballymurphy - men de fandt intet. 

Fodnote: Meteorer bliver, i teknisk forstand, 
meteoritter efter de er landet. Man kender til 21, 
som er faldet på de britiske øer. Den tungeste 
vejede mindst 102 lb. (det største stykke man 
har fundet tyngede vægtskålen ned til 17 lb. 
6 oz.), som faldt ned i Bar well, Leiceistershire, 24. 
december 1965. Den største kendte meteorit i ver¬ 
den blev i 1920 fundet i Hoba West (Sydvest- 
afrika). Dens vægt er anslået til 59 tons. Man 
regner med, at en langt større er begravet dybt 
nede i det milevide meteorkrater i Arizona, USA. 

Sidste nyt: To stykker af meteoret, nævnt oven¬ 
for, er fundet. Et af dem, der vejer 16 lb. under¬ 
søges af atomvidenskabsmænd i Harwell. Det 
andet er meget mindre og en del af det er sendt 
til Smithsonian instituttet i Washington. 

S.I.G.A.P. Bulletin, maj 1969 /BK. 


UFO-MØDE på „KRÆMMERGÅRDEN", STEVNS. 

Lørdag, den 13. sept. 1969 kl. 19,30: 

„Bibelen og UFO“ - foredrag af pastor cand. 
theol. Hardy Højlund, København. 

Lysbilleder: „UFO i fortiden“ ved Karl Han¬ 
sen. 

Deltagerne bedes medbringe campingstole og 
borde samt kaffe. - Diskussion eller samtaler ef¬ 
ter foredraget. - Overnatning til søndag d. 14. 
er mulig ved henvendelse til: 

Karl Hansen, 

„Kræmmer gaarden l< . 

4660 St. Heddinge. 

Entré 2,00 kr. 


UFO-MØDER I RONÆS 

Som det måske vil være nogle af læserne be¬ 
kendt, har der jævnligt været afholdt UFO-møder 
i Ronæs GI. Præstegaard på Fyn. - Disse møder 
vil nu blive genoptaget efter en mindre pause. 
Selve møderne vil foregå om eftermiddagen, den 
første søndag i hver måned, og for interesserede 
bliver der mulighed for overnatning natten mel¬ 
lem lørdag og søndag. 

Første møde finder sted søndag den 5. okto¬ 
ber kl. 14 og interesserede bedes tilmelde sig til 
undertegnede hurtigst muligt. 

Hvis DU har specielle ønsker om foredrag, 
eller selv er interesseret i at fortælle om et eller 
andet (ikke nødvendigvis om UFO-sagen alene) 
så skriv hurtigt. Hvis det kan nås, vil et af de 
foreslåede emner blive taget op allerede den før¬ 
ste søndag, ellers bliver emnet planlægning af 
fremtidige Ronæsmøder og gennemgang af de 

indkomne forslag. Der vil selvfølgelig også blive 
rig lejlighed til at nyde stedets meget specielle at¬ 
mosfære. - Prisen for søndag alene bliver 8 kr., 
og for hele weekenden 15 kr. Tilmelding og yder¬ 
ligere oplysninger (husk svarporto) hos 
Ole J. Knudsen 
Enghavevej 32, 5700 Svendborg 


SUFOI-kontakter i udlandet 

ARGENTINA: Agrupacion Investigadora De 
Objetos Voladores No Identificados. 

Asociation De Observadores De Los Astros. 
AUSTRALIEN: Australian Flying Saucer Re¬ 
search Society. 

U.F.O. Investigation Centre 
U.F.O.’s Phenomena Investigation, Australia 
BELGIEN: BeneluxUFO Co-operation 
CANADA: Canadian Aerial Phenomena Re¬ 

search Organization 
Canadian UFO Report. 

The Ottawa New Sciences Club. 

Saucers, Space and Science. 

CHILE: Centro De Investigaciones en Coheteria 
y Astronomia 

ENGLAND: British Unidentified Flying Object 
Research Association 
Contact (U.K.) Bristol Group. 

Dagenham Aerial Phenomena Research Orga¬ 
nisation 

Flying Saucers are Faet. 

Interplanetary Space Travel Research. 

Isle of Wight UFO Investigation Society. 
Merseyside UFO Bulletin. 

Northern Sky Watching Bureau. 

South Lincolnshire UFO Study Group 
Spacelink. 

Surrey Investigation Group on Aerial Pheno¬ 
mena 

UFO Researchers. 

FINLAND: Vimana. 

FRANKRIG: Groupement d'Etude de Phenome- 
nes Aeriens 

HOLLAND: Nederlands Onderzoek Bureau 
Voor Ongeidentificeerde Vliegende Objecten. 
ITALIEN: Clypeus. 

UFO Centro Unico Nationale. 

JAPAN: The Japan UFO Research Association 
MEXICO: Organizacion Investigadora de Feno- 
menos Areos en Mexico. 

NEW ZEALAND: New Zealand Scientific 
Space Research 


SCHWEIZ: Groupe d’Etude des Objets Spatiaux 
SPANIEN: Centro de Estudios Interplanetarios 
Club of UFO’s Investigation & Studies 

SVERIGE: Malung UFO Center. 

Sokaren. 

UFO Motala. 

SYD AFRIKA: Contact (S.A.) 

URUGUAY: Centro de Investigacion de Objetos 
Voladores Identificados 

USA: Aerial Phenomena Research Administra¬ 
tion. 

Aerial Phenomena Research Group. 

Aerial Phenomena Research Organization 
Aerial Research Systems. 

Amalgamated Flying Saucer Clubs of America 
Buddhist UFO Research Center. 

Chapel Hiil Aerial Phenomena Investigations 
Committee 

Cleveland Ufology Project 

Committee On Aerial Phenomenon Research 

Investigations. 

Intercontinental UFO Research and Analytic 
Network 

International Fortean Organization. 
Interplanetary Intelligence Research Organiza¬ 
tion on UFOs 

Public UFO Information Center 
Saucer Magazine. 

Saucer Scoop. 

Skylook. 

UFO Research Committee 
UFO Sighter. 

United Aerial Phenomena Agency. 
VESTTYSKLAND: Deutsche UFO/IFO Studien- 
gemainschaft. 

Andre kontakter: 

Prof. dr. James E. McDonald, USA. 
Smithsonian Institute, USA. 

Mr. Jan J. Mrazek, Liberia. 

Mrs. Sylvia Sutton, Australien. 

Miss. Lynn E. Catoe, USA. 

Mr. George Fawcett, USA. 

Disse ovenstående kontakter er opnået efter et 
års arbejde og tæller ialt 65. Arbejdet med at få 
fast kontakt med udenlandske organisationer, 
tidsskrifter og korrespondenter, er langtfra fær¬ 
digt. Omkring 100 adresser ligger og venter. 

Listen vil i efterfølgende numre af UFO-NYT 
blive ført ajour, med navnene på de nye kontak¬ 
ter, efterhånden som de bliver etableret. En fuld¬ 
kommen liste vil derfor kun blive offentliggjort 
en gang årligt. Willy Wegner. 

KONTAKTADRESSER I DANMARK 

København og omegn. 

2791 DRAGØR: John Petersen, Sophus Falcks Allé 
13, tlf. (01) 5310 35. 

2000 FREDERIKSBERG: Sejer Sejersen, Smallegade 
30 D, 2000 F. 

Steen Landsy, Jul. Valentinersvej 15,5, 2000 F. 

2900 HELLERUP: Peter Alf Hansen, Lille Strandvej 
6D, tlf. HE 775. 

2770 KASTRUP: Inger Larsen, Soldugvej 17. 

2770 KASTRUP: Flemming Jensen, Kastruplundsga- 
de 70. 

2770 KASTRUP: Erling Jensen, Ingstrup Allé 35 
tlf. (01) 51 11 41. 

1313 KBH. K.: S. Olsen, Skt. Paulsgade 14, 
tlf. Ml 9407. 

2200 KBH. N.: Willy Wegner, Odinsgade 2, 4. sal. 

2610 RØDOVRE: Lene Nielsen, Nørrekær 74. 

2740 SKOVLUNDE: John Jacobsen, Lundebjerg- 
gårdsvej 302, tlf. (01) 91 41 92. 

Sjælland og Lolland-Falster. 

3460 BIRKERØD: Fru Kirsten Benn, Nørrevang 11, 
tlf. (01) 81 33 92. 

2640 HEDEHUSENE: Sv. Larsen, Bakkevej 1, Fløng, 
tlf. (03) 16 19 17. 

4621 GADSTRUP: Finn Nielsen, Ramsømagle by. 

3400 HILLERØD: Wagn O. Jensen, Fredskovhellet 
12, 2., tlf. (03) 2657 06. 

2970 HØRSHOLM: X.P. Madsen, Bakkehave 8, tlf. 
(01) 86 16 77. 

4900 NAKSKOV: Ole Henningsen, Østre Boulevard 
9, 1. 

4700 NÆSTVED: Kristen Kristensen, Jørgen Jen- 
sensvej 57, tlf. (03) 72 1 2 53. 

4200 SLAGELSE: Fru Gerda Ohrt, Schweizer¬ 
plads 5,2. 

4660 ST. HEDDINGE: Karl Hansen, „Kræmmergår¬ 
den", tlf. (03 705) 551. 

2950 VEDBÆK: Jørgen F. Jensen, Marievej 16. 

Jylland. 

8230 ÅBYHØJ: E. Gundersen, H. C. Andersens- 
vej 11, tlf. (061) 5 85 61. 

8000 ÅRHUS C: Frede Storgaard Sørensen, Bulows- 
gade 16, 2. sal t.v. 

7000 FREDERICIA: P. M. Frederiksen, Chr. 
Richardtsvej 11 A, tlf. (059) 2 23 27. 

8500 GRENÅ: Guy Markus, Østergade 7, 
tlf. (06) 32 10 27. 

8700 HORSENS: Bent Sørensen, Haldrup, 
tlf. (066) 2 77 11. 

6000 KOLDING: G. Th. Jensen, Åbenraavej 43, 
tlf. (055) 2 32 93. 


8600 LINÅ pr. Silkeborg: Hanne og Poul Nielsen 
tlf. (06) 83 51 11, Mollerup 156. 

9400 NØRRESUNDBY: Willy B. Nielsen, Skansevej 
52. 

8900 RANDERS: A. C. Therkildsen, Bøsbrovej 29 B, 
tlf. (064) 2 92 98. 

8600 SILKEBORG: Jørgen Andersen, Glentevej 37, 
tlf. 1322. 

6520 TOFTLUND: Tage Lau, Søndergade 21. 

7600 STRUER: S. P. Christensen, Søndergade 56. 

6400 SØNDERBORG: Benny Ølbye, Sdr. Landevej 
35. 

7700 THISTED: O. B. Nielsen, Hundborgvej 81, 
tlf. 1604. 

Fyn og øerne. 

5000 ODENSE: Martin Thygesen, Møllervænget 12, 
tlf. (09) 12 14 84. 

5574 RØRMOSEHUS: Jytte Pedersen, Vedtofte, 
tlf. Ørsted (09-45) 260. 

5700 SVENDBORG: Frank Lerbæk, 

Sanddalsparken 6, 2. sal th., tlf. (09) 21 58 44. 


NORGE 

ALTA: Valther Esjeholm, postbox 265, Alta. 
UFO-Bergen postbox 1155. 

BODØ: Knut Rønning, Elias Blixvei 19. 

HARSTAD: Arild Vollan, Hans Egedesgt. 64. 

OSLO: Nils Jacob Jacobsen, Disenveien 15, Oslo 5. 
SALHUS: Odd Nilsen, Salhus pr. Bergen. 

SKIEN: Per Landgraff Holm, Øvre Skotlandvei 6. 

STAVANGER: Robert Moklev, Musegt. 76 - Tlf. 

29 1 49, Stavanger. 

SØNDRE HØLAND: Kr. Ydersbond, Hemnes. 

TRONDHEIM: Tronheim UFO-forening, 
Ostersundsgt. 24. 

TROMSØ: Tromsø UFO-forening, Fiskergt. 8, 

9000 Tromsø. 

Arnold Lockertsen, Glavær, Ringveien, 

9000 Tromsø. 

TØNSBERG: Arne Foss, Utsiktsveien 3, Teie pr. 
Tønsberg. 


SVERIGE 

FORNÅSA: UFO-Motala, Fack 5, S 59033, Fornåsa. 






Brasiliansk videnskabelig gruppe slutter: 

UFO'erne 

ER RUMSKIBE 

Den brasilianske kommission til undersøgelse af 
UFO’er, ledet af præsidenten for det brasilianske 
institut for aeronautik og rumvidenskab, bekendt¬ 
gjorde fornylig, at „en kritisk, videnskabelig under¬ 
søgelse gennem en periode på tyve år tillod dem at 
komme til den konklusion, at flyvende tallerkener 
eksisterer og er ikke-jordiske objekter". Gruppen, 
som ifølge rapporten blev fulgt af folk fra militæret 
og efterretningstjenesten, erklærede også deres tro 
på, at UFO-gåden var et globalt fænomen, uforklar¬ 
lig på den videnskabelige kunnens nuværende stade, 
og anmodede indtrængende om forøget offentlig og 
videnskabelig accept af emnet. Regerings-repræsen¬ 
tanter ved kommissionen sagde, at der ville blive en 
konstant udveksling af informationer mellem private 
forskere og offentlige virksomheder i et forsøg på 
at samle flere data om UFO’erne. 

UFOIC Newsletter, februor 1969. /BK. 










